2.86% മാത്രം വോട്ടു ലഭിച്ച ഒരു പാര്‍ട്ടി തമിഴ് നാട്ടിലെ 97.14% എന്ത് കാണരുതെന്ന് തീരുമാനിക്കുന്നു: എന്.എസ്. മാധവന്\n'ജി.എസ്.ടിയില് സമ്പൂര്‍ണ്ണ അഴിച്ചുപണിവേണ്ടി വരും'; ഒരു വര്‍ഷം കൊണ്ടേ ജി.എസ്.ടി സാധാരണ നിലയിലെത്തൂവെന്ന് കേന്ദ്ര റവന്യൂ സെക്രട്ടറി\nSunday 22nd October 2017 7:09pm\nSunday 22nd October 2017 7:00pm\nചെന്നൈ: വിജയ് ചിത്രം മെര്‍സലിനെതിരായ ബി.ജെ.പി നടപടിയെ പരിഹസിച്ച് എഴുത്തുകാരന് എന്.എസ്. മാധവന്. തന്റെ ട്വിറ്റര് അക്കൗണ്ടിലൂടെ തമിഴന്‍സ്vs മോദി ഷാഷ്ടാഗില് പങ്കുചേര്‍ന്നാണ് എന്.എസ് മാധവന് ബി.ജെ.പി നടപടിക്കെതിരെ രംഗത്ത വന്നത്.\n‘2.86 ശതമാനം മാത്രം വോട്ടു ലഭിച്ച ഒരു പാര്‍ട്ടി തമിഴ് നാട്ടിലെ 97.14 ശതമാനം ജനങ്ങള് എന്ത് കാണരുതെന്ന് തീരുമാനിക്കുന്നുവെന്നാണ്’ അദ്ദേഹം ട്വിറ്ററില് കുറിച്ചത്. ചിത്രത്തിനെതിരായ ബി.ജെ.പി കേന്ദ്രങ്ങളുടെ പരാമര്‍ശത്തെക്കുറിച്ചുള്ള വാര്‍ത്ത ഷെയര് ചെയ്താണ് എന്.എസിന്റെ ട്വീറ്റ്.\nഅറ്റ്‌ലീ സംവിധാനം ചെയ്ത മെര്‍സലില് ജി.എസ്.ടിയേയും ഗോരഖ്പൂര് സംഭവവുമെല്ലാം പ്രതിപാദിക്കുന്നുണ്ട്. 7% ജി.എസ്.ടി ഉള്ള സിങ്കപ്പൂരില് ജനങ്ങള്‍ക്ക് ചികിത്സ സൗജന്യമാവുമ്പോള് 28% ജി.എസ്.ടി വാങ്ങുന്ന ഇന്ത്യയില് എന്താണ് നടക്കുന്നതെന്ന് ചിത്രം ചോദിക്കുന്നുണ്ട്. ആശുപത്രിയിലെ വെന്റിലേറ്ററില് എലി കടിച്ച് കുഞ്ഞ് മരിച്ചതും നോട്ടു നിരോധനത്തെയുമെല്ലാം ചിത്രത്തില് വിമര്‍ശിക്കുന്നുണ്ട്. രാജ്യത്തെ ഡിജിറ്റല് ഇന്ത്യ കാമ്പയിനെ വടിവേലു അവതരിപ്പിച്ച കഥാപാത്രവും കളിയാക്കുന്നുണ്ട്.\nഇതിനെതിരെയാണ് ബി.ജെ.പി നേതാക്കള് രംഗത്തെത്തിയത്. സര്‍ക്കാറിനെ വിമര്‍ശിക്കുന്ന ഭാഗങ്ങള് മെര്‍സലില് നിന്നും നീക്കം ചെയ്യണമെന്നായിരുന്നു ഇവരുടെ ആവശ്യം. ഇത് അണിയറ പ്രവര്‍ത്തകര് നിഷേധിച്ചതോടെ നായകന് വിജയ്ക്കെതിരെ ബി.ജെ.പി പ്രചരണമഴിച്ചുവിടുകയും ചെയ്തിരുന്നു.\nDont Miss: ‘നമിച്ചണ്ണാ നമിച്ച്’; ഭൂവനേശ്വര് കുമാറിന്റെ സൂപ്പര് സിക്‌സറിനു മുന്നില്‍തല കുനിച്ച് കോഹ്‌ലി; വീഡിയോ കാണാം\nവിജയ് ക്രിസ്ത്യാനിയാണെന്നും അത് കൊണ്ടാണ് ചിത്രത്തില് അമ്പലങ്ങളല്ല ആശുപത്രികളാണ് വേണ്ടതെന്ന് അദ്ദേഹം പറഞ്ഞതെന്നും വിജയ് നികുതി തട്ടിപ്പ് നടത്തിയിട്ടുണ്ടെന്നും നികുതി അടച്ചതിന്റെ വിവരങ്ങള് പരസ്യപ്പെടുത്തണമെന്നും ബി.ജെ.പി നേതാക്കള് ആരോപിച്ചിരുന്നു. ഇതിനു പിന്നാലെയാണ് നടപടിയെ വിമര്‍ശിച്ച് എന്.എസ് മാധവന് രംഗത്തെത്തിയത്.


കർണാടകയിലേത് മോദി-രാഹുൽ പോരാട്ടം.. 2019ലെ വിധിയും കർണാടകയെഴുതും! | Five reasons why Karnataka election results 2018 are important for Lok Sabha elections - Malayalam Oneindia\nകർണാടകയിലേത് മോദി-രാഹുൽ പോരാട്ടം.. 2019ലെ വിധിയും കർണാടകയെഴുതും!\nUpdated: Tue, May 15, 2018, 11:56 [IST]\nബെംഗളൂരു: പ്രാദേശിക വിഷയങ്ങളാണ് കര്‍ണാടക നിയമസഭാ തെരഞ്ഞെടുപ്പിന്റെ വിധിയെഴുതുക പതിവെങ്കിലും ഇത്തവണ കാര്യങ്ങള് വ്യത്യസ്തമാണ്. സിദ്ധരാമയ്യയും യെദ്യൂരപ്പയും തമ്മിലുള്ള പോരാട്ടം എന്നതിനേക്കാള് കര്‍ണാടക തെരഞ്ഞെടുപ്പിനെ ശ്രദ്ധേയമാക്കുന്നത് നരേന്ദ്ര മോദി- രാഹുല് ഗാന്ധി പോരാട്ടം കൂടിയാണത് എന്നതാണ്. കര്‍ണാടകത്തില് ജയത്തില് കുറഞ്ഞതൊന്നും കോണ്‍ഗ്രസും ബിജെപിയും ആഗ്രഹിക്കുന്നില്ല.\nദക്ഷിണേന്ത്യയിലെ ഒരു സംസ്ഥാനത്തെ നിയമസഭാ തെരഞ്ഞെടുപ്പ് ഇത്രയേറേ രാജ്യവ്യാപക ശ്രദ്ധ നേടുന്നത് ആദ്യമായിട്ടാവും. 2019ലെ പൊതുതിരഞ്ഞെടുപ്പില് കോണ്‍ഗ്രസിന്റെയും ബിജെപിയുടേയും ഭാവി എന്തായിരിക്കും എന്നതിന്റെ ദിശാസൂചിക കൂടിയാവും കര്‍ണാടക തെരഞ്ഞെടുപ്പ് ഫലം.\n2019ലെ ലോകസഭാ തെരഞ്ഞെടുപ്പും ഈ വര്‍ഷമവസാനം മധ്യപ്രദേശിലും രാജസ്ഥാനിലും ഛത്തീസ്ഗഢിലും നടക്കാനിരിക്കുന്ന നിയമസഭാ തെരഞ്ഞെടുപ്പുകളിലും കോണ്‍ഗ്രസിന്റെയും ബിജെപിയുടേയും വിധി നിര്‍ണയിക്കുന്നതില് കര്‍ണാടക തെരഞ്ഞെടുപ്പ് ഫലത്തിന് വലിയ പ്രാധാന്യമുണ്ട്. കോണ്‍ഗ്രസിനെ സംബന്ധിച്ച് കര്‍ണാടകത്തില് തോല്‍ക്കുക എന്നതിന് അര്‍ത്ഥം പഞ്ചാബിലും പുതുച്ചേരിയിലും മിസോറാമിലും മാത്രമായി ഒതുങ്ങുക എന്നതാണ്. ബിജെപിക്കാവട്ടെ ദക്ഷിണേന്ത്യ പിടിക്കാനുള്ള മാസ്റ്റര് പ്ലാനിലെ ആദ്യ വിജയവുമാകും കര്‍ണാടകയിലെ ജയം.\nകേരളമടക്കമുള്ള ദക്ഷിണേന്ത്യന് സംസ്ഥാനങ്ങളില് അധികാരം പിടിക്കാതെ ബിജെപിയുടെ സുവര്‍ണയുഗം ആരംഭിക്കുന്നില്ല എന്ന് ദേശീയ അദ്ധ്യക്ഷന് അമിത് ഷാ പലകുറി ആവര്‍ത്തിച്ചതാണ്. കര്‍ണാടകയില് ജയിച്ചാല് മോദി- അമിത് ഷാ നേതൃത്വത്തിന് കീഴില് ദക്ഷിണേന്ത്യയിലെ ബിജെപിയുടെ ആദ്യത്തെ വന്‍വിജയമാകും അത്. തമിഴ്‌നാട്ടിലോ കേരളത്തിലോ തെരഞ്ഞെടുപ്പ് വിജയം നേടാന് ബിജെപിക്ക് ഇതുവരെ സാധിച്ചിട്ടില്ല. ആന്ധ്രയിലെ തെലുങ്ക് ദേശം പാര്‍ട്ടി എന്‍ഡിഎ വിടുക കൂടി ചെയ്തതോടെ ബിജെപിക്ക് ദക്ഷിണേന്ത്യയില് ആകെയുള്ള പിടിയും നഷ്ടമായി.\nസംഘപരിവാറിന്റെ വര്‍ഗീയ രാഷ്ട്രീയത്തോട് പൊതുവെ താല്‍പര്യം കാണിക്കാത്ത ദക്ഷിണേന്ത്യയിലെ മറ്റ് സംസ്ഥാനങ്ങളിലും അധികാരം പിടിക്കാന് ബിജെപിക്ക് ആത്മവിശ്വാസം നല്‍കും കര്‍ണാടകത്തിലെ ജയം. തോറ്റാല് ഈ പോളിസി ദക്ഷിണേന്ത്യയിലെങ്കിലും മാറ്റുന്നതിനെക്കുറിച്ച് ബിജെപിക്ക് ഗൗരവമായിത്തന്നെ ചിന്തിക്കേണ്ടതായി വരും. കോണ്‍ഗ്രസാണ് കര്‍ണാടകത്തിലെ ഏറ്റവും വലിയ പാര്‍ട്ടിയെങ്കിലും ജെഡിഎസും ബിജെപിയും ഉയര്‍ത്തുന്ന വെല്ലുവിളി ചെറുതല്ല. ഇത്തവണത്തെ എക്‌സിറ്റ് പോള് ഫലങ്ങളില് തന്നെ അക്കാര്യം വ്യക്തമാണ്.\nബിജെപിക്ക് ചരിത്രം മോശമല്ല\n2013ലെ തെരഞ്ഞെടുപ്പ് മാറ്റി നിര്‍ത്തിയാല് മികച്ച വോട്ട് ശതമാനവും സീറ്റുകളും കര്‍ണാകത്തില് ബിജെപി നേടിയിട്ടുണ്ട്. യെദ്യൂരപ്പ പാര്‍ട്ടി പിളര്‍ത്തിയ 2013ല് ബിജെപിക്ക് വന് തിരിച്ചടിയേറ്റിരുന്നു. എന്നാലിപ്പോള് യെദ്യൂരപ്പ ബിജെപിക്കൊപ്പമുണ്ട്. കോണ്‍ഗ്രസിന് കേവല ഭൂരിപക്ഷം നേടാന് സാധിച്ചില്ല എങ്കില് കര്‍ണാടകയുടെ കടിഞ്ഞാണ് ജെഡിഎസിന്റെ കയ്യിലാകും. ഇത് 2019ലെ പൊതുതെരഞ്ഞെടുപ്പില് മറ്റ് സംസ്ഥാനങ്ങളില് ചെറുപാര്‍്ട്ടികളുമായുള്ള സഖ്യ വിഷയത്തില് കോണ്‍ഗ്രസിനെ അപകടത്തിലാക്കും.\nജയിച്ചാല് മോദി പ്രഭാവം ഇനിയില്ലെന്ന ആത്മവിശ്വാസത്തില് തന്നെ കോണ്‍ഗ്രസിന് പൊതുതെരഞ്ഞെടുപ്പിനെ നേരിടാം. രാജ്യസഭയില് ഭൂരിപക്ഷം എന്ന ലക്ഷ്യത്തോട് കൂടുതല് അടുക്കാന് കര്‍ണാടകയില് ജയിക്കാനായാല് ബിജെപിക്ക് സാധിക്കും. 2010ല് കര്‍ണാടകത്തില് നിന്നുള്ള നാല് എംപിമാര് വിരമിക്കും. അവരില് ഒരാള് മാത്രമാണ് ബിജെപി അംഗം.കര്‍ണാകടയിലെ തോല്‍വി പാര്‍ലമെന്റിലും കോണ്‍ഗ്രസിനെ ദുര്‍ബലമാക്കുമെന്നത് പ്രതിപക്ഷ പാര്‍ട്ടിക്ക് വന് തിരിച്ചടിയാകും.\nവര്‍ഗീയതയും മതേതരത്വവും തമ്മിലുള്ള പോരാട്ടമാണ് കര്‍ണാടകയിലേത് എന്നാണ് സിദ്ധരാമയ്യ ഇക്കുറി തെരഞ്ഞെടുപ്പിന് നല്‍കിയ വിശേഷണം. മാത്രമല്ല പിന്നോക്ക വിഭാഗങ്ങളായ ദളിതുകളുടേയും മറ്റ് ന്യൂനപക്ഷങ്ങളുടേയും ഏകോപനവും സിദ്ധരാമയ്യയുടെ ആയുധമായിരുന്നു. പിന്നോക്കക്കാര്‍ക്കായി കോണ്‍ഗ്രസ് സര്‍ക്കാര് നിരവധി പദ്ധതികളാണ് സംസ്ഥാനത്ത് നടപ്പിലാക്കിയത്. ഇക്കാര്യം പിന്നോക്കക്കാരും സമ്മതിക്കുന്നു. കര്‍ണാടകത്തിലെ ശക്തമായ ജാതിവിഭാഗങ്ങളായ ലിംഗായത്തുകളുടേയും വൊക്കലിംഗ സമുദായക്കാരുടേയും സ്വാധീനം കുറയ്ക്കുക എന്ന ലക്ഷ്യം കൂടി ഇത് വഴി സിദ്ധരാമയ്യയ്ക്ക് ഉണ്ടായിരുന്നുവെന്ന് വേണം കരുതാന്.\nഹിന്ദുത്വ അജണ്ട മുന്നോട്ട്\nഎന്നാല് എല്ലായിടത്തേയും പോലെ മോദി പ്രഭാവവും ഹിന്ദുത്വവാദവും തന്നെയാണ് കര്‍ണാടകയിലും ബിജെപി തുറുപ്പ് ചീട്ടായി ഇറക്കിയത്. സിദ്ധരാമയ്യയുടെ സമുദായമായ കുറുബാസില് നിന്നൊഴികെ ഹിന്ദുവോട്ടുകള് ബിജെപിയുടെ പെട്ടിയില് തന്നെയാണ് എത്തുകയെന്ന് ടുഡെയ്‌സ് ചാണക്യയുടെ എക്‌സിറ്റ് പോള് ഫലം പറയുന്നു. അങ്ങനെ സംഭവിച്ചാല് വരുന്ന പൊതുതെരഞ്ഞെടുപ്പിലും ഹിന്ദുത്വ കാര്‍ഡിറക്കിയും മോദി ബ്രാന്‍ഡിനെ തന്നെ ആശ്രയിച്ചുമാകും ബിജെപിയുടെ മുന്നോട്ട് പോക്ക്.\nKarnataka Elections 2018 : തീരദേശ കര്‍ണാടകയില് മുന്നിട്ട് ബിജെപി | Oneindia Malayalam\nകര്‍ണാടകത്തിലെ തോല്‍വി കോണ്‍ഗ്രസിനുണ്ടാക്കുന്ന മറ്റൊരു വന് തിരിച്ചടി പാര്‍ട്ടിയുടെ സാമ്പത്തിക സ്രോതസ്സ് ശുഷ്‌കമാകുമെന്നതാണ്. പഞ്ചാബിലും പുതുച്ചേരിയിലും മിസോറാമിലും മാത്രമായി ഭരണം ഒതുങ്ങുന്നതോടെ ഫണ്ട് പിരിവ് കോണ്‍ഗ്രസിന് ബുദ്ധിമുട്ടേറിയതാവും. ഇപ്പോള് തന്നെ കോണ്‍ഗ്രസിനേക്കാള് വലിയ സാമ്പത്തിക ശക്തിയാണ് പാര്‍ട്ടിയെന്ന നിലയ്ക്ക് ബിജെപി. കര്‍ണാടകയില് തന്നെ കോടികളാണ് ഇത്തവണ ബിജെപി ഒഴുക്കിയതെന്നാണ് റിപ്പോര്‍ട്ട്. 2019ല് പണക്കൊഴുപ്പിന്റെ ബലത്തിലുള്ള ബിജെപിയും പ്രചാരണ തന്ത്രങ്ങളെ നേരിടുകയെന്നത് കോണ്‍ഗ്രസിന് തലവേദനയാകും.\nFive reasons why Karnataka election results 2018 are important for Lok Sabha elections


ഋതുസംക്രമം -8 - Impressio\nHome Magazine ഋതുസംക്രമം -8\nPosted on September 16, 2018 September 16, 2018 സുധാ അജിത്ത്\nഹോസ്പിറ്റലിലെത്തി മുറിവുകൾ വച്ചുകെട്ടി . എക്‌സ്‌റേ പരിശോധനയിൽ കാര്യമായ പരിക്കുകൾ ഒന്നുമുണ്ടായിരുന്നില്ല .അതിനാൽ അപ്പോൾ തന്നെ മുറിവ് ഡ്രസ്സ് ചെയ്ത് വീട്ടിലേക്കു യാത്ര തിരിച്ചു. നേരം സന്ധ്യയോടടുത്തിരുന്നു . തങ്ങളെ കാണാഞ്ഞ് മുത്തശ്ശി പരിഭ്രമിക്കുമല്ലോ എന്നോർത്തു , വീട്ടിലേക്കു വിളിച്ചു . ഉടനെ ബസ്സില്ലാത്തതിനാൽതങ്ങളൽപം താമസിക്കുമെന്നു പറഞ്ഞു .\nവല്യമ്മയാണ് ഫോണെടുത്തത് . ”കൂടുതൽ താമസിക്കരുത് . സന്ധ്യ കഴിഞ്ഞാൽ മുത്തശ്ശി പേടിക്കും ”. വല്യമ്മ താക്കീതോടെ പറഞ്ഞു .\n”ശരി വല്യമ്മേ .ബസ് ഉടനെ കിട്ടിയില്ലെങ്കിൽ ഞങ്ങൾ കാറിൽ വന്നുകൊള്ളാം” താൻ പറഞ്ഞു . എന്നാൽ കാർ പിടിക്കുന്നതിനു മുമ്പ് തന്നെ ഞങ്ങൾക്കുള്ള ബസ് വന്നെത്തി\nബസ്സിൽ കയറാൻ വിനുവിനെ സഹായിച്ചു . ബസ്സിലിരിക്കുമ്പോൾ കഴിഞ്ഞ അനുഭവങ്ങൾ ഒരു ദുസ്വപ്നം പോലെ തന്നെ വേട്ടയാടി . പട്ടണത്തിൽ പോയിട്ടും ഹോസ്റ്റൽ കണ്ടുപിടിക്കാൻ കഴിഞ്ഞില്ലല്ലോ എന്നും ദുഖത്തോടെ ഓർത്തു . അല്പം കഴിഞ്ഞപ്പോൾ വിനുവും അതുതന്നെ പറഞ്ഞു . ”ഞാൻ കാരണം ചേച്ചിയുടെ ഹോസ്റ്റൽ അന്വേഷണം മുടങ്ങി അല്ലെ ചേച്ചി . ”അവന്റെ പശ്ചാത്താപം കലർന്ന സ്വരം കേട്ടപ്പോൾ പറഞ്ഞു\n.” അത് സാരമില്ല വിനൂ. അടുത്തദിവസം ഞാൻ തന്നെ കണ്ടുപിടിച്ചോളാം. ഇനിയിപ്പോൾ എനിക്കിങ്ങോട്ട് തനിച്ചു വരാൻ പരിചയമായല്ലോ” . താൻ പറഞ്ഞു\nപകലത്തെ അനുഭവങ്ങൾ അല്പം ഭീതിവിതച്ചിരുന്നുവെങ്കിലും എന്തിനെയും നേരിടാനുള്ള ഒരാത്മ വിശ്വാസം അപ്പോഴേക്കും മനസ്സിൽ ഉടലെടുത്തു കഴിഞ്ഞിരുന്നു . ബസ്സിലിരുന്നു പലതും പറഞ്ഞ കൂട്ടത്തിൽ സ്ട്രീയുടെ കേരളത്തിലെ അരക്ഷിതാവസ്ഥയെക്കുറിച്ചും ഞങ്ങൾ സംസാരിച്ചു . കേരളത്തിലെ അവസ്ഥ പുറം രാജ്യങ്ങളിലില്ലെന്ന് വിനുവിനെ ഓർമിപ്പിച്ചു .\n”അവിടങ്ങളിൽ സ്ട്രീകൾക്കു ഏതു പാതി രാത്രിയിലും സുരക്ഷിതരായി യാത്ര ചെയ്യാം .” താൻ പറഞ്ഞു .\nകേരളത്തിൽസ്ത്രീകൾ സ്വയം പ്രതിരോധം തീർക്കേണ്ടതിനെക്കുറിച്ചും ,കരാട്ടെ പോലുള്ള പ്രതിരോധമുറകൾ അഭ്യസിക്കേണ്ടുന്നതിന്റെ പ്രാധാന്യത്തെക്കുറിച്ചും വിനുവും സംസാരിച്ചു . ഐ എ എസ് കോച്ചിങ്ങിനോടൊപ്പം കരാട്ടെ ക്ലാസ്സിൽ ചേരണമെന്ന് താൻ തീരുമാനിച്ചു .\nബസ് തങ്ങളുടെ ഗ്രാമത്തിലെത്തിയപ്പോൾ ബസ്സിറങ്ങി നടക്കാൻ വിനുവിനെ സഹായിച്ചു . ഇരുട്ട് മൂടിയ ഗ്രാമ നിരത്തിലൂടെ സഞ്ചരിക്കുമ്പോൾ ആരുമില്ലാത്തത് ഭാഗ്യമായിയെന്ന് താനും കരുതി . .\nവിനുവിനെക്കണ്ടു നാട്ടുകാർ പലരും ചോദ്യമുതിർക്കുമ്പോൾമറുപടിപറയേണ്ടല്ലോഎന്നാശ്വസിച്ചു . തറവാട്ടു പടിയ്ക്കൽ മുത്തശ്ശി കാത്തു നിന്നിരുന്നു .\n”എന്താ കുട്ടികളെ ഇത്ര വൈകിയത്. ഞാൻ നിങ്ങളോട് പറഞ്ഞതല്ലേ നേരത്തെ എത്തണമെന്ന് . ” മുത്തശ്ശി ആകുലതയോടെ ചോദിച്ചു . ഇരുട്ടായതുകൊണ്ടു മുത്തശ്ശി അവന്റെ പരിക്കുകൾ കണ്ടില്ല . എന്നാൽ വെളിച്ചത്തിലെത്തിയപ്പോൾ വല്യമ്മയാണ് അതാദ്യം കണ്ടുപിടിച്ചത് .\n”ഈ വിനുവിനെന്തു പറ്റി ? കയ്യിലും കാലിലും നെറ്റിയിലുമൊക്കെ മുറിവുകൾ ” അവർ പരിഭ്രമത്തോടെ ചോദിച്ചു .അപ്പോൾ ബാഹ്യമായ മുറിവുകൾ മാത്രമല്ലേ വല്യമ്മ കണ്ടുള്ളൂ , അവന്റെ ശരീരം മുഴുവൻ ഇടിച്ചു പിഴിഞ്ഞ അവസ്ഥയിലാണല്ലോ എന്നും താനോർത്തു .\n”അത് വല്യമ്മേ.. ഞങ്ങൾ ഇങ്ങോട്ടു വരാനായി റോഡ് കുറുകെ കടക്കുമ്പോൾ ഒരോട്ടോ വന്നിടിച്ച് വിനുവിന് ചെറിയൊരാക്സിഡന്റ് പറ്റി…. . ഭാഗ്യത്തിന് മറ്റു കുഴപ്പങ്ങൾ ഒന്നുമുണ്ടായില്ല . ” ആദ്യമായി കള്ളം പറയുന്നതിന്റെ പരിഭ്രമത്തോടെ താൻ വിക്കി വിക്കി പറഞ്ഞു .\nവിനുവിന്റെ മുറിവുകൾ കണ്ടു മുത്തശ്ശിയും പരിഭ്രമിച്ചു. ”എന്റെ ദേവി എന്തായിക്കാണണത് . ഇത്രയൊക്കെ ഉണ്ടായിട്ടും നിങ്ങൾ നേരത്തെ അറിയിക്കാതിരുന്നതെന്താ. നിങ്ങൾ സുരേന്ദ്രനെയും ഗിരിജയെയും അറിയിച്ചില്ലേ” മുത്തശ്ശി ചോദിച്ചു .\n”ഇല്ല മുത്തശ്ശി വെറുതെ അവരെ വിഷമിപ്പിക്കുന്നതെന്തിനാ . ഒന്ന് റസ്റ്റ് ചെയ്‌താൽ മാറാനുള്ള മുറിവുകളെ ഉള്ളൂ ‘.’ വിനു മുത്തശ്ശിയെ സമാധാനിപ്പിച്ചു .\n”ഭാഗ്യത്തിന് ഒന്നും പറ്റിയില്ലല്ലോ . പരദൈവങ്ങള് കാത്തു. എന്റെ കുട്ടിക്ക് ഈശ്വരാധീനംണ്ട്. അല്ലെങ്കിൽ ഇതുമതിയായിരുന്നല്ലോ എന്തെങ്കിലും കാര്യായിട്ടു പറ്റാൻ ….” . മുത്തശ്ശി നെഞ്ചിൽ കൈ വച്ചു\n.”മുത്തശ്ശിയുടെ പ്രാർത്ഥനയാ എന്നെ രക്ഷിച്ചത്” . വിനു വിഷാദമഗ്നമായ ഒരു പുഞ്ചിരിയോടെ മുത്തശ്ശിയെ പിന്താങ്ങി .\nഅവൻ പതുക്കെ മുന്നോട്ടു നടന്നു. തന്റെ മുറിയിലെത്തി, ബെഡ്ഢിൽ കയറി കിടന്നു . പുറകെ മറ്റുള്ളവരും എത്തി .വിനുവിനെപിന്തുടർന്നെത്തിയ മുത്തശ്ശി വിലാപം തുടർന്ന് കൊണ്ടേ ഇരുന്നു .\n”അതെയതെ . എന്തെങ്കിലും കാര്യായിട്ടു പറ്റിയിരുന്നെങ്കിൽ ഗിരിജയോടും സുരേന്ദ്രനോടും ഞാൻ എന്ത് പറയുമായിരുന്നു .വയസ്സായ ഞങ്ങളെ നോക്കാൻ വേണ്ടീട്ടാ നിന്നെ അവർ ഇവിടെ നിർത്തിയിരിക്കണത് . അതുമല്ല പേരക്കുട്ടികളെ എപ്പഴും കണ്ടോണ്ടിരിക്കണമെന്ന മോഹാ നിങ്ങടെ മുത്തശ്ശനും, എനിക്കും . ആ\nനിങ്ങൾക്കെന്തെങ്കിലും പറ്റിയാ ഞങ്ങള് സഹിക്ക്യോ . എന്റെ ദേവീ…. ഒന്നും പറ്റാണ്ടേ എന്റെ കുട്ടികളെ കാത്തൂല്ലോ” .മുത്തശ്ശി കണ്ണീരോടെ മുകളിലേക്ക് നോക്കി\nഅപ്പോൾ മുത്തശ്ശി ശരിക്കുമുള്ള കാര്യങ്ങൾ അറിഞ്ഞിരുന്നെങ്കിൽ എന്താകുമായിരുന്നു സ്ഥിതി ?. മുത്തശ്ശി പിന്നെ തങ്ങളെ പട്ടണത്തിലേക്കു അയക്കുകയെ ഇല്ലല്ലോ എന്നായിരുന്നു താൻ ചിന്തിച്ചത് .അല്പം കഴിഞ്ഞു മുത്തശ്ശി പറഞ്ഞു .\n” വിനൂ നിനക്കീ ചിങ്ങത്തിൽ ഇരുപത്തൊന്നു വയസ്സ് തികയും. നിനക്കിപ്പോൾഅല്പം കഷ്ടകാലമാണെന്നു തോന്ന് ണു .പ്രിയയോടൊപ്പം നീയും നിത്യവും ദേവിയെ കുളിച്ചുതൊഴുതു പ്രാർത്ഥിച്ചോളൂ . ”\nവിനുവിന് അപ്പറഞ്ഞതു ഇഷ്ടപ്പെട്ടില്ല. എങ്കിലും മുത്തശ്ശിയെ തൃപ്തിപ്പെടുത്താനായി പറഞ്ഞു . ”ശരി മുത്തശ്ശി. ഈ വയ്യായ്ക ഒന്ന് മാറട്ടെ . എന്നിട്ടാവാം എല്ലാം. ഇപ്പോൾ ഞാനല്പം കിടക്കട്ടെ ”\nഅവൻ ലൈറ്റണച്ച് കിടക്കുവാനുള്ള വട്ടം കൂട്ടി . എല്ലാവരും എഴുന്നേറ്റ് മുറിക്കു പുറത്തു കടന്നു .\n”എന്താകുട്ടികളെ നിങ്ങൾക്ക് ആഹാരം ഒന്നുംവേണ്ടേ . ആഹാരം കഴിച്ചിട്ടു കിടന്നാൽ മതി ” മുത്തശ്ശിയുടെ നിർബന്ധത്തിനു വഴങ്ങാതെ താനപ്പോൾ പറഞ്ഞു .\n.”ഒന്നുംവേണ്ടാ മുത്തശ്ശി. വിശപ്പൊക്കെ കെട്ടുപോയി” . അങ്ങിനെ പറഞ്ഞു കൊണ്ട് തന്റെ മുറിയിലേക്ക് നടന്നു.\n”ഭക്ഷണം പോലും വേണ്ടാതായല്ലോ എന്റെ കുട്ട്യോള്ക്ക് .അവരത്ര പേടിച്ചു പോയീന്നു തോന്നുണു” . മുത്തശ്ശിയുടെ ഉറക്കെയുള്ള ആത്‌മഗതം കേട്ട് വല്യമ്മ അത് ശരിവച്ചു .\n”ഒന്നും കാര്യായിട്ടു വരുത്താണ്ട് ദൈവം കാത്തൂല്ലോ” .\n”എന്റെമുത്തന്നൂർ ഭഗവതി എന്റെ കുട്ട്യോളെ കാത്തുകൊള്ളണെ”. കിടക്കുന്നതിനു മുമ്പ് മുത്തശ്ശിവീണ്ടും പ്രാർത്ഥിക്കുന്നത് കേട്ടു . പകലത്തെ കാര്യങ്ങൾ ഓർത്ത് കിടന്ന് രാത്രിയിൽ ഉറക്കം വരാതെ താൻ എഴുന്നേറ്റു . വെള്ളം കുടിക്കാനായി ഊണുമുറിയിലെത്തിയപ്പോൾ അവിടെ എല്ലാവരുടെയും ആഹാരം അതേപടി അടച്ചു വച്ചിരിക്കുന്നത് കണ്ടു . മുത്തശ്ശിയും വല്യമ്മയുമൊന്നും ആഹാരം കഴിച്ചിട്ടില്ലെന്നു മനസിലായി . അപ്പോൾ വിനുവിന്റെ മുറിയിൽ നിന്നും അവൻ സുഹൃത്തുക്കളുമായി സംസാരിക്കുന്ന ശബ്ദം കേട്ടു . തീയേറ്ററിൽ നടന്ന കാര്യങ്ങളും അവനേറ്റ മർദ്ദനങ്ങളും വിവരിക്കുന്നത് കേട്ട് മുറിക്കു പുറത്തു നിന്നു. അപ്പോളവൻ തന്റെ സുഹൃത്തക്കളെ പിറ്റേന്ന് വീട്ടിലേക്കു വരാൻ ക്ഷണിക്കുന്നതും,വരുമ്പോൾ ഒരു മദ്യക്കുപ്പി കൂടി കൊണ്ടുവരണമെന്നും പറയുന്നത് കേട്ടു. അവൻ ഫോൺ വച്ച് കഴിഞ്ഞപ്പോൾ മുറിയിലേക്ക് ചെന്നു . മദ്യം വിഷമാണെന്നും ഒരിക്കൽ അടിപ്പെട്ടാൽ ജീവിത കാലം മുഴുവൻ അത് നമ്മെ അടിമയാക്കുമെന്നും വിനുവിനെ ഉപദേശിച്ചു . സുഹൃത്തുക്കളോട് മദ്യം കൊണ്ടുവരാൻ പറഞ്ഞത് താൻ കേട്ടുവെന്നറിഞ്ഞ വിനു വിളറി വെളുത്തു .എങ്കിലും വിട്ടുതരാതെ അവൻ ചോദിച്ചു\n. ”വിദേശത്തൊക്കെ പോയി പഠിച്ച ചേച്ചി മദ്യം തൊട്ടിട്ടില്ലെന്നാണോപറയുന്നത്‘‘ . അവന്റെ ചോദ്യത്തിനുത്തരമായി പറഞ്ഞു.\n”ഇല്ല വിനൂ. വിദേശത്തു വച്ച് സുഹൃത്തുക്കൾ പലരും നിർബന്ധിച്ചിട്ടും ഞാൻ മദ്യം കൈകൊണ്ടു തൊട്ടിട്ടില്ല . മദ്യത്തിന്റെ ദൂഷ്യ ഫലങ്ങൾ അനുഭവിച്ചറിഞ്ഞ പലരെയും എനിക്ക് നേരിട്ടറിയാം . ” . താൻ പറഞ്ഞത് കേട്ട് വിനു പറഞ്ഞു .\n”എങ്കിൽ പ്രിയേച്ചിയുടെ വാക്കുകൾ കേട്ട് ഇന്നുമുതൽ ഞാൻ മദ്യം വേണ്ടെന്നു വയ്ക്കുകയാണ്” .\nഇങ്ങനെ ഒരനുജനെ കിട്ടിയ താൻ ഭാഗ്യവതിയാണെന്നു തോന്നി . . സന്തോഷത്തോടെ അവന് ശുഭരാത്രി ആശംസിച്ചു തന്റെ മുറിയിലേക്ക് നടന്നു .\nCategoriesMagazine, Update Tags136, rithusamkramam novel, sudha ajith\nPrevious PostPrevious Alive By the Sea\nNext PostNext പുന:രുദ്ധാരണം


നേതാക്കള്‍ക്ക് സംഘടനാ ചുമതലകള് നിശ്ചയിച്ച് ബി.ജെ.പി\nവി. മുരളീധരന് ആന്ധ്ര, സി.പി രാധാകൃഷ്ണന് കേരളം, എ.പി അബ്ദുല്ലക്കുട്ടിക്ക് ലക്ഷദ്വീപ്: നേതാക്കള്‍ക്ക് സംഘടനാ ചുമതലകള് നിശ്ചയിച്ച് ബി.ജെ.പി\nമുരളീധര വിരുദ്ധപക്ഷത്തെ പ്രമുഖനായ പി.കെ കൃഷ്ണദാസിനെ തെലങ്കാനയുടെ ചുമതലയിൽ നിന്ന് നീക്കി പകരം തരുൺ ചൂഗിനെ നിയമിച്ചു.\n14 Nov, 2020 at 03:39 AM\nകേരളത്തില് ബി.ജെ.പിയ്ക്കുള്ളില് കലഹം തുടരുന്നതിനിടെ സംഘടനാ ചുമതലകള് നിശ്ചയിച്ച് കേന്ദ്രനേതൃത്വം. കേന്ദ്രസഹമന്ത്രി വി. മുരളീധരന് സംഘടനാ ചുമതല നല്‍കിയപ്പോൾ പി.കെ കൃഷ്ണദാസിനെ വെട്ടി. സി.പി രാധാകൃഷ്ണനാണ് കേരളത്തിന്‍റെ ചുമതല.\nആന്ധ്രാപ്രദേശിന്‍റെ ചുമതല നല്‍കിയാണ് വി.മുരളീധരനെ പരിഗണിച്ചിരിക്കുന്നത്. എ.പി അബ്ദുള്ളക്കുട്ടിയ്ക്ക് ലക്ഷദ്വീപിന്‍റെ ചുമതല നല്‍കിയപ്പോൾ. തര്‍ക്കം തുടരുന്ന കേരളത്തിൽ തമിഴ്നാട്ടിൽ നിന്നുള്ള സി.പി രാധാകൃഷ്ണനാണ് ചുമതല നിർവഹിക്കുക.\nസംസ്ഥാനത്തിന്‍റെ സംഘടനാ ചുമതലയുള്ള ഏക കേന്ദ്രമന്ത്രി വി. മുരളീധരനാണ്. എന്നാൽ മുരളീധര വിരുദ്ധപക്ഷത്തെ പ്രമുഖനായ പി.കെ കൃഷ്ണദാസിനെ തെലങ്കാനയുടെ ചുമതലയിൽ നിന്ന് നീക്കി പകരം തരുൺ ചൂഗിനെ നിയമിച്ചു.\nനേരത്തേ നടന്ന പാർട്ടി പുനഃസംഘടനക്കെതിരെ പരസ്യ വിമർശനവുമായി സംസ്ഥാന നേതൃത്വത്തിനെതിരെ മുതിര്‍ന്ന നേതാക്കളായ ശോഭാ സുരേന്ദ്രനും പി.എം വേലായുധനും രംഗത്തെത്തിയിരുന്നു. അര്‍ഹമായ പ്രാതിനിധ്യം ലഭിച്ചില്ലെന്ന പരാതിപ്പെട്ട് ശോഭ, കേന്ദ്ര നേതൃത്വത്തെ സമീപിക്കുകയും ചെയ്തിരുന്നു. ഈ നീക്കങ്ങൾ കൃഷ്ണദാസ് പക്ഷത്തിന്‍റെ പിന്തുണയോടെയായിരുന്നു. ശോഭയടക്കമുള്ളവരുടെ പരാതികൾക്ക് പിന്നാലെ കേന്ദ്ര നേതൃത്വം സുരേന്ദ്രനെ ഡല്‍ഹിയിലേക്ക് വിളിപ്പിച്ചിരുന്നു. പ്രശ്‌നം ഉടന് പരിഹരിക്കണമെന്ന് ആര്.എസ്.എസും ആവശ്യപ്പെട്ടിട്ടു. ഇതോടെ സംസ്ഥാനത്തെ പ്രശ്നങ്ങൾ തീർക്കാൻ സുരേന്ദ്രൻ തന്നെ മുന്നിട്ടിറങ്ങിയിരുന്നു. എന്നാൽ സംസ്ഥാനങ്ങളുടെ സംഘടനാ ചുമതല വീതിച്ചു നൽകിയപ്പോൾ പി.കെ കൃഷ്ണദാസിനെ തഴഞ്ഞത് അടുത്ത പൊട്ടിത്തെറിക്ക് കാരണമാകും.\nap abdullakuttyV. Muraleedharancp radhakrishnan


ആഴ്‌ന്നിറങ്ങുന്ന നീലപ്പല്ലുകള് - Indian Islahi Centre Jeddah\nകഴിഞ്ഞ ഏതാനും വര്‍ഷങ്ങള്‍ക്കുള്ളിലാണ് നവസാങ്കേതികത ആകാശംമുട്ടെ വളര്‍ന്നത്. 1990കളുടെ അവസാനത്തോടെയാണ് കേരളത്തില് മൊബൈല് ഫോണുകള് കടന്നുവന്നത്. തുടക്കത്തില് സാധാരണക്കാരോട് വലിയ ചങ്ങാത്തം കാണിക്കാതിരുന്ന മൊബൈല് ഫോണുകള് രണ്ടായിരാമാണ്ടിന്റെ ആദ്യപതിറ്റാണ്ട് പകുതിയാവുമ്പോഴേക്കും എല്ലാവരുടെയും കീശയിലൊതുങ്ങുന്ന കിങ്ങിണിപ്പെട്ടിയായി. വിളിക്കാനും വിളി കേള്‍ക്കാനുമുള്ള ഉപകരണം എന്നതില് നിന്നും മൊബൈല് ഫോണുകള് ആധുനിക സാങ്കേതികവിദ്യയുടെ സകല നേട്ടങ്ങളും ഇണക്കിച്ചേര്‍ത്ത കണ്ണിയായി മാറിയതും ഇക്കാലത്താണ്. വലുപ്പം ഏറെയുള്ള, കേള്‍ക്കാന് പ്രയാസങ്ങള് നേരിട്ടിരുന്ന ഫോണുകളില് നിന്നും മൂന്നാം തലമുറ (ജി 3) ഫോണിലെത്തിയതോടെ മാറ്റം വിപ്ലവകരമായി.\nകാസര്‍ക്കോട് നില്‍ക്കുന്ന വ്യക്തി താനിപ്പോള് തിരുവനന്തപുരത്താണെന്ന് യാതൊരു സങ്കോചവും കൂടാതെ മൊബൈല് ഫോണിലൂടെ വിളിച്ചുപറയുന്നത് കാണുന്നതും കേള്‍ക്കുന്നതും ദൈനംദിന ജീവിതത്തിന്റെ ഭാഗമായി. മൂന്നാംതലമുറ ഫോണുകളുടെ കടന്നുവരവ് ഇത്തരം `സിംപിള്' കളവുകളെ അപ്പാടെ കടപുഴക്കിക്കളഞ്ഞേക്കാനുള്ള സാധ്യതയുണ്ട്. കാരണം ഫോണ് അറ്റന്റ് ചെയ്യുന്ന വ്യക്തി എവിടെയാണെന്ന് കാണാനും ഏത് ടവറിന് കീഴിലാണ് ഉള്ളതെന്ന് കണ്ടെത്താനും പുതിയ സംവിധാനം വഴി അരങ്ങൊരുങ്ങിക്കഴിഞ്ഞു.\nഇന്റര്‍നെറ്റിന്റെ അമിത സാങ്കേതികത ഇല്ലെന്നു മാത്രമല്ല, ഓരോരുത്തര്‍ക്കും അവരവരുടെ സൗകര്യത്തിന് അനുസരിച്ച് ഉപയോഗിക്കാന് സാധിക്കും എന്നതാണ് മൊബൈലുകളെ ഏറെ ജനപ്രിയമാക്കിയത്. ഏറ്റവും ആധുനികമായ മൊബൈല് സെറ്റ് ഏറ്റവും മികച്ച രീതിയിലും മനോഹരമായും ഉപയോഗിക്കാന് സാധിക്കുന്നത് മുതിര്‍ന്നവരേക്കാള് കുട്ടികള്‍ക്കാണ്. ഏറ്റവും പ്രായംകുറഞ്ഞ കുട്ടിയാണ് മൊബൈല് ഫോണ് സങ്കേതങ്ങള് ഏറ്റവും നന്നായി ഉപയോഗിക്കുന്നതെന്ന് നിരീക്ഷിച്ചാല് തിരിച്ചറിയാനാവുന്ന വസ്‌തുതയാണ്. അതുകൊണ്ടു കൂടിയാവണം ആറിനും പതിനെട്ടിനും ഇടയിലുള്ളവരാണ് മൊബൈല് കുറ്റങ്ങളിലും മൊബൈല് ദുരന്തങ്ങളിലും കൂടുതലായി കുരുങ്ങുന്നത്.\nകുരങ്ങന്റെ കൈയ്യിലെ പൂമാലയെന്നും കുട്ടിക്കുരങ്ങനെ കൊണ്ട് ചുടുചോറ് വാരിക്കുകയെന്നുമുള്ള പഴഞ്ചൊല്ലുകള് കൗമാരക്കാരുടെ കൈയ്യിലെ മൊബൈല് ഫോണ് മുമ്പില് കണ്ട് പറഞ്ഞതാണെന്ന് തോന്നിപ്പോകും. മൊബൈല് ഫോണുകള് ഉപയോഗിക്കുന്ന ഭൂരിപക്ഷം പേര്‍ക്കും അതിന്റെ ഉപയോഗം പൂര്‍ണമായും അറിയില്ല എന്നുമാത്രമല്ല, ഏതൊക്കെ തരങ്ങളില് അത് ഉപയോഗിക്കാന് പാടില്ലെന്നുമുള്ള അറിവും അവര്‍ക്കില്ല. ഫോണ് നിര്‍മാതാക്കള് മൊബൈല് സെറ്റുകളില് ഉള്‍പ്പെടുത്തിയിട്ടുള്ള എല്ലാ ആധുനിക സൗകര്യങ്ങളും തങ്ങള്‍ക്ക് ഉപയോഗിക്കാമെന്നാണ് ഉപയോക്താക്കളില് പലരും ധരിച്ചുവെച്ചിരിക്കുന്നത്. രസകരമായ വസ്‌തുത, കീശയിലും വാനിറ്റിബാഗിലും ഉള്ളംകൈയ്യിലും ഒതുക്കിവെച്ചിരിക്കുന്ന മൊബൈല് പലര്‍ക്കും ഫോണ് എന്ന ഉപയോഗത്തിന് ഉള്ളതല്ലെന്നതാണ്. ഗെയിമുകള്‍ക്കും ക്യാമറയായും സിനിമകള് കാണാനും പാട്ടുകള് കേള്‍ക്കാനും ബ്ലൂടൂത്തോ എസ് എം എസോ, എം എം എസോ വഴി സന്ദേശങ്ങളും ചിത്രങ്ങളും അയക്കാനുമുള്ള ഉപകരണമാണ് ഇത്തരക്കാര്‍ക്ക് മൊബൈല് സെറ്റുകള്. അങ്ങനെയാണെങ്കില്, എല്ലാവരുടെയും കൈകളില് `കുഞ്ഞുവാവ'യെ പോലെ കിടക്കുന്ന ഈ ഉപകരണത്തെ കുറിച്ച് ഒരു വിചിന്തനം ആവശ്യമുണ്ട്.\nമൊബൈല് ഫോണിന്റെ ദുരന്തങ്ങള് കൃത്യമായി വരച്ചു കാണിച്ചതാണ് ഈയ്യിടെ തളിപ്പറമ്പില് നടന്ന സംഭവം. ഒരു യുവാവിന്റെയും വിദ്യാര്‍ഥിനിയുടെയും ആത്മഹത്യയിലേക്കാണ് ഈ ദുരന്തം വഴി കാണിച്ചു കൊടുത്തത്. ഇന്റര്‍നെറ്റില് സഹപാഠി പ്രചരിപ്പിച്ചെന്ന് പറയപ്പെടുന്ന അശ്ലീലചിത്രങ്ങളാണ് വിദ്യാര്‍ഥിനിയുടെയും സുഹൃത്തിന്റെയും ആത്മഹത്യയില് കലാശിച്ചത്. മൊബൈല് ഫോണില് പകര്‍ത്തിയ ചിത്രം ഇന്റര്‍നെറ്റ് വഴി പ്രചരിപ്പിക്കുകയായിരുന്നു. മൊബൈലില് എടുത്ത ചിത്രം ഡൗണ് ലോഡ് ചെയ്യാന് നല്‌കിയ ഇന്റര്‍നെറ്റ് കഫേയില് നിന്നാണത്രെ അശ്ലീല ചിത്രമായി പെണ്‍കുട്ടി കംപ്യൂട്ടര്‍വലയുടെ കുരുക്കുകളിലേക്ക് കുടുങ്ങിപ്പോയത്. ഒന്നോ രണ്ടോ ആഴ്‌ചക്കാലം തളിപ്പറമ്പില് പ്രചരിച്ച സംഭവം ഒടുവില് രണ്ട് ജീവനുകള് അപഹരിച്ചുകളഞ്ഞു. മൊബൈല് ഫോണിലെടുത്ത പെണ്‍കുട്ടിയുടെ ചിത്രത്തില് അശ്ലീലരംഗങ്ങള് കൂട്ടിച്ചേര്‍ത്തായിരുന്നു ഇന്റര്‍നെറ്റിലെ പ്രചാരണം. ഇതു സംബന്ധിച്ച അന്വേഷണം പുരോഗമിക്കുകയും സഹപാഠിയെ അറസ്റ്റ്‌ചെയ്യുകയും ഒരു ഇന്റര്‍നെറ്റ് കഫേ വിദ്യാര്‍ഥികള് അടിച്ചുതകര്‍ക്കുകയും ചെയ്‌ത സംഭവ പരമ്പരകള് പെണ്‍കുട്ടിയുടെയും സുഹൃത്തിന്റെയും ആത്മഹത്യയിലെത്തിയതോടെയാണ് പുറംലോകത്തിന്റെ ശ്രദ്ധ അവിടേക്ക് പതിഞ്ഞത്.\nഇതേ രീതിയില് മറ്റൊരു വാര്‍ത്ത കഴിഞ്ഞ ആഴ്‌ച റിപ്പോര്‍ട്ട് ചെയ്യപ്പെട്ടത് മാവേലിക്കരയില് നിന്നാണ്. വീട്ടുകാര് അറിയാതെ എ ടി എമ്മില് നിന്നും പണമെടുത്ത് മൊബൈല് ഫോണ് വാങ്ങിയതിന് വഴക്കു പറഞ്ഞതിനെ തുടര്‍ന്ന് അധ്യാപക ദമ്പതികളുടെ ഏകമകന് വീട്ടിനുള്ളില് തൂങ്ങിമരിച്ചുവെന്നായിരുന്നു വാര്‍ത്ത. പത്താം ക്ലാസ് വിദ്യാര്‍ഥിയായ 14കാരന് സ്വന്തമായി ഒരു മൊബൈല് ഫോണുണ്ടായിരുന്നു. എന്നിട്ടും കയ്യിലുണ്ടായിരുന്ന പണവും അമ്മ അറിയാതെ എ ടി എമ്മില് നിന്നുമെടുത്ത 4200 രൂപയും ഉപയോഗിച്ച് വിദ്യാര്‍ഥി പുതിയ മൊബൈല് ഫോണ് വാങ്ങുകയായിരുന്നു. ഇതിന് മകനെ ശാസിച്ച രക്ഷിതാക്കള് രാത്രിതന്നെ ഫോണ് തിരിച്ചു കൊടുക്കാന് കടയില് പോവുകയും മടങ്ങി വരുമ്പോഴേക്കും കുട്ടിയെ തൂങ്ങി മരിച്ച നിലയില് കണ്ടെത്തുകയുമായിരുന്നു.\nഅമ്പലപ്പുഴയിലെ മൂന്ന് പെണ്‍കുട്ടികള് ക്ലാസ് മുറിയില് ആത്മഹത്യ ചെയ്‌തതിനു പിറകില് മൊബൈല് ഫോണിന്റെ കൈകള്‍ക്കാണ് പങ്കുള്ളതെന്നാണ് പൊലീസ് നിരീക്ഷിച്ചിട്ടുള്ളത്. സഹപാഠികളുമായി അമിത ബന്ധമുണ്ടായിരുന്ന പെണ്‍കുട്ടികളുമായി ചേര്‍ന്നുള്ള അശ്ലീല ചിത്രങ്ങള് മൊബൈലില് പകര്‍ത്തിയതും അത് പിന്നീട് പുലിവാലായതുമാണ് കൂട്ടുകാരികളുടെ കൂട്ട ആത്മഹത്യയില് കലാശിച്ചത്. കാമുകിയുടെ നഗ്നചിത്രങ്ങള് മൊബൈലില് പകര്‍ത്തുന്നതും അത് സി ഡിയാക്കാന് ഇന്റര്‍നെറ്റ് കഫേകളെ സമീപിക്കുന്നതും സ്ഥിരം രീതിയാണ്. ഇത്തരം ചിത്രങ്ങളാണ് പലപ്പോഴും മൊബൈല് ഉടമ അറിയാതെ ഇന്റര്‍നെറ്റ് വഴി പ്രചരിക്കുന്നത്. മാത്രമല്ല, ഈ ചിത്രങ്ങള് ഉപയോഗിച്ച് ഇതുമായി ബന്ധപ്പെട്ടവരെ ബ്ലാക്ക്‌മെയില് ചെയ്യുന്നതും ഭീഷണിപ്പെടുത്തുന്നതും പതിവായിരിക്കുന്നു.\nഅറിവില്ല എന്നത് ഒഴിഞ്ഞു മാറാനുള്ള ന്യായീകരണമല്ല\nനിയമങ്ങള് അറിയില്ല എന്നത് അത് ലംഘിക്കുന്നവര്‍ക്ക് രക്ഷപ്പെടാനുള്ള ന്യായമല്ല. ഇന്‍ഫര്‍മേഷന് ടെക്‌നോളജിയുടെ കാര്യത്തിലും അതുതന്നെയാണ് അവസ്ഥ. മൊബൈലുമായി ബന്ധപ്പെട്ട കേസുകളില് പെടുന്നവരില് ഭൂരിപക്ഷവും കൗമാരക്കാരും യുവാക്കളുമാണെങ്കിലും മുതിര്‍ന്നവരും ഇത്തരം സംഭവങ്ങളില് കുരുങ്ങി വഞ്ചിക്കപ്പെടാറുണ്ട്. ഐ ടി ആക്‌ടുമായി ബന്ധപ്പെട്ട് കഠിനമായ ശിക്ഷകളാണ് വ്യവസ്ഥ ചെയ്‌തിരിക്കുന്നത്. വ്യാജ സന്ദേശങ്ങള്, അശ്ലീലചിത്രങ്ങള് തുടങ്ങിയവ മൊബൈല് ഫോണുകളും ഇന്റര്‍നെറ്റുകളും വഴി കൈമാറുന്നത് ഇന്‍ഫര്‍മേഷന് ടെക്‌നോളജി ആക്‌ട് 2000ത്തിന്റെ ലംഘനമാണ്. വര്‍ധിച്ചുവരുന്ന സൈബര് കുറ്റങ്ങള്‍ക്ക് തടയിടാനാണ് 2000ല് ഇന്‍ഫര്‍മേഷന് ടെക്‌നോളജി ആക്‌ട് പാര്‍ലമെന്റ് പാസ്സാക്കിയത്. ഐക്യരാഷ്‌ട്ര സഭ ആഗോളതലത്തില് നടപ്പാക്കിയ മാതൃകാനിയമത്തിന് സമാനമായാണ് ഇന്ത്യയിലും ഈ നിയമം രൂപീകരിച്ചത്. ഐ ടി മേഖലയുടെ പുരോഗതിക്ക് അനുസൃതമായി 2008ല് നിയമത്തില് നിരവധി ഭേദഗതികള് വരുത്തുകയുണ്ടായി.\nഅനുവാദമില്ലാതെ മറ്റൊരു കമ്പ്യൂട്ടര് നെറ്റ്‌വര്‍ക്കില് പ്രവേശിക്കുന്നതും ഡാറ്റകള് നശിപ്പിക്കുന്നതും കമ്പ്യൂട്ടര് സിസ്റ്റത്തിലും നെറ്റ്‌വര്‍ക്കിലും തടസ്സങ്ങള് സൃഷ്‌ടിക്കുന്നതുമായ കുറ്റങ്ങള്‍ക്ക് നഷ്‌ടപരിഹാരമായി ഒരു കോടി രൂപ വരെയാണ് വിധിക്കുക. നിയമവിരുദ്ധമായ സന്ദേശങ്ങള് പ്രചരിപ്പിക്കുന്നതിന് മൂന്ന് വര്‍ഷം വരെ തടവും അഞ്ച് ലക്ഷം രൂപ വരെ പിഴയും വിധിക്കാം. മോഷ്‌ടിക്കപ്പെട്ട കമ്പ്യൂട്ടര് റിസോഴ്‌സുകളും മറ്റും സ്വീകരിക്കുന്നത് മൂന്ന് വര്‍ഷം വരെ തടവും ഒരു ലക്ഷം രൂപ വരെ പിഴയും ലഭിക്കാവുന്ന കുറ്റമാണ്.\nസുഡാനിലെ ഒരു ബാങ്കില് ഒന്നരക്കോടി അമേരിക്കന് ഡോളറിന്റെ ചിട്ടിക്ക് നറുക്കുവീണെന്ന സന്ദേശം ലഭിക്കുകയും അതിന്റെ ആവശ്യത്തിലേക്കെന്നു പറഞ്ഞ് 80,000 ഡോളര് തട്ടിയെടുക്കുകയും ചെയ്‌ത കേസാണ് കേരളത്തില് സൈബര് പൊലീസ് സ്റ്റേഷന് സ്ഥാപിച്ച 2009ല് ആദ്യം റജിസ്റ്റര് ചെയ്‌ത കേസ്. കണ്ണൂര് സ്വദേശി ശരീഫിന്റെ പരാതിയിലാണ് ആദ്യ സൈബര് കേസ് റജിസ്റ്റര് ചെയ്‌തത്. മൊബൈല് ഫോണുകള് കാമ്പസുകളിലും സ്‌കൂള് മുറികളിലും ഉപയോഗിക്കാന് പാടില്ലെന്ന ഉത്തരവ് കഴിഞ്ഞ അധ്യയന വര്‍ഷത്തിന്റെ തുടക്കത്തില് കലക്‌ടര്‍മാര് ഇറക്കിയിരുന്നു. അധ്യയന സമയങ്ങളില് മൊബൈല് ഉപയോഗിക്കരുതെന്നായിരുന്നു പ്രസ്‌തുത ഉത്തരവ്. എന്നാല് ഇത് പരക്കെ ലംഘിക്കപ്പെടുകയായിരുന്നു. അതോടെ കൂടുതല് കര്‍ശനമായ നിയമങ്ങളും നിര്‍ദേശങ്ങളും നല്‌കാനുള്ള തയ്യാറെടുപ്പിലാണ് വിദ്യാഭ്യാസ വകുപ്പ്.\nബ്ലൂടൂത്ത്, ക്യാമറ തുടങ്ങിയ സൗകര്യങ്ങളുള്ള മൊബൈല് ഫോണുകള് സ്‌കൂളുകളിലും കോളെജുകളിലും നിയന്ത്രിക്കാനാണ് വിദ്യാഭ്യാസ വകുപ്പ് ഒരുങ്ങുന്നത്. മൊബൈല് ജാമര് ഉള്‍പ്പെടെയുള്ള സംവിധാനങ്ങളാണ് വകുപ്പ് ആലോചിക്കുന്നത്. ക്യാമറയുള്ള മൊബൈല് ഫോണുകള് കാമ്പസില് കയറ്റരുതെന്നാണ് പുതിയ നിര്‍ദേശത്തില് കര്‍ശനമായി ആവശ്യപ്പെടുക. അത്തരം മൊബൈലുകള് അധികൃതര് പിടിച്ചെടുത്താല് തിരിച്ചു കൊടുക്കാന് വകുപ്പില്ലാത്ത വിധം നിയമം കര്‍ശനമാക്കാനാണ് ആലോചിക്കുന്നത്.\nക്യാമറാ മൊബൈല് ഫോണില് പകര്‍ത്തുന്ന ചിത്രം നിമിഷങ്ങള്‍ക്കകം ബ്ലൂടൂത്തോ എം എം എസോ വഴി അടുത്തയാള്‍ക്ക് കൈമാറാനാകും. ഫോട്ടോ എടുത്തയാള്‍ക്ക് സ്വന്തം മൊബൈലില് നിന്നും ചിത്രം മായ്‌ച്ചുകളഞ്ഞ് നിരപരാധി ചമയുകയുമാവാം. എന്നാല് അപ്പോഴേക്കും ആവശ്യമായ ചിത്രം ആവശ്യമായ കേന്ദ്രങ്ങളില് എത്തിക്കഴിഞ്ഞിരിക്കും. എന്നാല് മൊബൈല് ഫോണിലോ കമ്പ്യൂട്ടറിലോ ശേഖരിച്ചിട്ടുള്ള ചിത്രങ്ങള് മായ്‌ച്ചുകളഞ്ഞാലും ഹാര്‍ഡ്‌വെയര് പരിശോധനയിലൂടെ ഇത് കണ്ടെത്താനാവുമെന്ന് പലര്‍ക്കും അറിയില്ല. നിയമം കര്‍ശനമായാല് ഇത്തരക്കാര് എളുപ്പത്തില് കുടുങ്ങുകയായിരിക്കും ഫലം. ഏതെങ്കിലും വ്യക്തിയുടെ സ്വകാര്യഭാഗങ്ങളുടെ ചിത്രങ്ങള് ഇലക്‌ട്രോണിക് രൂപത്തില് പകര്‍ത്തുന്നതും കൈമാറുന്നതും മൂന്ന് വര്‍ഷം വരെ തടവ് കിട്ടാവുന്ന കുറ്റമാണ്.\nമൊബൈല് ഉപയോക്താക്കളായ സ്‌ത്രീകളുടെ ശ്രദ്ധ പതിയാത്ത മേഖലയാണ് റീ ചാര്‍ജിംഗ്. പലപ്പോഴും വിദ്യാര്‍ഥിനികളോ ഉദ്യോഗസ്ഥകളോ ആയ സ്‌ത്രീകളാണ് റീ ചാര്‍ജിംഗ് കുഴപ്പത്തില് എത്തിപ്പെടുക. ഈസി റീചാര്‍ജിംഗിനായി കടകളില് സ്വന്തം നമ്പറും പണവും നല്‌കി പുറത്തിറങ്ങുമ്പോള് അവര് അറിയുന്നില്ല, തന്റെ ഫോണ് നമ്പര് പരസ്യമായിക്കഴിഞ്ഞെന്ന്. പലപ്പോഴും ഇങ്ങനെ കിട്ടുന്ന നമ്പറുകളാണ് പിന്നീട് അജ്ഞാതകോളുകളായും മിഡ്‌സ്‌കാള് പ്രളയങ്ങളായും എസ് എം എസ് ശല്യങ്ങളായും മാറുന്നത്. സ്‌ത്രീകള്‍ക്കും വിദ്യാര്‍ഥിനികള്‍ക്കും ഈസി റീചാര്‍ജിനേക്കാള് കൂപ്പണ് റീചാര്‍ജാണ് ഉത്തമം.\nമൊബൈല് കണക്ഷന് എടുക്കാനായി പൂരിപ്പിച്ച് നല്‌കുന്ന അപേക്ഷാഫോറത്തിലൂടെ ഉപഭോക്താവിന്റെ പൂര്‍ണ വിവരങ്ങള് ഫോട്ടോ സഹിതം പലപ്പോഴും ദുരുപയോഗം ചെയ്യപ്പെടാറുണ്ട്. പരസ്യ കമ്പനികളും മറ്റുമാണ് ഇത്തരത്തില് നമ്പറും വിലാസവും ശേഖരിക്കുന്നത്. ഇത്തരത്തില് വിവരങ്ങള് കൈമാറാന് പാടില്ലെന്നാണ് നിയമമെങ്കിലും അത് നിര്‍ബാധം നടക്കുന്നുണ്ട്. മാത്രമല്ല, രേഖകള് ഫോട്ടോസ്റ്റാറ്റ് എടുക്കുമ്പോള് വ്യാജ മൊബൈല് കണക്ഷനുകള്‍ക്ക് വേണ്ടി അവ ദുരുപയോഗം ചെയ്യപ്പെടാറുള്ള സംഭവവും നിരവധി റിപ്പോര്‍ട്ട് ചെയ്യപ്പെട്ടിട്ടുണ്ട്.\nഓര്‍ക്കുട്ട്, ഫെയ്‌സ്‌ബുക്ക് തുടങ്ങിയവയില് നിന്നും ഇ മെയില് വിലാസങ്ങളിലൂടെയും പലരുടെയും വിവരങ്ങള് ചോര്‍ന്നു പോകാറുണ്ട്. അത് പിന്നീട് അവരെ വട്ടം കറക്കാനും കുഴിയില് ചാടിക്കാനുമുള്ള ഏടാകൂടാങ്ങളായി മാറാറുമുണ്ട്. ഇന്റര്‍നെറ്റ് ഫോണിലൂടെ സന്ദേശങ്ങള് അയച്ച് വട്ടംകറക്കുന്നവരും കുറവല്ല. ഇത്തരം ഫോണുകളില് നിന്നുള്ള സന്ദേശത്തില് അയക്കുന്ന വ്യക്തിയുടെ നമ്പര് ലഭിക്കാത്തതിനാല് അജ്ഞാതര്‍ക്ക് എളുപ്പത്തില് കയറി മേയാനുള്ള മേഖലയായി ഇത് മാറിയിട്ടുണ്ട്. ഇതിനെതിരെ പരാതികള് പുറത്തെത്താത്തതും ഇത്തരക്കാര്‍ക്ക് ഗുണകരമാകാറുണ്ട്.\nമാസത്തില് കാല്‍ലക്ഷം രൂപ ശമ്പളം ലഭിക്കുന്ന തൊഴിലുണ്ട്, വിദേശത്തേക്ക് വിസ, താങ്കള് ഭാഗ്യവാനാണ് കോടികളുടെ ലോട്ടറി അടിച്ചു തുടങ്ങിയ സന്ദേശങ്ങളുമായി പലപ്പോഴും എസ് എം എസുകള് എത്താറുണ്ട്. ഇതില് കുടുങ്ങുന്നവര്‍ക്ക് റീ ചാര്‍ജ് ചെയ്‌ത് പണം കളയാമെന്നല്ലാതെ വേറെ ഗുണമൊന്നും ഉണ്ടാകാറില്ല. ചിലപ്പോള് ബാങ്കിലുള്ള പണവും നഷ്‌ടപ്പെടാറുണ്ട്. ആര്‍ത്തി കാണിക്കുന്നവര്‍ക്ക് വന്‍തുകയാണ് നഷ്‌ടപ്പെടാറുള്ളത്. ആരെന്നറിയാതെ ഒരു സന്ദേശം വരുമ്പോഴേക്കും അതിന്റെ നിജസ്ഥിതി അറിയാതെ പിന്നാലെ പോകുന്നവരാണ് ഇത്തരം വഞ്ചനകളില് ഉള്‍പ്പെടാറുള്ളത്.\nറിംഗ്‌ടോണ്, ഇഷ്‌ടപ്പെട്ട തമാശകള്, മഹദ്‌വചനങ്ങള് തുടങ്ങിയ പരസ്യങ്ങളിലൂടെയും മൊബൈല് കമ്പനികള് ഉപഭോക്താക്കളെ ചൂഷണം ചെയ്യാറുണ്ട്. ഉപഭോക്താക്കളില് നിന്നും പണം പിടുങ്ങാനായി മൊബൈല് കമ്പനികള് കണ്ടെത്തിയ എളുപ്പ മാര്‍ഗമാണ് റിയാലിറ്റി ഷോകളിലെ മത്സരാര്‍ഥികള്‍ക്ക് അനുകൂലമായി എസ് എം എസുകള് അയക്കാന് പറയുന്നത്. വന് തുകയാണ് ഇത്തരം എസ് എം എസുകള്‍ക്ക് സ്വകാര്യ മൊബൈല് കമ്പനികള് ഈടാക്കാറുള്ളത്. റിയാലിറ്റി ഷോയുടെ ആവേശത്തില് പണം ചോരുന്ന വഴി ഉപയോക്താക്കള് അറിയുകയേ ഇല്ല. ഷൂട്ടിംഗ് കഴിഞ്ഞതും ഫല പ്രഖ്യാപനം വന്നതുമായ പരിപാടികള്‍ക്കാണ് തങ്ങള് ആവേശത്തോടെ എസ് എം എസ് അയക്കുന്നതെന്ന് പ്രേക്ഷകരും മൊബൈല് ഉപയോക്താക്കളും അറിയാറില്ല.\nഎസ് എം എസുകളിലൂടെ തന്നെയാണ് ആണ്-പെണ് സൗഹൃദ പരസ്യങ്ങളും എത്താറുള്ളത്. ചില സ്വകാര്യ മൊബൈല് കമ്പനികള് നമ്പര് രഹസ്യമാക്കുമെന്നറിയിച്ച് ആണ്-പെണ് സൗഹൃദകോളുകള് നല്‌കുന്നുണ്ട്. ആരാണെന്നോ എന്താണെന്നോ അറിയാതെ കമ്പനിയുടെ പരസ്യത്തില് വിശ്വസിച്ച് കൊഞ്ചിക്കുഴയുന്നവര് തങ്ങളുടെ പണം ഒഴുകിപ്പോകുന്നത് അറിയാറില്ല. മൊബൈല് പ്രണയവും എസ് എം എസ് ദുരന്തങ്ങളുമൊക്കെ സമ്മാനിക്കുന്നതില് എഫ് എം റേഡിയോകളും ഇപ്പോള് പിറകിലല്ല.\nഎല്ലാ ദുരന്തങ്ങളില് നിന്നും ചിലപ്പോള് സ്വയം മാറാന് കഴിഞ്ഞെന്ന് വരില്ല. ചിലത് നമ്മെ തേടിയെത്തുക തന്നെ ചെയ്യും. എന്നാല് ഓരോരുത്തര്‍ക്കും സ്വയം ഉണ്ടാക്കുന്ന കുറേ പ്രശ്‌നങ്ങള്‍ക്ക് സൂക്ഷ്‌മതയിലൂടെ പരിഹാരം കണ്ടെത്താന് കഴിഞ്ഞേക്കും. തന്റെ രഹസ്യങ്ങള് സ്വന്തം സൂക്ഷിക്കാന് കഴിഞ്ഞിയാത്തവര് അത് മറ്റുള്ളവര് സൂക്ഷിക്കുമെന്ന് കരുതുന്നുവെങ്കില് മണ്ടന്‍ചിന്ത എന്നല്ലാതെ മറ്റെന്താണ് വിശേഷിപ്പിക്കുക. അത്തരക്കാരാണ് ആദ്യം കുഴപ്പങ്ങളില് ചെന്ന് വീഴുന്നതും. അബദ്ധങ്ങളില് ചെന്നുചാടിയതിനു ശേഷം വിലപിക്കുന്നതിന് പകരം അത്തരം കുഴപ്പങ്ങളിലേക്ക് വീഴാതെ സൂക്ഷിക്കുന്നതാണ് ഉത്തമം.\nതുരുത്തില് ഒറ്റപ്പെട്ട് പോയവര്\nമൊബൈല് ഫോണിന്റെ വരവോട് കൂടിയാണ് നല്ല ചങ്ങാത്തങ്ങള് അവസാനിച്ചത്. നേര്‍ക്കു നേരെ സംസാരിക്കാന് വിഷയമില്ലാത്തവര് പോലും മൊബൈല് ഫോണില് മണിക്കൂറുകളോളം സംസാരിക്കും. എന്താണ് പറഞ്ഞതെന്ന് പറയുന്നവര്‍ക്കോ കേള്‍ക്കുന്നവര്‍ക്കോ പിന്നീട് ഓര്‍ത്തെടുക്കാന് പോലും പറ്റിയെന്ന് വരില്ല. ഗൗരവത്തോടെ സംസാരിക്കുന്നവര്‍ക്കിടയിലേക്ക് വില്ലനെ പോലെ മൊബൈലിന്റെ റിംഗ് ട്യൂണ് കടന്നു വരുന്നതോടെ പരിഗണന മൊബൈലിലേക്കു പോകും. അതോടെ സമീപസ്ഥന് ക്യൂവിലാവുകയും ദൂരെയെങ്ങോ ഉള്ളയാള് ചെവിക്കടുത്തേക്ക് എത്തുകയും ചെയ്യും. ഇപ്പോള് സ്വന്തം പേരുകള് പോലും മറന്നുപോയ തലമുറയാണ് ജീവിതം മുമ്പോട്ട് പോകുന്നത്. പത്ത് അക്കങ്ങളുള്ള നമ്പറാണ് പുതിയ തലമുറയുടെ പേര്. ഒന്നില് കൂടുതല് മൊബൈല് ഫോണുകള് കൈവെള്ളയില് പൊതിഞ്ഞു കെട്ടി നടക്കുന്നതാണ് ഫാഷന്. ചില പൊങ്ങച്ച മാസികകളില് മൊബൈല് ഫോണിന്റെ മോഡലുകളെ കുറിച്ച് പംക്തികള് തന്നെ കൈകാര്യം ചെയ്യുന്നുണ്ട്. കാല് ലക്ഷം രൂപ വില വരുന്ന മൊബൈല് വാങ്ങാന് ആഗ്രഹിക്കുന്നുവെന്നും തന്റെ പ്രിയപ്പെട്ട കമ്പനി പുറത്തിറക്കുന്ന ഇത്തരം മൊബൈലുകളിലെ സൗകര്യങ്ങള് എന്തൊക്കെയാണെന്നുമൊക്കെയായിരിക്കും പൊങ്ങച്ചച്ചേട്ടന്മാരും ചേച്ചിമാരും ഈ പംക്തിയില് ചോദ്യങ്ങള് ചോദിക്കാറുള്ളത്.\nഇന്ന് മൊബൈല് ആഡംബര വസ്‌തുവില് നിന്നും അവശ്യവസ്‌തുവിലേക്ക് ചുവടു മാറിക്കഴിഞ്ഞു. റേഷന് കടയില് അരിക്ക് കാത്തുനില്‍ക്കുന്നവരില്ലാത്ത ലോകത്ത് മൊബൈല് റീചാര്‍ജ് കൂപ്പണിനു വേണ്ടി ക്യൂ നില്‍ക്കുന്നവരെ കണ്ടെത്താന് കഴിഞ്ഞേക്കും. സൂക്ഷിച്ച് ഉപയോഗിക്കുക എന്നതു തന്നെയാണ് മൊബൈലിന്റെ കാര്യത്തിലും നടപ്പാക്കാന് കഴിയുന്ന രക്ഷാമാര്‍ഗം.


Tokyo Paralympics Bhavina Patel| പാരാലിംപിക്സിൽ ചരിത്രം; ടേബിൾ ടെന്നീസിൽ ഭാവിന പട്ടേൽ ഫൈനലിൽ ; ഇനി സ്വർണപോരാട്ടംർ Tokyo Paralympics Bhavina Patel Reaches Historic Final To Fight for Gold – News18 Malayalam\nTokyo Paralympics Bhavina Patel| പാരാലിംപിക്സിൽ ചരിത്രം; ടേബിൾ ടെന്നീസിൽ ഭാവിന പട്ടേൽ ഫൈനലിൽ ; ഇനി സ്വർണപോരാട്ടം\nവനിതാ സിംഗിൾസിലെ ആദ്യ മത്സരത്തിൽ തോറ്റശേഷം തുടർച്ചയായി നാലു മത്സരങ്ങളിൽ വിജയം നേടി ഫൈനലിൽ കടന്നാണ് ചക്രകസേരയിലിരുന്ന് മുപ്പത്തിനാലുകാരി ഭാവിന മെഡൽ ഉറപ്പിച്ചത്.\nLast Updated : August 28, 2021, 09:52 IST\nടോക്കിയോ പാരാലിംപിക്സിൽ ആദ്യ മെഡൽ ഉറപ്പിച്ച് ഇന്ത്യ. അത് ഇനി സ്വർണമോ വെള്ളിയോ എന്നേ അറിയേണ്ടതുള്ളൂ. ടേബിൾ ടെന്നിസിൽ ഗുജറാത്തുകാരി ഭാവിനാബെൻ പട്ടേലാണ് ഫൈനലിൽ കടന്നത്. വനിതാ സിംഗിൾസിലെ ആദ്യ മത്സരത്തിൽ തോറ്റശേഷം തുടർച്ചയായി നാലു മത്സരങ്ങളിൽ വിജയം നേടി ഫൈനലിൽ കടന്നാണ് ചക്രകസേരയിലിരുന്ന് മുപ്പത്തിനാലുകാരി ഭാവിന മെഡൽ ഉറപ്പിച്ചത്.\nപാരാലിംപിക്സ് ചരിത്രത്തി‍ൽ ടേബിൾ ടെന്നിസിലെ ഇന്ത്യയുടെ ആദ്യ മെഡലാണ് ഭാവിനയിലൂടെ സ്വന്തമാകുന്നത്. ക്ലാസ്4(അരയ്ക്കു താഴോട്ടു തളർന്നവർ) വിഭാഗത്തിലാണ് ഭാവിനയുടെ മുന്നേറ്റം. ഇന്നു രാവിലെ നടന്ന സെമി പോരാട്ടത്തിൽ ചൈനയുടെ ലോക മൂന്നാം നമ്പർ താരം ഷാങ് മിയാവോയെ രണ്ടിനെതിരെ മൂന്നു സെറ്റുകൾക്ക് തകർത്താണ് ഭാവിന ഫൈനലിൽ കടന്നത്. സ്കോർ: 7-11, 11-7, 11-4, 9-11, 11-8.\nAlso Read- Tokyo Paralympics| മെഡലുറപ്പിച്ച് ഭവിന പട്ടേൽ; മൂന്നാം ദിനത്തിൽ ഇന്ത്യയുടെ താരങ്ങളായി ഭാവിനയും രാകേഷ് കുമാറും\nവെറും 34 മിനിറ്റിലാണ് ഭാവിന എതിരാളിയെ തകർത്തുവിട്ടത്. ഞായറാഴ്ച നടക്കുന്ന ഫൈനലിൽ ലോക ഒന്നാം നമ്പർ താരം ചൈനയുടെ തന്നെ യിങ് സൂവാണ് ഭാവിനയുടെ എതിരാളി. ക്വാർട്ടറിൽ സെർബിയയുടെ ലോക അഞ്ചാം നമ്പറും റിയോ ഒളിംപിക്സിലെ സ്വർണജേതാവുമായ ബോറിസ്ലാവ റാങ്കോവിച്ചിനെയാണ് ഇന്ത്യൻ താരം അട്ടിമറിച്ചത് (11–5, 11–6, 11–7). ഗ്രൂപ്പിലെ ആദ്യ മത്സരം തോറ്റാണു ഭാവിന തുടങ്ങിയത്.\nവനിതാ സിംഗിൾസിൽ മത്സരിച്ച മറ്റൊരു ഇന്ത്യക്കാരി സോണാൽബെൻ പട്ടേൽ ഗ്രൂപ്പിലെ2മത്സരങ്ങളും തോറ്റു നേരത്തേ പുറത്തായിരുന്നു. വനിതാ ഭാരോദ്വഹനത്തിൽ സക്കീന ഖാത്തും അഞ്ചാം സ്ഥാനം നേടി. പുരുഷ അമ്പെയ്ത്തിൽ രാകേഷ് ശർമ റാങ്കിങ് റൗണ്ടിൽ മൂന്നാമതെത്തി.\nBhavina Patel is into the Finals of #Paralympics She has createdahistory at #Tokyo2020\nWhatadream run it has been for her 🇮🇳 pic.twitter.com/pCttBwZWyU\nബെംഗളൂരുവിൽ നടന്ന ദേശീയ ചാംപ്യൻഷിപ്പിൽ പാരാ ടേബിൾ ടെന്നിസിൽ ജേതാവായതോടെ കഥ മാറി. 2016ൽ റിയോ പാരാലിംപിക്സിനു യോഗ്യത നേടിയെങ്കിലും സാങ്കേതിക കാരണങ്ങളാൽ മത്സരിക്കാൻ പറ്റിയില്ല. അതിന്റെ സങ്കടം മറികടന്നു പരിശീലനം തുടർന്നു. 2018ൽ ഏഷ്യൻ പാരാ ഗെയിംസിൽ മെഡൽ. ഒടുവിൽ ടോക്കിയോ പാരാലിംപിക്സിനു യോഗ്യത. മെഡൽ ഉറപ്പിച്ച് ചരിത്രത്തിന്റെ ഭാഗമാകുമ്പോൾ ഭർത്താവ് നികുൽ പട്ടേൽ പിന്തുണയുമായി ഒപ്പമുണ്ട്.\nFirst published: August 28, 2021, 09:52 IST


ഡബ്ലിനില് ഇന്നും നാളെയും ഭാഗികമായി വെള്ളം മുടങ്ങും:ശുദ്ധജലം നിയന്ത്രിച്ച് ഉപയോഗിക്കണമെന്ന് സിറ്റി കൗണ്‍സില്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡബ്ലിനില് ഇന്നും നാളെയും ഭാഗികമായി വെള്ളം മുടങ്ങും:ശുദ്ധജലം നിയന്ത്രിച്ച് ഉപയോഗിക്കണമെന്ന് സിറ്റി കൗണ്‍സില്\non March 1, 2014\tഡബ്ലിന്: ഡബ്ലിനില് വീണ്ടും കുടിവെള്ളത്തിന് തടസം. ആയിരക്കണക്കിന് വീടുകളിലും വ്യാപാര സ്ഥാപനങ്ങളിലും ഇന്നും നാളെയും ശുദ്ധ ജല വിതരണം മുടങ്ങുമെന്നാണ് അധികൃതര് അറിയിക്കുന്നത്. മെയിന് വിതരണത്തിന് സംഭവിച്ച തകരാറുകളാണ് ഇപ്പോള് കുടിവെള്ളം മുടക്കിയിരിക്കുന്നത്.\nജെയിംസ് സ്ട്രീറ്റിലെ തകരാറ് സംഭവിച്ച പൈപ്പില് റിപ്പയറിംഗ് ജോലികള് നടക്കുന്നതിനാല് വീടുകളില് വെള്ളം പൂര്‍ണ്ണമായും ഭാഗീകമായും മുടങ്ങുമെന്നാണ് ഡബ്ലിന് സിറ്റി കൗണ്‍സില് (ഡിസിസി) അറിയിക്കുന്നത്. താല്‍ക്കാലികമായി മാത്രമാണ് വിതരണം മുടങ്ങുക.\nതകരാറിലായ പൈപ്പിന്റെ റിപ്പയറിംഗ് ജോലികള് കഴിഞ്ഞ ദിവസം മുതല് തന്നെ ഡിസിസി ആരംഭിച്ചിട്ടുണ്ട്.\nജോലികള് ഞായറാഴ്ച്ച വരെ തുടരുമെന്നാണ് അധികൃതര് അറിയിക്കുന്നത്.\nഗ്ലാസ്‌നവിന്, ഡ്രംകൊണ്ട്ര, ഫിബ്‌സ്‌ബോറോ, കാബ്ര തുടങ്ങിയ പ്രദേശങ്ങളെയാണ് ഇത് ഏറ്റവും കൂടുതല് ബാധിക്കുക. സിറ്റിസെന്ററിനു ചുറ്റുമുള്ള ചില പ്രദേശങ്ങളെയും ഇത് ബാധിക്കും.\nറിപ്പയറിംഗ് ജോലികള് തീരുന്നത് വരെയും ഉപഭോക്താക്കള് വളരെ നിയന്ത്രിച്ച് മാത്രമേ ജലം ഉപയോഗിക്കാന് പാടുള്ളൂവെന്നും അധികൃതര് അറിയിക്കുന്നു. അത്യാവശ്യമെങ്കില് വെള്ളത്തിന് നിര്‍മ്മിച്ചിരിക്കുന്ന വാട്ടര്‍ടാങ്കുകളെ ആശ്രയിക്കാമെന്നും കൗണ്‍സില് അധികൃതര് പറഞ്ഞു.ഇതുമായി ബന്ധപ്പെട്ട കൂടുതല് വിവരങ്ങള് dublincity.ie എന്ന ഓണ്‍ലൈന് സൈറ്റില് ലഭ്യമാണ്. കൂടുതല് വിവരങ്ങള് ട്വിറ്ററിലും ഉള്‍പ്പെടുത്തിയിട്ടുണ്ട്.


സൗദിയിലുണ്ടായ വാഹനാപകടത്തില്3മലയാളി യുവാക്കള് മരിച്ചു - Pravasishabdam\nHome News Kerala സൗദിയിലുണ്ടായ വാഹനാപകടത്തില്3മലയാളി യുവാക്കള് മരിച്ചു\nദമാം: സൗദി അറേബ്യയിൽ കാർ നിയന്ത്രണം വിട്ടുമറിഞ്ഞുണ്ടായ വാഹനാപകടത്തിൽ മൂന്ന് മലയാളികൾ മരിച്ചു. മലപ്പുറം, താനൂർ, കുന്നുംപുറം സ്വദേശി തൈക്കാട് വീട്ടിൽ മുഹമ്മദ് ഷഫീഖ് (22), കോഴിക്കോട് സ്വദേശി സനദ് ( 22 ), വയനാട് സ്വദേശി അൻസിഫ് (22) എന്നിവരാണ് മരിച്ചത്.\nഇന്ന് പുലർച്ചെ ദമാം ദഹ്റാൻ മാളിന് സമീപത്താണ് അപകടം ഉണ്ടായത്. ഇവർ ഓടിച്ചിരുന്ന കാർ സർവീസ് റോഡിൽ നിന്ന് പ്രധാന റോഡിലേക്ക് ഇറങ്ങുമ്പോൾ നിയന്ത്രണം വിട്ട് ഡിവൈഡറിൽ ഇടിച്ചാണ് അപകടം ഉണ്ടായത്. സൗദി ദേശീയ ദിനാഘോഷങ്ങളിൽ പങ്കെടുക്കാൻ പോകവെയാണ് അപകടം.\nമൃതദേഹങ്ങൾ ദമാം മെഡിക്കൽ കോംപ്ലക്സ് ആശുപത്രിയിൽ സൂക്ഷിച്ചിരിക്കുന്നു. ദമാം ഇന്ത്യൻ സ്കൂളിലെ പൂർവവിദ്യാർഥികളായിരുന്നു മൂന്നുപേരും. ഇവരുടെ കുടുംബാംഗങ്ങൾ സൗദിയിലുണ്ട്.\nPrevious articleദില്ലി കലാപം: ബൃന്ദ കാരാട്ടിനെയും ആനിരാജയെയും കുറ്റപത്രത്തിൽ പരാമർശിച്ച് പൊലീസ്\nNext articleത്യശ്ശൂരിൽ ഭാര്യയെ ഭർത്താവ് കഴുത്തു ഞെരിച്ച് കൊലപ്പെടുത്തി


സൗദിയിലെ ത്വായിഫില് വാഹനാപകടം; നാല് ഇന്ത്യക്കാര് മരിച്ചു - MALABAR FLASH\nHome Accident Gulf News Obituary Saudi Arabia ഗള്‍ഫ് ഗള്‍ഫ് വാര്‍ത്തകള് സൗദിയിലെ ത്വായിഫില് വാഹനാപകടം; നാല് ഇന്ത്യക്കാര് മരിച്ചു\nജിദ്ദ: സൗദിയിലെ ത്വായിഫില് ഉണ്ടായ വാഹനാപകടത്തില് നാല് ഇന്ത്യക്കാര് മരിച്ചു. ഉത്തര് പ്രദേശ് സ്വദേശികളായ ഷൗക്കത്ത് അലി, ബൈരിലാല് ശിവ് ബാലക്, രാജസ്ഥാന് സ്വദേശിയായ ഗീവര്‍ദാലി ചന്ദ്, മുംബൈ സ്വദേശിയായ ഫൈദ ഹുസൈന് സിദ്ധീഖി എന്നിവരാണ് മരിച്ചത്.[www.malabarflash.com]\nത്വായിഫില് നിന്നും സെയില് വഴി മക്കയിലേക്കുള്ള റോഡില് ശറഫിയ എന്ന സ്ഥലത്തുവെച്ച് ബുധനാഴ്ച രാവിലെ ഏഴു മണിക്കായിരുന്നു അപകടം.\nനെസ്മ കമ്പനി ജീവനക്കാരായ 24 പേര് സഞ്ചരിച്ച ഡയാന വാഹനത്തില് അതിവേഗത്തില് വന്ന സ്വദേശി യുവാവിന്റെ കാര് വന്നിടിക്കുകയായിരുന്നു. ഇടിയുടെ ആഘാതത്തില് റോഡ് ഡിവൈഡറില് തട്ടി മറിഞ്ഞ വാഹനത്തിലുണ്ടായിരുന്നവര് അപകടസ്ഥലത്തുവെച്ചു തന്നെ മരിക്കുകയായിരുന്നു.\nമൃതദേഹങ്ങള് കിംഗ് ഫൈസല് ആശുപത്രി മോര്‍ച്ചറിയില് സൂക്ഷിച്ചിട്ടുണ്ട്. അപകടത്തില് പരിക്കേറ്റവരെ ത്വാഇഫ് കിംഗ് അബ്ദുല് അസീസ് ആശുപത്രിയില് പ്രവേശിപ്പിച്ചു. കാറോടിച്ച യുവാവിന്റെയും മറ്റു രണ്ട് ഇന്ത്യക്കാരുടെയും നില ഗുരുതരമാണ്.


സാത്താന്‍കുളം കസ്റ്റഡിമരണം: പോലീസിനെതിരെ കൊലക്കുറ്റത്തിന് കേസ്  – News N India – The Nation's News Portal\nചെന്നൈ : സാത്താന്‍കുളം കസ്റ്റഡിമരണത്തില് പോലീസിനെതിരെ കൊലക്കുറ്റത്തിന് കേസെടുക്കാന് തെളിവുണ്ടെന്ന് മദ്രാസ് ഹൈക്കോടതി. പോസ്റ്റുമോര്‍ട്ടം റിപ്പോര്‍ട്ടിന്‍റെ അടിസ്ഥാനത്തിലാണ് കോടതിയുടെ നിരീക്ഷണം. ക്രൂരമര്‍ദ്ദനം ഏറ്റതിന് പോസ്റ്റ്മോര്‍ട്ടം റിപ്പോര്‍ട്ടില് തെളിവുകളുണ്ടെന്ന് കോടതി വ്യക്തമാക്കി.\nജുഡീഷല് കമ്മീഷന്‍റെ ജോലി തടസപ്പെടുത്തിയ ഡിവൈഎസ്‍പി പ്രതാപന്, അഡീഷണല് ഡിവൈഎസ്‍പി ഡി. കുമാര്, കോണ്‍സ്റ്റബിള് മഹാരാജന് എന്നിവര്‍ക്കെതിരെ കോടതി അലക്ഷ്യ നടപടികളും ആരംഭിച്ചു. പോലീസുകാര്‍ക്കെതിരെ ജുഡീഷല് കമ്മീഷന് ഗുരുതര ആരോപണമാണ് ഉന്നയിച്ചത്.\nഉന്നത പോലീസ് ഉദ്യോഗസ്ഥര് നിസഹകരിച്ചതായും സ്റ്റേഷനിലെത്തിയ കമ്മീഷനെ പോലീസ് ഭീഷണിപ്പെടുത്തിയതായും വെളിപ്പെടുത്തി. സുപ്രധാന തെളിവുകള് കാണാനില്ലെന്നും റിപ്പോര്‍ട്ടുണ്ട്. ജുഡീഷല് കമ്മീഷന്‍റെ റിപ്പോര്‍ട്ടിനെ തുടര്‍ന്ന് ഡിവൈഎസ്‍പി പ്രതാപന്, അഡീഷണല് ഡിവൈഎസ്‍പി ഡി. കുമാര് എന്നിവരെ സ്ഥലം മാറ്റി. കോണ്‍സ്റ്റബിള് മഹാരാജിനെ സസ്പെന്‍ഡ് ചെയ്തു.\nമുഖ്യമന്ത്രി ബഹുരാഷ്ട്ര കമ്പനിയുടെ വക്താവായി മാറി: രമേശ് ചെന്നിത്തല


അബ്ദുള്ളക്കുട്ടി ബിജെപിയില് ചേര്‍ന്നു ; ഇനി മുതല് ഞാന് ദേശീയ മുസ്ലീം ; മോദിയുടെ കൈകളില് ന്യൂനപക്ഷ സമുദായം ഭദ്രം\n'ഇന്ത്യക്കെതിരെ പറയാന് കോര്‍ബിന് ആര്?'; 30 വര്‍ഷത്തെ ലേബര് കോട്ട ഇളക്കാന് ഇന്ത്യന് വംശജര്; യുകെയില് ഏറ്റവും കൂടുതല് ഏഷ്യന് വംശജരുള്ള ഈ മണ്ഡലത്തെ ഇരുത്തി ചിന്തിപ്പിച്ച് കീത്ത് വാസും, കശ്മീരും; ഒപ്പം കെട്ടിയിറക്കിയ സ്ഥാനാര്‍ത്ഥിയും\nകൊടുംതണുപ്പ് ജീവനെടുത്ത് തുടങ്ങി; മരം കോച്ചുന്ന താപനിലയില് അഞ്ചാമത്തെ ജീവന് പൊലിഞ്ഞു; ബെര്‍ക്ഷയറിലും, ഹാംപ്ഷയറിലും കാല്‍നടക്കാര് കൊല്ലപ്പെട്ടു; വഴിയില് കിടന്നുറങ്ങിയവര്‍ക്കും തണുപ്പില് അന്ത്യയാത്ര\nലീഡേഴ്‌സ് സംവാദത്തില് തലനാരിഴയ്ക്ക് വിജയിച്ച് ബോറിസ്; 49 ശതമാനത്തിനെതിരെ 51% വോട്ടര്‍മാരുടെ പിന്തുണ പ്രധാനമന്ത്രിക്ക്; ബ്രക്‌സിറ്റ് നടത്തുമോ ഇല്ലയോയെന്ന് ഉറപ്പിക്കാന്9തവണ നിഷേധിച്ച് ജെറമി കോര്‍ബിന്\nപിതാവിന്റെ സംസ്‌കാരത്തിന് എത്തിയില്ല; അമ്മയുമായി വഴക്കിട്ട ഇന്ത്യന് വംശജനായ ബ്രെയിന് സര്‍ജന് അടിച്ചുഫിറ്റായി കാര് പറപ്പിച്ചു; പരിധിയുടെ ആറിരട്ടി അളവില് മദ്യപിച്ച ഡോക്ടര് പാര്‍ക്ക് ചെയ്ത കാറിന് പിന്നില് ഇടിച്ചുകയറി; ഭാഗ്യത്തിന് ജയില്‍ശിക്ഷ ഒഴിവായി\nകുഞ്ഞുമായി താമസിക്കാന് പറ്റില്ല, വാടകവീട്ടില് നിന്നും ഗര്‍ഭിണിയെയും ഇന്ത്യന് വംശജനായ ഭര്‍ത്താവിനെയും ഇറക്കിവിട്ടു; പ്രസവിക്കാന് ദിവസങ്ങള് ബാക്കിയുള്ളപ്പോള് തെരുവില് നിന്ന കഥ പറഞ്ഞ് ബിരുദാനന്തര ബിരുദമുള്ള അമ്മ\nബിഗ് ഫ്രീസ് വരുന്നു, തയ്യാറായിക്കോ; തിങ്കളാഴ്ച രാത്രിയോടെ കൊടുംതണുപ്പ് വീശിയെത്തും; നോര്‍ത്ത് പ്രദേശങ്ങള് -6 സെല്‍ഷ്യസിലേക്ക്, സൗത്ത് -3യിലും; സ്‌കോട്ട്‌ലണ്ട്, നോര്‍ത്തേണ് ഇംഗ്ലണ്ട് എന്നിവിടങ്ങളില് മഞ്ഞ്\nബോറിസ് ജോണ്‍സന്റെ ഇമിഗ്രേഷന് പദ്ധതിയില് കുടിയേറ്റക്കാര് ആദ്യ ദിനം തന്നെ എന്‍എച്ച്എസിന് പണം നല്‍കണം; ബ്രക്‌സിറ്റിന് ശേഷമുള്ള മൈഗ്രേഷന് നയത്തില് 625 പൗണ്ട് സര്‍ചാര്‍ജ്ജില് മാറ്റമില്ല\nപാര്‍ട്ടികളില് പങ്കെടുക്കാറില്ലെന്ന് ആന്‍ഡ്രൂ രാജകുമാരന്; സ്ത്രീകള്‍ക്കൊപ്പം തുള്ളുന്ന ദൃശ്യങ്ങള് കുത്തിപ്പുറത്തിട്ട് മാധ്യമങ്ങള്; ക്യാമറയൊന്നും ഒരു പ്രശ്‌നമല്ല; വിയര്‍ക്കാത്ത രാജകുമാരന് ഇനി ശരിക്കും വിയര്‍ക്കും!\nകോര്‍ബിന് നെഞ്ചിടിപ്പ് കൂട്ടുന്ന തൊഴിലാളി ഐക്യം സിന്ദാബാദ്; വര്‍ക്കിംഗ് ക്ലാസ് വോട്ടര്‍മാരുടെ പിന്തുണ ഇക്കുറി ബോറിസിന്; കോര്‍ബിനെ പിന്തള്ളി കുതിച്ച് ടോറികള്; ബ്രക്‌സിറ്റ് അനുകൂല നയങ്ങള് പ്രധാനമന്ത്രിക്ക് നേട്ടമാകുമ്പോള് കണ്‍സര്‍വേറ്റീവുകളെ കാത്തിരിക്കുന്നത് വന്‍വിജയം!\nമദ്യപിക്കാറില്ല, വിയര്‍ക്കാറില്ല; എപ്സ്റ്റീന് ലൈംഗിക അടിമ വിര്‍ജിനിയ റോബര്‍ട്‌സിനെ പരിചയമില്ലെന്ന് അറിയിക്കാന് ശ്രമിച്ച ആന്‍ഡ്രൂ രാജകുമാരന് ട്രോള്‍മഴ; സെക്‌സ് നടന്ന ദിവസം മകള്‍ക്കൊപ്പം പിസ കഴിക്കാന് പോയത്രേ!\nആന്‍ഡ്രൂ രാജകുമാരനും 'മറവിരോഗം'! പീഡകന് ജെഫ്രി എപ്സ്റ്റീന്റെ ലൈംഗിക അടിമയെ ഓര്‍മ്മയില്ലെന്ന് രാജകുമാരന്; മൂന്ന് തവണ ലൈംഗികതയില് ഏര്‍പ്പെട്ട വാദങ്ങളെക്കുറിച്ചും ഓര്‍മ്മയില്ലത്രേ!\nഇന്ത്യന് ശാസ്ത്രജ്ഞരെ തെരഞ്ഞെടുപ്പ് വിഷയമാക്കി ബോറിസ് ജോണ്‍സണ്; 2020 ജനുവരിയില് ബ്രക്‌സിറ്റ് പൂര്‍ത്തിയാക്കിയാലും ബുദ്ധിരാക്ഷസന്‍മാരെ ബ്രിട്ടനില് എത്തിക്കും; ഇമിഗ്രേഷന് നിയന്ത്രണത്തിലും ഇതിനൊരു കുറവ് സംഭവിക്കില്ലെന്ന് ഉറപ്പ്\nബിടി ദേശീയവത്കരിച്ച് ബ്രിട്ടനിലെ ഓരോ വീട്ടിവും സൗജന്യ ബ്രോഡ്ബാന്‍ഡ്; 20 ബില്ല്യണ് പദ്ധതി പ്രഖ്യാപിച്ച് നാണംകെട്ട് ലേബര് പാര്‍ട്ടി; വെള്ളം, റെയില് എന്നിവയ്ക്ക് പുറമെ ഇന്റര്‍നെറ്റും ദേശസാത്കരിക്കാമെന്ന് ലേബര്\nഇക്കുറി തെരഞ്ഞെടുപ്പില് യുകെ ഇന്ത്യന് എംപിമാരുടെ എണ്ണം ഉയരും; ഡിസംബര് 12ന് വിജയം ഉറപ്പിച്ച് മിശ്രയും, മൊഹീന്ദ്രയും; ഇന്ത്യയെ പിന്നില് നിന്ന് കുത്തുന്ന ലേബറുകാരെ തുരത്തുമെന്ന പ്രതീക്ഷയില് കണ്‍സര്‍വേറ്റീവുകള്\nറഫാല് കേസുമായി ബന്ധപ്പെട്ട എല്ലാ ഹര്‍ജികളും സുപ്രീം കോടതി തള്ളി ; ശബരിമല കേസ് വിശാല ബെഞ്ചിന് ; കോടതിയലക്ഷ്യ കേസില് രാഹുലിന് താക്കീത് ; സുപ്രീം കോടതിയിലെ ഇന്നത്തെ നിര്‍ണ്ണായക വിധികള് ഇങ്ങനെ\nഇന്ത്യക്കാരുടെ കൂടുതല് രോഷം ഏറ്റുവാങ്ങി ലേബര് പാര്‍ട്ടി; തെരഞ്ഞെടുപ്പില് ഇന്ത്യന് വംശജരെ മത്സരിപ്പിക്കാന് നേതൃത്വത്തിന് മടി; ആഞ്ഞടിച്ച് ലേബര് ഫ്രണ്ട്‌സ് ഓഫ് ഇന്ത്യ; സ്ഥാനാര്‍ത്ഥി പട്ടിക ഇന്ത്യക്കാരെ അകറ്റുന്നതെന്ന് മുന്നറിയിപ്പ്\nമോദിയുടെ വികസന അജണ്ടയെയാണ് താന് പിന്തുണയ്ക്കുന്നതെന്നും തന്നെ ഇനി ഒരു ദേശീയ മുസ്‌ളിം എന്ന് വിശേഷിപ്പിക്കാം എന്നും ബിജെപിയില് അംഗത്വം സ്വീകരിച്ചു കൊണ്ട് അബ്ദുള്ളക്കുട്ടി പറഞ്ഞു.\nജെ പി നഡ്ഡ, വി മുരളീധരന്, രാജീവ് ചന്ദ്രശേഖരന് എന്നിവരുടെ സാന്നിധ്യത്തില് അബ്ദുള്ളക്കുട്ടി ബിജെപി അംഗത്വ സ്വീകരിച്ചു . നരേന്ദ്ര മോദിയുടെ വികസന അജണ്ടയെയാണ് താന് പിന്തുണയ്ക്കുന്നതെന്നും തന്നെ ഇനി ഒരു ദേശീയ മുസ്‌ളിം എന്ന് വിശേഷിപ്പിക്കാം എന്നും ബിജെപിയില് അംഗത്വം സ്വീകരിച്ചു കൊണ്ട് അബ്ദുള്ളക്കുട്ടി പറഞ്ഞു.\nബിജെപി നേതാവ് ജെ പി നഡ്ഡ, മന്ത്രി വി മുരളീധരനും രാജീവ് ചന്ദ്രശേഖര്, പെട്രോളിയം മന്ത്രി ധര്‍മേന്ദ്ര പ്രധാന്, ബിജെപി ജനറല് സെക്രട്ടറി ഭൂപേന്ദ്ര യാദവ് തുടങ്ങിയ നേതാക്കളുടെ സാന്നിധ്യത്തിലാണ് ഞാന് മെമ്പര്‍ഷിപ്പ് സ്വീകരിച്ചത്. സൗത്ത് ഇന്ത്യയില് ബിജെപി സര്‍ക്കാരും മുസ്ലിങ്ങളും തമ്മില് കുറേ സ്ഥലങ്ങളിലെങ്കിലും മാനസിക ഐക്യം ഉണ്ടാക്കിയെടുക്കാന് തനിക്ക് സാധിക്കുമെന്നും ബിജെപിയും മുസ്ലിങ്ങളും തമ്മിലുള്ള വിടവ് നികത്താനുള്ള ആത്മാര്‍ത്ഥമായ ശ്രമം നടത്തുമെന്നും അബ്ദുള്ളക്കുട്ടി പറഞ്ഞു. എന്നെ സിപിഐഎമ്മും കോണ്‍ഗ്രസും പുറത്താക്കി. കാരണം നരേന്ദ്ര മോദിയുടെ വികസനത്തെ അനൂകൂലിച്ചതിനാണ്. നരേന്ദ്ര മോദിയുടെ വികസന നയത്തിലൂടെ ഇന്ത്യ ലോകത്തിലെ സൂപ്പര് പവര് ആകാന് പോകുകയാണ്.\nഇന്ത്യയിലെ മുസ്ലിങ്ങളെ വോട്ട് ബാങ്കുകളായി കണ്ട പാര്‍ട്ടികളില് നിന്നും വ്യത്യസ്തമായി ഇന്ത്യയില് നടന്ന പല പദ്ധതികളിലും ജനങ്ങളില് പ്രത്യേകിച്ചും ന്യൂനപക്ഷങ്ങളില് എത്തിക്കാന് മോദിക്ക് സാധിക്കും. മോദിയുടെ കൈകളില് ന്യൂനപക്ഷ സമുദായം സുരക്ഷിതമാണെന്നും അദ്ദേഹം വ്യക്തമാക്കി.\nരണ്ട് സിം കാര്‍ഡുള്ള ഫോണ് മാരകായുധമല്ല ; യുഎപിഎ കേസില് പോലീസിനെതിരെ കാനം\nമാനസികാസ്വാസ്ഥ്യമുള്ള മകന്റെ അടിയേറ്റ അമ്മ മരിച്ചു ; ദുരന്തത്തിനിടെ മാല മോഷ്ടിച്ച ജോലിക്കാരി അറസ്റ്റില്\nകൂടത്തായി കൊലപാതക പരമ്പര; റീ പോസ്റ്റുമോര്‍ട്ടത്തില് സയനൈഡിന്റെ അംശം കണ്ടെത്താനായില്ലെന്ന് പൊലീസ് ഹൈക്കോടതിയില്\nകുഞ്ഞ് മരിച്ചതറിയാതെ മൂത്ത കുട്ടി അടുത്ത് ; യുഎഇയില് മലയാളിയായ അമ്മ ആത്മഹത്യയ്ക്ക് ശ്രമിച്ചു\nമഞ്ജുവാര്യരുടെ പരാതി ; ഒടിയന് സെറ്റിലെ എല്ലാവരുടേയും മൊഴിയെടുക്കും\nഫാത്തിമയുടെ മരണം: ആത്മഹത്യാക്കുറിപ്പ് നശിപ്പിക്കപ്പെട്ടതാകാമെന്ന സംശയത്തില് കുടുംബം\nമലയാളി വിദ്യാര്‍ത്ഥിനി ഫാത്തിമ ലത്തീഫിന്റെ മരണം ; ഉന്നത വിദ്യാഭ്യാസ സെക്രട്ടറി ഇന്ന് ചെന്നൈയിലെത്തും\nശബരിമലയില് നിലപാട് മാറ്റി ഇടതുപക്ഷം\nശബരിമലയിലെ യുവതി പ്രവേശന വിധി സ്റ്റേയ്ക്ക് തുല്യമായി കരുതാം ; സര്‍ക്കാരിന് എജിയുടെ നിയമോപദേശം\nമകളുടെ മരണത്തിന് ഉത്തരവാദിയെ കണ്ടെത്തണം ; അധ്യാപകന് സുദര്‍ശന് പദ്മനാഭനെ അറസ്റ്റ് ചെയ്യണമെന്ന് ഫാത്തിമയുടെ പിതാവ്\nഫാത്തിമ ലത്തീഫിന്റെ മരണം: മരണത്തിന് കാരണക്കാരനായ അധ്യാപകന് രക്ഷപ്പെടരുതെന്ന് പിതാവ്


തലയ്ക്ക് പിടിച്ച് ഫെയ്‌സ്ബുക്ക് പ്രണയം; 17 കാരിയെ തട്ടിക്കൊണ്ടുപോയത് ദമ്പതിമാര് | muvattupuzha news| couple rape| pocso case| girl love| facebook love| husband and wife\nതലയ്ക്ക് പിടിച്ച് ഫെയ്‌സ്ബുക്ക് പ്രണയം; 17 കാരിയെ തട്ടിക്കൊണ്ടുപോയത് ദമ്പതിമാര്\nJun 25, 2020, 02:45 PM IST\nമൂവാറ്റുപുഴ: 17 വയസ്സുകാരിയെ ദമ്പതിമാര് തട്ടിക്കൊണ്ടുപോയി പീഡിപ്പിച്ച കേസിന് പിന്നില് ഞെട്ടിക്കുന്ന സംഭവവികാസങ്ങള്. ഫെയ്‌സ്ബുക്ക് വഴി പരിചയപ്പെട്ട 17 വയസ്സുകാരിയെയാണ് തൊടുപുഴ പുറപ്പുഴ വരികിപ്പാറ കോളനി പാറയില് വീട്ടില് അഖില് (23), ഭാര്യ കൊല്ലംകോട് കാക്കയൂര് ആനത്തോട് വീട്ടില് പ്രസീദ (36) എന്നിവര് ചേര്‍ന്ന് തട്ടിക്കൊണ്ടുപോയത്. ഫെയ്‌സ്ബുക്ക് പ്രണയമാണ് തട്ടിക്കൊണ്ടുപോകലിലും പീഡനത്തിലും കലാശിച്ചത്. ജൂണ് 18 നാണ് പെണ്‍കുട്ടിയെ കാണാനില്ലെന്ന് കുടുംബം പോലീസില് പരാതി നല്‍കിയത്.\nപ്ലസ് ടു വിദ്യാര്‍ഥിനിയായ പെണ്‍കുട്ടി കഴിഞ്ഞവര്‍ഷം ജൂണിലാണ് അഖിലിന്റെ കെണിയില്‍പ്പെടുന്നത്. സ്വന്തമായി മൊബൈല് ഇല്ലാത്ത പെണ്‍കുട്ടി സുഹൃത്തിന്റെ ഫോണിലൂടെ ഫെയ്‌സ്ബുക്ക് അക്കൗണ്ട് ആരംഭിച്ചിരുന്നു. ഇതിനിടെ ഫെയ്‌സ്ബുക്കില് ഒട്ടേറെ അക്കൗണ്ടുകളുള്ള അഖില് പെണ്‍കുട്ടിയുമായി സൗഹൃദം സ്ഥാപിച്ചു. ഈ സൗഹൃദം പ്രണയത്തിലേക്ക് വഴിമാറി. അഖില് പെണ്‍കുട്ടിയെ കാണാനായി മൂവാറ്റുപുഴയിലെത്തി. ഒരിക്കല് പെണ്‍കുട്ടിയുടെ വീട്ടിലെത്തിയപ്പോള് പിടിക്കപ്പെട്ടു. വീട്ടുകാര് പോലീസില് ഏല്‍പ്പിച്ചു. എന്നാല് അഖിലിനെ സംരക്ഷിക്കുന്നവിധത്തിലായിരുന്നു പെണ്‍കുട്ടിയുടെ മൊഴി. വൈദ്യപരിശോധന നടത്താനും കുട്ടി വിസമ്മതിച്ചു. തുടര്‍ന്ന് 17 കാരിയെ പോലീസ് ഇടപെട്ട് സംരക്ഷണ കേന്ദ്രത്തിലേക്ക് മാറ്റി.\nകേസെടുത്തെങ്കിലും പെണ്‍കുട്ടി വൈദ്യപരിശോധനയ്ക്ക് വിസമ്മതിച്ചത് പോലീസിനെ കുഴക്കി. അഖില് അല്ല, മറ്റൊരാളാണ് ഉപദ്രവിച്ചതെന്ന് വരെ പറഞ്ഞു. ഇതോടെ ആശയക്കുഴപ്പത്തിലായ പോലീസ് പെണ്‍കുട്ടിക്ക് കൗണ്‍സിലിങ്ങും മറ്റും നല്‍കിയെങ്കിലും കാമുകനെ സംരക്ഷിക്കുന്ന നിലപാടാണ് സ്വീകരിച്ചത്.\nപെണ്‍കുട്ടി സംരക്ഷണ കേന്ദ്രത്തില് കഴിയുന്നതിനിടെയാണ് അഖില് പാലക്കാട് കൊല്ലങ്കോട് സ്വദേശിയായ പ്രസീദയുമായി അടുപ്പത്തിലാകുന്നത്. പ്രണയം വളര്‍ന്നതോടെ കുട്ടികളെയും ഭര്‍ത്താവിനെയും ഉപേക്ഷിച്ച് യുവതി അഖിലിനൊപ്പം പോയി. ഈ സംഭവത്തില് പോലീസ് കേസെടുത്തെങ്കിലും അഖിലിനൊപ്പം പോകണമെന്നായിരുന്നു യുവതി കോടതിയില് പറഞ്ഞത്. തുടര്‍ന്ന് അഖിലും പ്രസീദയും മതാചാരപ്രകാരം വിവാഹിതരായി ഒരുമിച്ച് താമസവും തുടങ്ങി.\nസംരക്ഷണ കേന്ദ്രത്തിലായിരുന്ന പ്ലസ്ടു വിദ്യാര്‍ഥിനി അടുത്തിടെ പ്ലസ്ടു പരീക്ഷ എഴുതാന് വീട്ടിലെത്തിയിരുന്നു. ഇതിനിടെ അഖിലിന്റെ സുഹൃത്ത് വഴിയാണ് കാമുകന് മറ്റൊരാളെ വിവാഹം കഴിച്ചവിവരമറിയുന്നത്. എന്നാലും 18 വയസ്സ് തികഞ്ഞാല് കാമുകനൊപ്പം ജീവിക്കണമെന്നായിരുന്നു പെണ്‍കുട്ടിയുടെ ആവശ്യം. ഇതിനിടെയാണ് അഖിലും ഭാര്യ പ്രസീദയും ചേര്‍ന്ന് പെണ്‍കുട്ടിയെ വീട്ടില്‍നിന്ന് കടത്തിക്കൊണ്ടുപോയത്. ഭര്‍ത്താവിന്റെ കാമുകിയെ കൂടെ താമസിപ്പിക്കാമെന്ന് പ്രസീദ സമ്മതിച്ചതോടെ അഖിലിന് കാര്യങ്ങള് എളുപ്പമായി. ഒടുവില് കാമുകിയായ 17 കാരിയെ കടത്തിക്കൊണ്ടുവരാന് ഭാര്യയെയും ഒപ്പംകൂട്ടി. ബൈക്കിലെത്തിയാണ് ഇരുവരും പെണ്‍കുട്ടിയെ മൂവാറ്റുപുഴയില്‍നിന്ന് കടത്തിക്കൊണ്ടുപോയത്.\nവയനാട്ടിലായിരുന്നു അഖിലും പ്രസീദയും പെണ്‍കുട്ടിയെ താമസിപ്പിച്ചത്. എന്നാല് രണ്ട് ദിവസത്തിനുള്ളില് അമ്മയെ കാണണമെന്ന് പറഞ്ഞ് പെണ്‍കുട്ടി വയനാട്ടില്‍നിന്ന് വീട്ടിലേക്ക് യാത്രതിരിച്ചു. വഴിയില് ഒരാളുടെ ഫോണില്‍നിന്ന് വീട്ടിലേക്ക് വരികയാണെന്ന് അമ്മയെ വിളിച്ചറിയിച്ചു. ഇക്കാര്യമറിഞ്ഞ പോലീസ് സംഘം പെരുമ്പാവൂരില്‍വെച്ചാണ് പെണ്‍കുട്ടിയെ കണ്ടെത്തിയത്. തുടര്‍ന്ന് സംരക്ഷണ കേന്ദ്രത്തിലേക്ക് മാറ്റുകയും ചെയ്തു. ഇതിനിടെ അഖിലും പ്രസീദയും കഴിഞ്ഞദിവസം മൂവാറ്റുപുഴയിലെ പഴയ വീട്ടിലെത്തിയിരുന്നു. ആരുമറിയാതെ വീട്ടുസാധനങ്ങള് കൊണ്ടുപോകാനെത്തിയ ഇരുവരെയും അവിടെനിന്നാണ് പോലീസ് കസ്റ്റഡിയിലെടുത്തത്.\nതൊടുപുഴ സ്വദേശിയായ അഖിലിന് പല പേരുകളിലായി ഒട്ടേറെ ഫെയ്‌സ്ബുക്ക് അക്കൗണ്ടുകളുണ്ടെന്നാണ് വിവരം. പെണ്‍കുട്ടികളുമായും ഭര്‍തൃമതികളുമായി ചാറ്റ് ചെയ്യുക എന്നതായിരുന്നു പ്രധാന വിനോദം. പല പെണ്‍കുട്ടികളെയും ഇത്തരത്തില് പ്രണയം നടിച്ച് കബളിപ്പിച്ചിട്ടുണ്ടെന്നാണ് സൂചന. ജോലിക്കൊന്നും പോകാത്ത യുവാവ് സദാസമയവും മൊബൈല് ഫോണില് മുഴുകിയിരിക്കിലാണെന്ന് പ്രതിയുടെ വീട്ടുകാരും പോലീസിനോട് പറഞ്ഞിരുന്നു. കഴിഞ്ഞദിവസം അറസ്റ്റിലായ പ്രതികള് നിലവില് റിമാന്‍ഡിലാണ്.\nContent Highlights: couple arrested in muvattupuzha for kidnapping and raping minor girl


marnikkoorukalude vyathyasathil achanum makanum | മണിക്കൂറുകളുടെ വ്യത്യാസത്തില് അച്ഛനും മകനും യാത്രയായി..... ഇരുവരുടെയും വേര്‍പാട് താങ്ങാനാവാതെ ഉറ്റവരും ബന്ധുക്കളും - Malayalivartha.com Widgets Magazine\nമണിക്കൂറുകളുടെ വ്യത്യാസത്തില് അച്ഛനും മകനും യാത്രയായി..... ഇരുവരുടെയും വേര്‍പാട് താങ്ങാനാവാതെ ഉറ്റവരും ബന്ധുക്കളും\n17 SEPTEMBER 2021 07:24 AM IST\nമണിക്കൂറുകളുടെ വ്യത്യാസത്തില് അച്ഛനും മകനും യാത്രയായി..... പൂതക്കുഴിയില് മുളേക്കുന്ന് പുന്നക്കാട്ടുമലയില് കെ.സി.മാത്യു (97, മുന് ഉപദേശി സി.എസ്.ഐ. സഭ) മകന് ജേക്കബ് മാത്യു (രാജന് ബാബു 65) എന്നിവരാണു മരിച്ചത്.\nദേഹാസ്വാസ്ഥ്യത്തെ തുടര്‍ന്ന് ബുധനാഴ്ച രാത്രിയില് ശൗചാലയത്തില് വീണ അച്ഛനെ എഴുന്നേല്‍പ്പിക്കുന്നതിനിടെ മകന് രാജന് ബാബു കുഴഞ്ഞു വീഴുകയായിരുന്നു.\nഉടന് രാജന് ബാബുവിനെ ആശുപത്രിയിലേയ്ക്ക് കൊണ്ടുപോയങ്കിലും രക്ഷിക്കാനായില്ല. മൃതദേഹം സ്വകാര്യ ആശുപത്രിയില് വെച്ചശേഷം ബന്ധുക്കള് തിരികെ വീട്ടിലെത്തിയതിനു പിന്നാലെ ഇന്നലെ രാവിലെ പിതാവ് കെ.സി. മാത്യുവും മരിക്കുകയായിരുന്നു. ഇരുവരുടെയും സംസ്‌കാരം പിന്നീട്.\nഒന്നാരമല, ഞക്കനാല്, കൊല്ലാട്,ചേലക്കൊമ്പ്, മച്ചുകാട്, മുട്ടമ്പലം, പൊന്‍കുന്നം, കൂത്രപ്പള്ളി, കരിനിലം, കൊമ്പനാല് എന്നീ സഭകളില് കെ.സി. മാത്യു സേവനം ചെയ്തിട്ടുണ്ട്.\nകോവിഡ് നിയന്ത്രണത്തെ തുടർന്ന് തലപ്പാടി അതിര്‍ത്തിയില് കര്‍ണാടക സര്‍ക്കാർ ഏര്‍പെടുത്തിയ പരിശോധനയില് നേരിയ ഇളവുകള്; ഔദ്യോഗിക പ്രഖ്യാപനം ഇതുവരെയും ലഭിച്ചില്ല (2 minutes ago)\nപ്രണയത്തിന്റെ വർണ്ണപ്പകിട്ടുമായി പ്രണയവർണ്ണങ്ങൾ നാളെ എത്തുന്നു; പുത്തൻ സിനിമാറ്റിക് സീരിയലുമായി സീ കേരളം; സിദ്ധാർണ്ണയുടെ കഥ ഇങ്ങനെ ! (14 minutes ago)\nഇരുപത്തി രണ്ട് വയസ് മാത്രം പ്രായമുള്ള കൈകുഞ്ഞുൾപ്പടെ സംരക്ഷണ ഭിത്തി ഇടിഞ്ഞു വീണപ്പോൾ രക്ഷപെട്ടത് ദൈവകൃപ കൊണ്ട്; കേരളം മഴക്കെടുതിയിൽ വിറങ്ങലിക്കുമ്പോൾ അത്ഭുതകരമായി ഒരു കുടുംബത്തിലെ ആറംഗങ്ങൾ രക്ഷപെട്ടത (28 minutes ago)\nഉടന് അത് സംഭവിക്കും, കേരളം മുങ്ങുമോ?, 10 ഡാമുകള് ഭീഷണിയില് (59 minutes ago)


Prabhudeva set to direct Sridevi - Malayalam Filmibeat\n6 hrs ago മമ്മൂക്കയുമായി സൗഹൃദത്തിലായത് ആ സെറ്റില്, ചൂടായെങ്കിലും അന്ന് അദ്ദേഹത്തോടുളള ഇഷ്ടം കൂടി:വിഎം വിനു\nപ്രഭുദേവയുടെ ചിത്രത്തില് ശ്രീദേവി നായിക\n| Published: Wednesday, July 24, 2013, 14:16 [IST]\nവിവാഹത്തെത്തുടര്‍ന്ന് ഏറെക്കാലമായി സിനിമയില് നിന്നും വിട്ടുനിന്ന ശ്രീദേവി ഇംഗ്ലീഷ് വിംഗ്ലീഷ് എന്ന ചിത്രത്തിലൂടെ തകര്‍പ്പന് തിരിച്ചുവരവായിരുന്നു നടത്തിയത്. ഇപ്പോള് വീണ്ടും ബോളിവുഡില് സജീവമാകാന് തീരുമാനിച്ചിരിക്കുകയാണ് ശ്രീദേവി. അടുത്തതായി പ്രഭുദേവ സംവിധാനം ചെയ്യുന്ന ചിത്രത്തിലാണ് ശ്രീ അഭിനയിക്കാന് പോകുന്നത്. ശ്രീയുടെ ഭര്‍ത്താവ് ബോണി കപൂറാണ് ഈ ചിത്രം നിര്‍മ്മിക്കുന്നത്.\nസ്ത്രീപക്ഷചിത്രമായിരിക്കുമിതെന്നും ശ്രീദേവിയാണ് നായികയാകുന്നതെന്നുമാണ് സൂചന. ഇക്കാര്യങ്ങള് ഉറപ്പുവരുത്തി, ശ്രീദേവിയ്ക്ക് മറ്റൊരു ശക്തമായ കഥാപാത്രത്തെക്കൂടി സമ്മാനിക്കാന് ബോണി കപൂര് പ്രഭുദേവയുമായി നിരന്തരം ചര്‍ച്ചകള് നടത്തുന്നുണ്ടെന്നാണ് ബോളിവുഡിലെ ന്യൂസ്.\nരാമയ്യ വസ്താവയ്യയാണ് പ്രഭുദേവയുടെ അവസാനമായി പുറത്തെത്തിയ ചിത്രം. ഇതിന് സമ്മിശ്ര പ്രതികരണമാണ് ലഭിച്ചുകൊണ്ടിരിക്കുന്നത്. അതുകൊണ്ടുതന്നെ ശ്രീദേവിയെ നായികയാക്കി ഒരു വമ്പന്‍ഹിറ്റിനാണ് പ്രഭുദേ പുതിയ ചിത്രത്തിലൂടെ ലക്ഷ്യമിടുന്നതെന്നാണ് സൂചന.\nഒരുകാലത്ത് ഇന്ത്യന് നടിമാരില് നമ്പര് വണ് സ്ഥാനത്ത് തിളങ്ങിയിരുന്ന ശ്രീദേവി. ഒട്ടേറെ നല്ല കഥാപാത്രങ്ങള് പ്രേക്ഷകര്‍ക്ക് സമ്മാനിച്ചിട്ടുണ്ട്. ഏറെക്കാലത്തെ ഇടവേളകഴിഞ്ഞ് ശ്രീദേവി സമ്മാനിച്ച ഇംഗ്ലീഷ് വിംഗ്ലീഷ് എന്ന ചിത്രവും ഏറെ പ്രശംസ നേടിയിട്ടുണ്ട്. ലളിതവും സുന്ദരവുമായി ചിത്രം വളരെ മികച്ച രീതിയിലാണ് സ്വീകരിക്കപ്പെട്ടത്.\nസഹോദരിയുടെ മൂന്നാം വിവാഹത്തിന് പിന്നാലെ ശ്രീദേവിയുടെ വീട്ടില് മറ്റൊരു സന്തോഷം കൂടി!\nതിയറ്ററില് ശ്രീദേവിയുടെ അടുത്തിരുന്ന് സിനിമ കണ്ടതോടെ ഞാന് ഓക്കെ പറഞ്ഞു! രസകരമായ കഥയുമായി അഭിഷേക്\nചേച്ചിയുടെ മൂന്നാം വിവാഹത്തിന് പിന്നാലെ കുടുംബത്തിനൊപ്പം താരസഹോദരിയുടെ ചിത്രങ്ങളും വൈറല്!\nശ്രീദേവിയുടെ മകളായതിന്റെ പേരിൽ പരിഹാസം, അമ്മയേയും ചേച്ചിയേയും പോലെയല്ല ഞാൻ\nഅമ്മയുമായി അവസാനം സംസാരിച്ചത് ഇതാണ്! ശ്രീദേവിയെ കുറിച്ച് പറഞ്ഞ് മകള് ജാന്‍വി കപൂര്\nശ്രീദേവിയുടെ രണ്ടാം ചരമ വാർഷികം, അമ്മയുടെ ഓർമയിൽ ജാൻവി, ഹൃദയത്തിൽ നിന്ന് വന്ന വാക്കുകൾ...\nRead more about: sridevi prabhu deva bony kapoor hindi actress heroine ശ്രീദേവി പ്രഭുദേവ ബോണി കപൂര് നടി നായിക ഹിന്ദി\nActor , Director Prabhu Dheva to direct Sridevi in his next bollywood movie\nStory first published: Wednesday, July 24, 2013, 14:16 [IST]


ആര് ശങ്കര് എന്ന കരുത്തന്\nആര് ശങ്കര് എന്ന കേരളത്തിന്‍റെ മുന് മുഖ്യമന്ത്രിയുടെ ജന്‍മ ശതാബ്ദി ആഘോഷങ്ങള് രാഷ്ട്രപതി പ്രതിഭാപാട്ടീല് തിരുവനന്തപുരത്ത് ഉദ്ഘാടനം ചെയ്തു. ശങ്കര് എന്ന കര്‍മ്മ സാരഥി ജനിച്ചിട്ട് 2008 ഏപ്രില് 30 ന് 99 വര്‍ഷം തികഞ്ഞു. ഇത് അദ്ദേഹത്തിന്‍റെ ജന്‍മ ശതാബ്ദി വര്‍ഷം.\nകൊട്ടാരക്കര താലൂക്കില് കുഴിക്കലില് താഴത്തുമുറിയില് രാമന്-കുഞ്ചാളി ദമ്പതികളുടെ മകനായി പിറന്ന ശങ്കരന് പിന്നീട് ശങ്കര് എന്ന പേരില് കേരളമൊട്ടാകെ അറിയപ്പെടുന്ന വ്യക്തിത്വമാവുമെന്ന് ആരും പ്രതീക്ഷിച്ചു കാണില്ല. നിയമ ബിരുദം നേടി ജൂനിയര് അഭിഭാഷകനായി പ്രാക്ടീസ് നടത്തുമ്പോഴാണ് ശങ്കര് രാഷ്ട്രീയത്തിലേക്ക് പിച്ചവയ്പ്പ് നടത്തിയത്.\n1937 ല് നടന്ന സംയുക്ത തെരഞ്ഞെടുപ്പില് സീനിയറായിരുന്ന ടി എം വര്‍ഗീസിനു വേണ്ടിയുള്ള പ്രചാരണ ചുമതല ഏറ്റു. പിന്നീട് പട്ടത്തിന്‍റെ തിരുവിതാംകൂര് സ്റ്റേറ്റ് കോണ്‍ഗ്രസ്സില് അംഗമായി. പിന്നീട് ഇതിന്‍റെ അറിയപ്പെടുന്ന നേതാക്കളിരൊളായി വളര്‍ന്നു. സര് സിപി സ്റ്റേറ്റ് കോണ്‍ഗ്രസിനെ നിരോധിച്ചപ്പോള് ജയിലായി. പിന്നീട് 18 മാസങ്ങള്‍ക്ക് ശേഷം മോചിതനായി. പീന്നീട് വീണ്ടും പാര്‍ട്ടിയുടെ നേതാക്കളെയെല്ലാം അറസ്റ്റ് ചെയ്തപ്പോള് പാര്‍ട്ടിയുടെ പ്രസിഡന്‍റ് സ്ഥാനം ഏറ്റെടുത്തു. ഇത് വീണ്ടും ജയിലിലേക്കുള്ള വഴിയായി. ഒന്നര വര്‍ഷം ജയില് ശിക്ഷ അനുഭവിച്ചു.\n1944 കൊട്ടാരക്കര നിയോജക മണ്ഡലം തെരഞ്ഞെടുപ്പില് സ്വന്തം നാമനിര്‍ദ്ദേശ പത്രിക തള്ളിയതോടെ പാര്‍ട്ടിയുടെ ഔദ്യോഗിക സ്ഥാനങ്ങളില് നിന്ന് വിരമിച്ചു. പിന്നീട് എസ് എന് ഡിപിയുടെ പ്രവര്‍ത്തനവും കോണ്‍ഗ്രസ് പ്രവര്‍ത്തനവും ഒന്നിച്ചു മുന്നോട്ടു കൊണ്ടുപോയി. എസ്‌എന്‍ഡിപി യോഗത്തിന്‍റെ നേതൃസ്ഥാനത്ത് 13 കൊല്ലമാണ് ശങ്കര് നിലയുറപ്പിച്ചത്.\nകേരളത്തിലെ വിമോചന സമരം വിജയിപ്പിക്കാന് അണിയറയില് ശക്തമായ പ്രവര്‍ത്തനം കാഴ്ച വച്ചത് അദ്ദേഹത്തിന്‍റെ രാഷ്ട്രീയ സ്വാധീനത്തിന്‍റെ വ്യാപ്തി വെളിവാക്കി. കത്തോലിക്ക നേതൃത്വവും എന്‍എസ്‌എസും കേരളത്തിലെ ആദ്യ മന്ത്രി സഭയ്ക്കെതിരെ പടനീക്കം നടത്തിയെങ്കിലും ഭൂപരിഷ്കരണ നിയമത്തിന്‍റെയും വിദ്യാഭ്യാസ നിയമത്തിന്‍റെയും പേരില് മന്ത്രി സഭ പിരിച്ചു വിടാന് അന്നത്തെ പ്രധാനമന്ത്രി ജവാഹര്‍ലാല് നെഹ്രു സമ്മതം മൂളിയില്ല.\nഎന്നാല്, 1959 ല് ഇന്ദിരാഗാന്ധി കോണ്‍ഗ്രസ് പ്രസിഡന്‍റായത് ശങ്കര് അനുകൂലമാക്കി. 1959 ജൂലൈ 31 ന് രാഷ്ട്രപതി 356 ആം വകുപ്പ് പ്രയോഗത്തിലാക്കി, കേരള നിയമസഭ പിരിച്ചുവിട്ടു.\nഇതിനുശേഷം 1960 ല് നടന്ന തെരഞ്ഞെടുപ്പില് കോണ്‍ഗ്രസ് മുന്നണി 94 സീറ്റ് നേടി-കോണ്‍ഗ്രസ് 63ഉം. ശങ്കറിനെ നിയമസഭാ കക്ഷി നേതാവായി പാര്‍ട്ടി തെരഞ്ഞെടുത്തു. ശങ്കര് മുഖ്യമന്ത്രിയാവുമെന്ന് എല്ലാവരും കരുതിയ നിമിഷം, പക്ഷേ അതുണ്ടായില്ല. കോണ്‍ഗ്രസിലെ തന്നെ ഒരു പ്രത്യേക വിഭാഗം അതിനെ അനുക്കുലിച്ചില്ല.\nഅവസാനം, പട്ടം താണുപിള്ളയെ മുഖ്യമന്ത്രിയായി നിയമിച്ചു. പട്ടത്തിന്‍റെ സ്വേച്ഛാധിപത്യപരമായ പ്രവര്‍ത്തനങ്ങള് പരിധി വിട്ടപ്പോള് മുന്നണിയില് വിള്ളലുകള് വീണു. ജവാഹര്‍ലാലിന്‍റെ പ്രത്യേക ദൂതനായെത്തിയ ലാല് ബഹദൂര് ശാസ്ത്രി പട്ടത്തിന് പഞ്ചാബ് ഗവര്‍ണര് സ്ഥാനം വാഗ്ദാനം ചെയ്ത് അദ്ദേഹത്തെ പാട്ടിലാക്കി. അവസാനം, അദ്ദേഹം രാജി വച്ചു.\nഇവിടെ ശങ്കര് എന്ന രാഷ്ട്രീയ നേതാവിന് അവസരം ഒരുങ്ങുകയായിരുന്നു. 1962 ഒക്ടോബര് ഏഴിന് ഡെപ്യൂട്ടി മുഖ്യമന്ത്രിയായിരുന്ന ശങ്കര് മുഖ്യമന്ത്രിയായി സ്ഥാനമേറ്റു. എന്നാല് രണ്ട് വര്‍ഷം മാത്രമേ അദ്ദേഹത്തിന് ഈ സ്ഥാനത്ത് തുടരാം കഴിഞ്ഞുള്ളൂ. 1964 സെപ്തംബര് 10 ന് സഭയില് അവതരിപ്പിച്ച അവിശ്വാസ പ്രമേയം പാസാവുകയും മന്ത്രി സഭ വീഴുകയും ചെയ്തു.\nപിന്നീട് കൊല്ലത്ത് എസ് എന് ട്രസ്റ്റുമായി ബന്ധപ്പെട്ട പ്രവര്‍ത്തനങ്ങളില് മുഴുകി കഴിഞ്ഞ അദ്ദേഹം 1972 നവംബര് ആറിന് ഇഹലോകവാസം വെടിഞ്ഞു.\nമുഖ്യമന്ത്രിയായിരിക്കെ വിദ്യാഭ്യാസ മേഖലയില് നവീന ആശയങ്ങള് നടപ്പാക്കാനും സാങ്കേതിക വിദ്യാഭ്യാസത്തിന് അടിത്തറയിടാനും അദ്ദേഹത്തിന് കഴിഞ്ഞു. ഭരണകാലത്ത് അഞ്ഞൂറിലധികം സ്കൂളുകള് അനുവദിച്ചു. ജൂനിയര് കോളജുകള് ആദ്യമായി തുടങ്ങിയതു അദ്ദേഹത്തിന്‍റെ ഭരണകാലത്തായിരുന്നു.\nതണ്ണീര്‍മത്തന് ദിനങ്ങള് വന്നു, കൂട്ടം പുതിയ പിള്ളേര് സിനിമയില് സെറ്റായി,നിര്‍മ്മാതാകള് ഇനിയെങ്കിലും മാറി ചിന്തിച്ച്2കോടിയില് താഴെ ബഡ്ജറ്റ് വരുന്ന ചിത്രങ്ങള് ചെയ്യുക:ഒമര് ലുലു\nദുല്‍ഖറിനൊപ്പം പ്രഭാസും അമിതാഭ് ബച്ചനും, കണ്ടുമുട്ടിയത് ഒരു പാന് ഇന്ത്യന് ചിത്രത്തിനുവേണ്ടി !\nഎന്തൊക്കെ സംഭവിച്ചാലും പ്രകോപിതനാവില്ല, നിശബ്ദതയാണ് ഏറ്റവും നല്ല ഉത്തരം: വിജയ് ബാബു\nപവർപ്ലേയിൽ ഏറ്റവും കൂടുതൽ വിക്കറ്റ് വീഴ്ത്തുന്ന ബൗളർ, അഭിമാനനേട്ടം സ്വന്തമാക്കി ഭുവനേശ്വർ കുമാർ\nനിങ്ങള്‍ക്ക് രോഗപ്രതിരോധ ശേഷി കുറവാണെങ്കില് ശരീരം ഈ ലക്ഷണങ്ങള് കാണിക്കും\nസംസ്ഥാനത്ത് അടുത്ത നാലുദിവസം കൂടി ശക്തമായ മഴയ്ക്ക് സാധ്യത\nകടം കയറി മുടിഞ്ഞു, ദമ്പതികൾ ജീവനൊടുക്കി\nവ്യാജ ഐടി കമ്പനിയുടെ പേരിൽ തട്ടിപ്പ് : ഒന്നേ മുക്കാൽ കോടി തട്ടിയ ആൾ പിടിയിൽ\nവ്യായാമം കൊണ്ട് ശരീര ഭാരം പെട്ടെന്ന് കുറയ്ക്കാന് സാധിക്കുമോ!\nസാക്ഷിയാക്കാമെന്ന് പറഞ്ഞ് വിളിച്ചുകൊണ്ടുപോയി അറസ്റ്റുചെയ്തു, പിസി ജോര്‍ജിന്റെ അറസ്റ്റിനു പിന്നില് പിണറായി വിജയന്: പിസി ജോര്‍ജിന്റെ ഭാര്യ


‘ലാലിന് അഭിനയിക്കാന് കഴിയും… പാട്ടു പാടാന് കഴിയും… അദ്ദേഹത്തിന് എന്തും സാധിക്കും’; ആശംസകളുമായി അമിതാഭ് ബച്ചനും താരങ്ങളും\nസംവിധായകനായി അരങ്ങേറ്റം കുറിക്കുന്ന നടന് മോഹന്‍ലാലിന് ആശംസകളുമായി അമിതാഭ് ബച്ചനും മലയാള സിനിമാലോകവും. ആദ്യ സംവിധാന സംരഭത്തിന് എല്ലാ ആശംസകളും നേരുന്നു എന്നാണ് അമിതാഭ് ബച്ചന് ട്വീറ്റ് ചെയ്തിരിക്കുന്നത്.\nഅഭിനയത്തിലൂടെയും ആലാപനത്തിലൂടെയും സ്വന്തം പ്രതിഭ അടയാളപ്പെടുത്തിയ പ്രിയ സുഹൃത്തിന് സംവിധാന സംരംഭത്തിലും വലിയ വിജയങ്ങള് ഉണ്ടാകട്ടെയെന്നാണ് സുരേഷ് ഗോപിയുടെ കുറിപ്പ്.\n”അദ്ദേഹത്തിന് അഭിനയിക്കാന് കഴിയും… പാട്ടു പാടാന് കഴിയും… അനായാസമായി ശരീരം ചലിപ്പിക്കാനും കഴിയും… സ്വന്തം പ്രതിഭയെ അഭിവൃദ്ധിപ്പെടുത്താന് എന്തു ചെയ്യാനും അദ്ദേഹത്തിന് സാധിക്കും. ഇന്ന് സംവിധായകന് എന്ന നിലയില് പുതിയൊരു യാത്ര തുടങ്ങുകയാണ് അദ്ദേഹം. അതിഗംഭീരമായ ഈ പുതിയ തുടക്കത്തിന് എല്ലാ വിജയങ്ങളും പ്രിയപ്പെട്ട ലാലിന് ആശംസിക്കുന്നു.”\n”ബറോസിന്റെ മുഴുവന് അണിയറ പ്രവര്‍ത്തകര്‍ക്കും പ്രത്യേകമായി ജിജോ പുന്നൂസ്, ആന്റണി പെരുമ്പാവൂര്, സന്തോഷ് ശിവന് എന്നിവര്‍ക്കും എന്റെ സ്‌നേഹം!” എന്നാണ് മോഹന്‍ലിന് ഒപ്പമുള്ള ചിത്രം പങ്കു വെച്ച് സുരേഷ് ഗോപി കുറിച്ചത്. ടൊവീനോ തോമസ്, ഉണ്ണി മുകുന്ദന്, അജു വര്‍ഗീസ് തുടങ്ങി മിക്ക താരങ്ങളും മോഹന്‍ലാലിന് ആശംസകള് നേര്‍ന്നെത്തി.


ഉംപൂണ് ചുഴലിക്കാറ്റ് തീരത്തോട് അടുക്കുന്നതോടെ വന്‍നാശം വിതയ്ക്കും ; എല്ലാ സഹായവും വാഗ്ദാനം ചെയ്ത് കേന്ദ്രം – Tip of India News\nഉംപൂണ് ചുഴലിക്കാറ്റ് തീരത്തോട് അടുക്കുന്നതോടെ വന്‍നാശം വിതയ്ക്കും ; എല്ലാ സഹായവും വാഗ്ദാനം ചെയ്ത് കേന്ദ്രം\nന്യുഡല്‍ഹി: ഉംപൂണ് ചുഴലിക്കാറ്റ് തീരത്തോട് അടുക്കുന്നതോടെ ഒഡീഷ, പശ്ചിമ ബംഗാള് തീരങ്ങളിലാണ് ഏറ്റവും വലിയ നാശനഷ്ടം വിതയ്ക്കുന്നത്. നാളെ രാവിലെയോടെ തീരം തൊടുന്ന സൂപ്പര് സൈക്ലോണ് ബംഗാള്, ബംഗ്ലാദേശ് എന്നിവിടങ്ങളിലാണ് ഏറ്റവും നാശനഷ്ടമുണ്ടാക്കുന്നത്. തുടര്‍ന്ന് ബംഗാള് മുഖ്യമന്ത്രി മമത ബാനര്‍ജിയെ ഫോണില് വിളിച്ച് എല്ലാ സഹായവും വാഗ്ദാനം ചെയ്തിരിക്കുകയാണ് ആഭ്യന്തരമന്ത്രി അമിത് ഷാ.\n1999ല് ഒഡീഷ തീരത്താണ് ചുഴലിക്കാറ്റ് നാശം വിതച്ചത്. അടിയന്തര സാഹചര്യം നേരിടാന് ദേശീയ ദുരന്ത നിവാരണ അതോറിറ്റി സജ്ജമാണ്. അതേസമയം വീടുകള്‍ക്കു മുകളില് മരണങ്ങള് വീണും ടെലിഫോണ്, വൈദ്യൂതി പോസ്റ്റുകള് ഒടിഞ്ഞുവീണുമായിരിക്കും അപകടങ്ങള് കൂടുതലും ഉണ്ടാകാന് സാധയതയെന്ന് അതോറിറ്റി മേധാവി എസ്.എന് പ്രധാന് വ്യക്തമാക്കി.\nകൂടാതെ കൊല്‍ക്കൊത്ത, ഹൂഗ്ളി, ഹൗറ, സൗത്ത്, നോര്‍ത്ത് 24 പര്‍ഗാനാസ്, ഈസ്റ്റ് മിഡനാപൂര് ജില്ലകളില് ആയിരിക്കും ഏറ്റവും കാര്‍ഷിക നാശം സംഭവിക്കുക. ഇന്ന് ഉച്ചകഴിഞ്ഞ് 65 കിലോമീറ്റര് വേഗതയില് അനുഭവപ്പെടുന്ന കാറ്റ് വൈകാശത 95 കിലോമീിറ്റര് വേഗതയിലേക്ക് മാറും. വെസ്റ്റ് മിഡ്നാപൂര്, ഹൗറ, ഹൂഗ്ളി, കൊല്‍ശക്കാത്ത എന്നിവിടങ്ങളില് 165 മുതല് 175 വരെ കിലോമീറ്റര് വേഗതയില് കാറ്റുവീശും. തുടര്‍ന്ന് വിശാഖപട്ടണത്ത്് സ്ഥാപിച്ചിരിക്കുന്ന ഡോപ്ലര് വെതര് റഡാര് വഴി നിരീക്ഷിക്കുന്നുണ്ടെന്നും അധികൃതര് അറിയിച്ചു.\nദിയ കൃഷ്ണകുമാറിന്റെ ഫോട്ടോയ്ക്ക് സഹോദരി ഇഷാനി കൃഷ്ണകുമാറിന്റെ കമന്റ്\nകണ്ണൂര് റെയില്‍വേ സ്റ്റേഷനില് ഉത്തര്‍പ്രദേശിലേക്ക് പോകാന് എത്തിയ അതിഥി തൊഴിലാളികളുടെ പ്രതിഷേധം


നിയമസഭയില് നിര്‍ഭയന് ; സഭയ്ക്ക് പുറത്ത് സഹൃദയന് – Veekshanam\nതിരുവനന്തപുരം: നിയമസഭയ്ക്കകത്ത് നിര്‍ഭയനായിരുന്നു പി.ടി തോമസ്. പുറത്താകട്ടെ, തികഞ്ഞ സഹൃദയനും. ഭരണകൂടത്തിന്റെ ജനദ്രോഹങ്ങളെ നിയമസഭയില് നിരന്തരം തുറന്നുകാട്ടിയ പി.ടി തോമസിലെ രാഷ്ട്രീയ പോരാളി കോണ്‍ഗ്രസ് പാര്‍ട്ടിക്കും ഐക്യ മുന്നണിക്കും നല്‍കിയ ഊര്‍ജ്ജം ചെറുതൊന്നുമല്ല. എന്നാല്, സഭാ കവാടത്തിന് പുറത്ത് സൗഹൃദവും അനിതര സാധാരണമായ മനുഷ്യത്വവുമായിരുന്നു പി.ടിയുടെ ഏറ്റവും വലിയ രാഷ്ട്രീയം.\nവയലാറിന്റെ പാട്ടുകള് മൂളുന്ന, നല്ല സിനിമകള് കാണുന്ന, പരന്ന വായനയിലൂടെ വിജ്ഞാനം തേടുന്ന, പരിസ്ഥിതിയെ അതിരറ്റ് സ്‌നേഹിക്കുന്ന, നിയമവശങ്ങളും ചട്ടങ്ങളും കീഴ്‌വഴക്കങ്ങളും ഇഴകീറി പഠിക്കുന്ന പി.ടി തോമസ് സാമാജികരുടെ ഹോസ്റ്റലിലെ സ്ഥിരം കാഴ്ചകളിലൊന്നായിരുന്നു. സഹായം തേടിയെത്തുന്നവരോട് പി.ടി തോമസ് കാട്ടുന്ന അനുകമ്പ കണ്ട് പലകുറി അമ്പരന്നിട്ടുണ്ട് തലസ്ഥാനത്തെ രാഷ്ട്രീയ-മാധ്യമ ലോകം. അസാധ്യമെന്ന് കരുതപ്പെട്ട പലകാര്യങ്ങളിലും സമീപിക്കുന്നവരുടെ രാഷ്ട്രീയം ചികയാതെ പി.ടി ഇടപെട്ടു, പരിഹാരമുണ്ടാക്കി.\nപിണറായി വിജയന്റെ നേതൃത്വത്തിലുള്ള ഒന്നും രണ്ടും സര്‍ക്കാരുകള് പി.ടിയുടെ സമരതീക്ഷ്ണതയില് കുറച്ചൊന്നുമല്ല സഭയ്ക്കുള്ളില് വെന്തുരുകിയത്. ആറുവര്‍ഷത്തിനിടെ നടന്ന നിയമസഭാ സമ്മേളനങ്ങളിലെ നടപടി രേഖകള് വെറുതെയൊന്ന് മറിച്ചു നോക്കിയാല് മതി, പി.ടി തോമസെന്ന രാഷ്ട്രീയ പോരാളിയുടെ നാക്കും വാക്കും സര്‍ക്കാരിനെതിരെ മൂര്‍ച്ചയുള്ള ആയുധമായി മാറിയതിന്റെ മായാത്ത അടയാളങ്ങള് അതിലുണ്ട്. കേരളത്തിന്റെ ചരിത്രത്തിലിന്നോളം കണ്ടിട്ടില്ലാത്ത പ്രതിഷേധത്തിന് സഭാ കവാടം സാക്ഷിയായപ്പോള് പി.ടി തോമസായിരുന്നു അത് മുന്നില് നിന്ന് നയിച്ചത്. ഡോളര് കടത്ത് കേസില് മുഖ്യമന്ത്രിയുടെ പങ്ക് ചര്‍ച്ച ചെയ്യണമെന്ന ആവശ്യം സ്പീക്കര് നിരാകരിച്ചപ്പോള് സഭാ കവാടത്തില് പ്രതീകാത്മകമായി അടിയന്തര പ്രമേയം അവതരിപ്പിക്കാന് പി.ടി തോമസിനെയാണ് പ്രതിപക്ഷം തെരഞ്ഞെടുത്തത്.\nസഭയില് പി.ടി ഉന്നയിച്ചതൊന്നും കേവലം രാഷ്ട്രീയ ആരോപണങ്ങളായിരുന്നില്ല. വ്യക്തമായ തെളിവുകളോടെ വിശദമായി പഠിച്ച് മന:പാഠമാക്കിയാണ് പി.ടി ഓരോ തവണയും സഭയിലെത്തിയത്. ഇക്കാലയളവില് ഒന്നും രണ്ടുമല്ല, ഒട്ടനവധി തവണ മുഖ്യമന്ത്രി പിണറായി വിജയനെയും പരിവാരങ്ങളെയും പി.ടി മുള്‍മുനയില് നിര്‍ത്തി. പ്രതിപക്ഷ ബഹുമാനം ഒട്ടും കുറയ്ക്കാതെ തന്നെ മുഖ്യമന്ത്രിക്കും ഭരണപക്ഷത്തിനും നേരെ പി.ടി ആഞ്ഞടിച്ചു. പിണറായി വിജയന് ഒരു തികഞ്ഞ സ്റ്റാലിനിസ്റ്റാണെന്നും ഇരട്ടച്ചങ്ക് പോയിട്ട് ഒറ്റച്ചങ്ക് പോലുമില്ലാത്തയാളാണെന്നും തുറന്നുപറയാന് പി.ടിക്ക് ആര്‍ജവം തെല്ലും കുറഞ്ഞിരുന്നില്ല. പിണറായി വിജയന്റെ നവോത്ഥാന നായക പരിവേഷത്തെ പരിഹസിക്കാനും പി.ടി മടിച്ചിരുന്നില്ല. വനിതാ മതില് തീര്‍ക്കുന്നതിനായി സര്‍ക്കാര് ഖജനാവില് നിന്ന് ഫണ്ട് ഉപയോഗിക്കുന്നത് തടയണമെന്ന് ആവശ്യപ്പെട്ട് പി.ടി തോമസ് ഗവര്‍ണറെ സമീപിക്കുകയും ചെയ്തു.\nസഭയില് പി.ടി തോമസ് നടത്തുന്ന പ്രസംഗങ്ങള് കേട്ടിരിക്കാന് തന്നെ ബഹുരസമായിരുന്നു. മിതമായി സംസാരിക്കുമ്പോഴും പി.ടിയുടെ വാക്കുകളിലെ മൂര്‍ച്ഛ കേള്‍വിക്കാരില് പ്രതിഫലിച്ചു. അങ്ങനെ അദ്ദേഹം പറഞ്ഞ കാര്യങ്ങളില് പലതുമാണ് പിന്നീട് മാധ്യമങ്ങളിലെ പ്രധാന തലക്കെട്ടുകളായി മാറിയത്. കൊച്ചിയില് നടി ആക്രമിക്കപ്പെട്ട സംഭവം, മാധവ് ഗാഡ്ഗില് റിപ്പോര്‍ട്ട്, പശ്ചിമ ഘട്ട സംരക്ഷണം, നദികളും ആറുകളും കുടിവെള്ള സ്രോതസുകളും മലിനപ്പെടുന്നത്, മുട്ടില് മരംമുറി, സ്പിന്‍ക്ലര് ഇടപാട്, സ്വര്‍ണ-ഡോളര്‍ക്കടത്ത് കേസ്… അങ്ങനെ പറയാനാണെങ്കില് ഒരുപാടുണ്ട് സഭയില് പി.ടിയുടെ ശബ്ദമുയര്‍ന്ന ജനകീയ വിഷയങ്ങള്.\nകൊച്ചിയില് നടി ആക്രമിക്കപ്പെട്ട സംഭവത്തില് സ്ത്രീരക്ഷയുടെ പ്രവാചകനെന്ന് പറയുന്ന വി.എസ് അച്യുതാനന്ദന് നിലപാട് വ്യക്തമാക്കണമെന്നായിരുന്നു അന്ന് പി.ടി സഭയില് ആവശ്യമുയര്‍ത്തിയത്. എറണാകുളം മഹാരാജാസ് കോളേജിലെ സ്റ്റാഫ് ഹോസ്റ്റലില് നിന്ന് ആയുധശേഖരം കണ്ടെടുത്ത സംഭവത്തിലും അദ്ദേഹം സഭയില് സര്‍ക്കാരിനെ മുള്‍മുനയില് നിര്‍ത്തി. സംസ്ഥാനത്തെ വിവിധ കോളേജുകളില് എസ്.എഫ്.ഐയുടെ നേതൃത്വത്തില് നടക്കുന്ന അക്രമസംഭവങ്ങളും അതിന് സര്‍ക്കാരും പൊലീസും നല്‍കുന്ന ഒത്താശയും അക്കമിട്ടുനിരത്തിയായിരുന്നു അത്. സംസ്ഥാനത്തെ കലാലയങ്ങളില് മികച്ച പഠനാന്തരീക്ഷം ഉണ്ടാക്കണമെന്ന ആവശ്യവുമായി പി.ടി തോമസ് രാജ്ഭവനിലെത്തി ഗവര്‍ണര് ജസ്റ്റിസ് പി. സദാശിവത്തെ നേരിട്ട് കാണുകയും ചെയ്തു. ഏലമലക്കാടുകള് റവന്യൂ ഭൂമിയാക്കാനുള്ള ഇടതുസര്‍ക്കാരിന്റെ നീക്കത്തിന് തുടക്കത്തില് തന്നെ വിലങ്ങിട്ടത് പി.ടി തോമസായിരുന്നു. വനഭൂമിക്ക് റവന്യൂ ഭൂമിയുടെ പദവി നേടിയെടുക്കുന്നതിനായി മുഖ്യമന്ത്രിയുടെ അധ്യക്ഷതയില് ചേര്‍ന്ന യോഗത്തിന്റെ മിനിട്‌സ് പുറത്തുവിട്ടായിരുന്നു അന്ന് അദ്ദേഹത്തിന്റെ പ്രതിഷേധം.\nപ്രളയകാലത്ത് സ്വന്തം ആരോഗ്യം പോലും വകവെയ്ക്കാതെ ജനസേവനത്തിന് ഇറങ്ങിയ പി.ടി തോമസ്, പ്രളയകാരണങ്ങള് എണ്ണിയെണ്ണിപ്പറഞ്ഞും സര്‍ക്കാരിന്റെ അനാസ്ഥ തുറന്നുകാട്ടിയും സഭയില് ആഞ്ഞടിച്ചതും രാഷ്ട്രീയ കേരളം കണ്‍തുറന്ന് കണ്ടു. പ്രളയ ദുരന്തത്തിന് പിന്നാലെ മൂന്നാര് മേഖലയില് ഭൂമാഫിയ സജീവ സാന്നിധ്യമുറപ്പിച്ചതിന്റെ സൂചനകളും പി.ടി അക്കാലത്ത് തന്നെ വെളിച്ചത്ത് കൊണ്ടുവന്നു. അര്‍ഹതപ്പെട്ട ഇഎസ്‌ഐ ഗുണഭോക്താക്കള്‍ക്ക് മെഡിക്കല് റീ-ഇംബേഴ്സ്മെന്റ് നിഷേധിക്കപ്പെട്ടപ്പോഴും രാഷ്ട്രീയം നോക്കാതെ പി.ടി അതിനെ എതിര്‍ത്ത് മുന്നില് നിന്നു. ഡയറക്ടര് ഓഫ് ഇന്‍ഷ്വറന്‍സ് മെഡിക്കല് സര്‍വീസസില് നിന്ന് സൂപ്പര് സ്പെഷ്യാലിറ്റി അര്‍ഹതയുള്ളവര്‍ക്ക് മാത്രമേ റീ-ഇംബേഴ്സ്മെന്റ് ക്ലെയിം പാസാക്കാന് സാധിക്കൂ എന്നറിയിച്ചുകൊണ്ട് നൂറുകണക്കിന് ക്ലെയിമുകള് നിരസിച്ച വേളയിലായിരുന്നു അന്ന് അദ്ദേഹത്തിന്റെ ഇടപെടല്.\nപൊലീസിനെതിരെയുള്ള സിഎജിയുടെ വിമര്‍ശനം ആദ്യമായി സഭയില് ഉയര്‍ത്തിയത് പി.ടി തോമസായിരുന്നു. സിഎജി റിപ്പോര്‍ട്ട് ചോര്‍ത്തിയെടുക്കുകയായിരുന്നുവെന്ന് ആരോപിച്ച് ഭരണപക്ഷം പ്രതിരോധമുയര്‍ത്തിയെങ്കിലും പി.ടി തോമസിന്റെ നിലപാടിന് മുന്നില് അത് വിലപ്പോയില്ല. കൊറോണ പ്രതിരോധത്തിലെ സര്‍ക്കാര് വീഴ്ചകളും കോവിഡിന്റെ പേരില് സര്‍ക്കാര് നടത്തിയ രാഷ്ട്രീയ പ്രതികാരങ്ങളും വാക്‌സിനേഷനിലെ പോരായ്മകളും നെല്ലു സംഭരണത്തിലെ അഴിമതികളും, ഏറ്റവുമൊടുവില് ലക്ഷദ്വീപ് വിഷയത്തില് കേന്ദ്ര സര്‍ക്കാര് നടപടിയെ വിമര്‍ശിക്കാതെ മുഖ്യമന്ത്രി അവതരിപ്പിച്ച പ്രമേയത്തിലെ പൊള്ളത്തരങ്ങളും പി.ടിയെന്ന പോരാളി സഭയില് തുറന്നുകാട്ടി.


മലപ്പുറത്ത് അമ്മയും മൂന്ന് ആൺകുട്ടികളും വീടിനുള്ളിൽ മരിച്ച നിലയിൽ | mother and three boys were found dead in malappuram\nമലപ്പുറത്ത് അമ്മയും മൂന്ന് ആൺകുട്ടികളും വീടിനുള്ളിൽ മരിച്ച നിലയിൽ\nMalappuram, First Published 8, Nov 2020, 1:17 PM\nരഹ്ന, മക്കളായ ആദിത്യൻ, (12 ) അർജുൻ (10) ഏഴു വയസകാരനായ അനന്തു എന്നിരെയാണ് മരിച്ച നിലയിൽ കണ്ടെത്തിയത്. രഹ്നയെ തൂങ്ങി മരിച്ച നിലയിലും കുട്ടികളെ വിഷം അകത്തുചെന്ന് മരിച്ച നിലയിലുമാണ് കണ്ടതെന്ന് പൊലീസ് പറഞ്ഞു.\nമലപ്പുറം: മലപ്പുറം പോത്തുകല്ല് ഞെട്ടിക്കുളത്ത് തൊടുമുട്ടിയിൽ അമ്മയെയും മൂന്ന് ആൺകുട്ടികളും വീടിനുള്ളിൽ മരിച്ച നിലയിൽ കണ്ടെത്തി. രഹ്ന, മക്കളായ ആദിത്യൻ, (12 ) അർജുൻ (10) ഏഴു വയസകാരനായ അനന്തു എന്നിരെയാണ് മരിച്ച നിലയിൽ കണ്ടെത്തിയത്. രഹ്നയെ തൂങ്ങി മരിച്ച നിലയിലും കുട്ടികളെ വിഷം അകത്തുചെന്ന് മരിച്ച നിലയിലുമാണ് കണ്ടതെന്ന് പൊലീസ് പറഞ്ഞു.\nഇവര് വാടകയ്ക്കാണ് താമസിച്ചിരുന്നത്. കുടുംബപ്രശ്നത്തെ തുടർന്നാണ് ആത്മഹത്യ ചെയ്തതാണെന്നാണ് സൂചന. പോത്തുകൽ പൊലീസ് സ്ഥലത്ത് എത്തി തുടർ നടപടികൾ സ്വീകരിച്ചു. മൃതദേഹം നിലമ്പൂർ താലൂക്ക് ആശുപത്രിയിലേക്ക് മാറ്റി.\nLast Updated 8, Nov 2020, 1:24 PM\nഅമ്മയും കുട്ടികളും മരിച്ച നിലയിൽ


യൂറോപ്യന് രാജ്യങ്ങളിലെ ഉഷ്ണതരംഗം സര്‍വ്വകാല റെക്കോര്‍ഡിലേക്ക്\nയൂറോപ്യന് രാജ്യങ്ങളിലെ ഉഷ്ണതരംഗം സര്‍വ്വകാല റെക്കോര്‍ഡിലേക്ക്. പാരീസില് ഇന്നലെ രേഖപ്പെടുത്തിയത് 42.6 ഡിഗ്രി സെല്‍ഷ്യസ് ചൂട്. മിക്ക യൂറോപ്യന് രാജ്യങ്ങളിലും റെഡ് അലര്‍ട്ട് പ്രഖ്യാപിച്ചു.\nദിവസങ്ങളായി കനത്ത ചൂട് അനുഭവപ്പെടുന്ന യൂറോപ്യന് രാജ്യങ്ങളില് ഉഷ്ണതരംഗം റെക്കോര്‍ഡുകള് ഭേദിക്കുകയാണ്. ജര്‍മ്മനിയില് ഇന്നലെ രേഖപ്പെടുത്തിയത് 41.5 ഡിഗ്രി സെല്‍ഷ്യസ് ചൂടാണ്. ജര്‍മ്മനിയുടെ ചരിത്രത്തിലെ ഏറ്റവും ഉയര്‍ന്ന താപനിലയാണിത്. രാജ്യ ചരിത്രത്തിലെ ഏറ്റവും ഉയര്‍ന്ന താപനിലയായ 38.1 ഡിഗ്രി സെല്‍ഷ്യസാണ് ബ്രിട്ടനിലും രേഖപ്പെടുത്തിയത്.\nകനത്ത ചൂട് മൂലം റെയില് പാളങ്ങള്‍ക്ക് കേടുപാടുകള് സംഭവിക്കാന് സാധ്യതയുള്ളതിനാല് ട്രെയിനുകള് പതിയെ പോകണമെന്ന് നിര്‍ദേശം നല്‍കിയിട്ടുണ്ട്. നെതര്‍ലന്‍ഡ്‌സില് രേഖപ്പെടുത്തിയ 40.7 ഡിഗ്രി സെല്‍ഷ്യസും റെക്കോര്‍ഡ് താപനിലയാണ്. യൂറോപിന് പുറത്തേക്കും ഉഷ്ണതരംഗം വ്യാപിക്കുമെന്നാണ് വിലയിരുത്തപ്പെടുന്നത്.\nവരു ദിവസങ്ങളില് ചൂട് ഇനിയും വര്‍ധിക്കുമെന്നാണ് റിപ്പോര്‍ട്ടുകള്. കനത്ത ചൂടിനെ തുടര്‍ന്ന് മിക്ക വിദ്യാഭ്യാസ സ്ഥാപനങ്ങളും അടച്ചിട്ടുണ്ട്. പരമാവധി യാത്രകള് ഒഴിവാക്കാനും നിര്‍ദ്ദേശമുണ്ട്. കഴിഞ്ഞ ജൂണില് യൂറോപ്യന് രാജ്യങ്ങളില് കനത്ത ചൂട് രേഖപ്പെടുത്തിയിരുന്നു. ചെക്ക് റിപ്പബ്ലിക്ക്, സ്ലൊവാക്യ, ഓസ്ട്രിയ, അന്‍ഡോറ, ലക്‌സംബെര്‍ഗ്, പോളണ്ട്, ജര്‍മ്മനി എന്നീ രാജ്യങ്ങളില് ചരിത്രത്തിലെ ഏറ്റവും ചൂടേറിയ ജൂണ് മാസമായിരുന്നു കടന്ന് പോയത്.\nRead more on: climate | europian union\nകാൺപൂരിൽ താപനില പൂജ്യം ഡിഗ്രിയിലെത്തി\nകാലാവസ്ഥാ ഉച്ചകോടി; ഗ്രേറ്റ തുൻബർഗ് സ്‌പെയിനിലെത്തി


ബഹറിന് ബൂലോഗം: ബഹറിന് ബൂലോക സംഗമം (ഇടക്കാലാശ്വാസം)\nPosted by സജീവ് കടവനാട് at 2:37 PM\nബ്ലോഗ്മീറ്റിനെകുറിച്ചൊരറിയിപ്പും വിശ്വപ്രഭയോടൊപ്പം ചെലവിട്ട ഒരു സായാഹ്നത്തിലെ കുറച്ച് ഫോട്ടോകളും.\nഇനിയും കാണാനുണ്ടല്ലോ കുറെ ബഹറിനികളെ.\nകുഞ്ഞന് ചേട്ടന് നാട്ടിലാണല്ലോ അല്ലേ?\nഎന്തായാലും എല്ലാവര്‍ക്കും ആശംസകള്!\nബെന്യാമിനും ഇരിങ്ങലും കൂടി മീറ്റ് തകര്‍പ്പനാക്കുന്നു ശ്രീ. കുഞ്ഞന്‍സ് നാട്ടിലാണ്. ഞാനീ കപ്പയില് ഉപ്പുണ്ടോ എന്നൊന്ന് നോക്കട്ടേ.\nകഴിവതും മേയ് 1,2 തീയതികള് ഒഴിച്ചുവെക്കാന് ശ്രമിക്കാം :)\nഅപ്പോഴേക്കും കെവിനും വരട്ടെ.\nഅവസാനത്തെ ഫോട്ടോ കിക്കിടിലന്\nഗള്‍ഫ് മീറ്റ് കഴിഞ്ഞാല് എല്ലാവര്‍ക്കും അത് തന്നെ ഗതി\nനമ്മളേം കൂട്ടുമോ ഈ ബൂലോകത്തേക്ക്....???\nഒരു ചിന്ന തുടക്കക്കാരനാണ്.... അതിന്‍റെ പരിമിതികളും ഉണ്ട്....\nജയശങ്കര്, താങ്കള് ബഹറിനിലുണ്ടെങ്കില് തീര്‍ച്ചയായും ഈ ബ്ലോഗിലെ മെമ്പറാകാം.\nതാങ്കളുടെ ഇ-വിലാസമൊന്നു കമന്റിടൂ.


കേരളമോഡലിന്‍റെ ഭാവി - Sathyadeepam\n|^| Home -> Pangthi -> കാഴ്ചയ്ക്കപ്പുറം -> കേരളമോഡലിന്‍റെ ഭാവി\nകൊറോണ കാലത്ത് ഉടനീളം ദേശീയ അന്തര്‍ദേശീയ മാധ്യമങ്ങളുടെ ശ്രദ്ധ ആകര്‍ഷിച്ച ഒന്നാണ്, രോഗത്തോടുള്ള കേരളത്തിന്‍റെ ചെറുത്തുനില്‍പ്പ്. പരിമിതമായ വിഭവശേഷി വച്ച്, കൊറോണക്കെതിരെ ഇതുപോലെ ഒരു പ്രതിരോധം സാധിച്ചു എന്നത് ചെറിയ കാര്യമല്ല. സംസ്ഥാനത്തിന്‍റെ മൊത്തം വരുമാനം കുറഞ്ഞിരിക്കുമ്പോളും പ്രധാനപ്പെട്ട ആരോഗ്യസൂചികകളിലും, മനുഷ്യവിഭവശേഷിയിലും കേരളം പുലര്‍ത്തുന്ന ഉയര്‍ന്ന നിലവാരം, വളരെ വര്‍ഷങ്ങള്‍ക്കു മുമ്പ് തന്നെ കേരളമോഡല് എന്ന പേരില് ലോകശ്രദ്ധ നേടിയതാണ്. രോഗപ്രതിരോധത്തിലെ ഈ പുതിയ കേരളമോഡലും, ലോകശ്രദ്ധ ആകര്‍ഷിക്കുമ്പോള് കേരളത്തിന്‍റെ അടിയന്തിരശ്രദ്ധ പതിയേണ്ട കാര്യങ്ങള് എന്താണ്? ഇത് വളരെ വിപുലമായ ഒരു വിഷയമാണെങ്കിലും ഒന്ന് രണ്ടു കാര്യങ്ങള് വളരെ പ്രസക്തമാണ് എന്ന് തോന്നുന്നു. അത് കേരളത്തിന്‍റെ ഇപ്പോഴത്തെ സാമ്പത്തികസ്ഥിതിയും, അതോടൊപ്പം തന്നെ വളരെ ആഘോഷിക്കപ്പെടുന്ന മദ്യപാന/ലോട്ടറി ശീലങ്ങളും ആണ്.\nകേരളത്തിന്‍റെ വരുമാനത്തില് കാര്യമായ പങ്കുവഹിക്കുന്ന രണ്ടു മേഖലകള് മദ്യവും, ലോട്ടറിയും ആണെന്ന ഒരു പ്രചാരണം ഉണ്ടല്ലോ. 2018-19 വര്‍ഷം മദ്യവില്പനയില്‍നിന്നും, ലോട്ടറി വില്‍പ്പനയില്‍നിന്നും ഉള്ള വിറ്റുവരവ് യഥാക്രമം 14,508 കോടിയും 9276 കോടിയും ആയിരുന്നു. സര്‍ക്കാരിന് നികുതി ഇനത്തില് വലിയൊരു തുക ലഭിക്കുന്ന രണ്ടു കാര്യങ്ങളാണിവ. ആളുകളുടെ മദ്യപാനശീലത്തിനു തടയിടാന് ആണ് 100 മുതല് 200 ശതമാനം വരെ നികുതി ചുമത്തി മദ്യം വില്‍ക്കുന്നത്. ഇപ്പോള് പുതുതായി പത്തു മുതല്, മുപ്പത്തഞ്ചു ശതമാനം വരെ കോവിട് ഫീസും കൂടി അധികം ചുമത്താന് സര്‍ക്കാര് തീരുമാനിച്ചിരിക്കുന്നു. ഒരു വസ്തുവിന്‍റെ ഉല്‍പ്പാദനച്ചെലവും, ലാഭവും എല്ലാം മാറ്റി വച്ചാല് തന്നെ ഏറ്റവും കൂടുതല് നികുതി ചുമത്തി വില്‍ക്കുന്ന ഒരു വസ്തുവാണ് മദ്യം. മദ്യവും, ലോട്ടറിയും ഒക്കെ വില്‍ക്കുന്നതില് എന്താണ് ഇത്ര വലിയ പ്രത്യേകത എന്ന് ചോദിച്ചാല്, ഉത്തരം അവയുടെ വിറ്റു വരവിന്‍റെ പ്രധാനഭാഗം വരുന്നത് സമൂഹത്തിലെ ഏറ്റവും സാധാരണക്കാരില് നിന്നാണ് എന്നതാണ്. കേരളത്തില് ദിവസക്കൂലിക്കു പണിയെടുക്കുന്നവരും, കുറഞ്ഞ വരുമാനക്കാരും മദ്യത്തിനും, ലോട്ടറിക്കും വേണ്ടി അവരുടെ വരുമാനത്തിന്‍റെ നല്ലൊരു ഭാഗം ചിലവഴിക്കുന്നു എന്നത് ഒരു വസ്തുതയാണ്. മനുഷ്യനെ വളരെപ്പെട്ടെന്നു അടിമപ്പെടുത്തുന്ന സ്വഭാവം ഉള്ളവയാണ് ഇവ രണ്ടും എന്നുകൂടി ഓര്‍ക്കേണ്ടതുണ്ട്. ധനികര് ലോട്ടറി എടുത്താലും, ദിവസവും തന്നെ മദ്യം കഴിച്ചാലും, അത് അവരുടെ, സാമ്പത്തിക ഭദ്രതയെ തകര്‍ക്കാനുള്ള സാധ്യത കുറവാണ്. സമൂഹത്തിന്‍റെ താഴെ തട്ടിലുള്ളവര്, വരുമാനത്തിന്‍റെ നല്ലൊരു ഭാഗം ഇങ്ങനെ ചിലവഴിക്കുമ്പള്, അത് കാര്യമായി ബാധിക്കുന്നത് അവരുടെ കുടുംബങ്ങളെ ആണ്. മദ്യപാനികള്‍ക്കു ഉണ്ടാകുന്ന ആരോഗ്യപ്രശ്നങ്ങള് ഇതിനു പുറമെയാണ്.\nമദ്യത്തിനും, ലോട്ടറിക്കും ആസക്തിയുടെ ഒരു സ്വഭാവം ഉള്ളതുകൊണ്ട്, വര്‍ഷം തോറും ഇവയുടെ വില്‍പ്പന കൂടി വരുന്നുണ്ട്. ഇതോടൊപ്പം തന്നെ നമ്മള് ശ്രദ്ധിക്കേണ്ട ഒരു കാര്യം, പൊതുജനാരോഗ്യ രംഗത്ത് ലോകശ്രദ്ധ പിടിച്ചു പറ്റിയ ഒരു സംസ്ഥാനം അവിടത്തെ ജനങ്ങളുടെ അതിരുവിട്ട മദ്യപാന ശീലത്തെക്കുറിച്ച ചിന്തിക്കേണ്ട സമയം അതിക്രമിച്ചിരി ക്കുന്നു എന്നതാണ്. മദ്യപാനശീലത്തെ നേരിടാന് മദ്യനിരോധനം ഫലപ്രദമായ ഒരു നടപടി ആണെന്ന് തോന്നുന്നില്ല. ഒരു സമൂഹത്തിലും അത് വിജയിച്ചതായി കാണുന്നുമില്ല. ഒരാള് തന്‍റെ ആരോഗ്യവും, സാമ്പത്തിക സ്ഥിതിയും ഒക്കെ നോക്കി ഉത്തരവാദിത്വ പൂര്‍വ്വം നടത്തുന്ന മദ്യ ഉപയോഗത്തോട് സ്റ്റേറ്റ് പ്രതികരിക്കേണ്ട ആവശ്യം ഉണ്ടെന്നു തോന്നുന്നില്ല. പക്ഷെ ഇവിടത്തെ പ്രശ്നം, മദ്യം, സ്റ്റേറ്റ് തന്നെ വലിയ ലാഭത്തില് വില്‍ക്കുന്നു എന്നുള്ളതും, അതോടൊപ്പം സാധാരണക്കാരായ ഒരു വലിയ ജനവിഭാഗം അതിനു അടിമകള് ആയി, അവരുടെ വരുമാനത്തിന്‍റെ വലിയ ഒരു പങ്കു സംസ്ഥാനത്തിന്‍റെ വരുമാനം ആകുന്നു എന്നുള്ളതുമാണ്. പലപ്പോഴും മദ്യപാനശീലത്തോടുള്ള നമ്മുടെ സമീപനം വളരെ ലാഘവത്തോടെ, ഒരു ആഘോഷമനസ്സോടെ ആണ്. അയല്‍സംസ്ഥാനമായ കര്‍ണാടകയില് ലോക്ക്ഡൗണ് കഴിഞ്ഞു മദ്യശാലകള് തുറന്നപ്പോള് ഉണ്ടായ വലിയ ജനത്തിരക്ക് വലിയ വാര്‍ത്ത ആയിരുന്നു. അതോടൊപ്പം തന്നെ ഇപ്പോള്, കേരളത്തിലെ മദ്യവില്‍പ്പനയ്ക്കു ഒരു ക്യൂ ഏര്‍പ്പാടാക്കുന്ന മൊബൈല് ആപ്പ് വാര്‍ത്തയാണ്. ചുരുക്കത്തില്, ഏതു സംസ്ഥാനം ആയാലും, അമിതമായ മദ്യപാനത്തിന്‍റെ സാമൂഹ്യ/ആരോഗ്യവിപത്തിനേക്കാളും മദ്യത്തിന്‍റെ സാമ്പത്തികമായ വശമാണ് കൂടുതലായി ചര്‍ച്ച ചെയ്യപ്പെടുന്നത്. സംസ്ഥാനത്തിന് വലിയ വരുമാനം നേടിത്തരുന്ന ഒന്ന്, ഒരുപാട് മനുഷ്യര്‍ക്ക് ഗുരുതരമായ സാമ്പത്തിക/ആരോഗ്യ/ സാമൂഹ്യപ്രശ്നങ്ങള് ഉണ്ടാക്കുന്നു എന്നുള്ളത് ഗൗരവമായി ചിന്തിക്കേണ്ട വിഷയമാണ്. സമൂഹത്തിലെ ഏറ്റവും സാധാരണക്കാരായ മനുഷ്യരോട് പ്രതിബദ്ധതയുള്ള ഒരു സര്‍ക്കാരിനും ഈ കടമയില്‍നിന്നും ഒഴിഞ്ഞു മാറാന് പറ്റില്ല.\nപൊതുജനാരോഗ്യത്തിലും, വിദ്യാഭ്യാസത്തിലും സ്റ്റേറ്റ് കൂടുതല് ആയി ഇടപെടണമെങ്കില് അതിനു വേണ്ട വിഭവസമാഹരണം ഇന്ന് കേരളത്തിന്‍റെ വലിയ ഒരു വെല്ലുവിളിയാണ്. കൊറോണയും, ലോക്ക്ഡൗണും തളര്‍ത്തിയ വിവിധ ബിസിനസ് മേഖലകളില് എന്തൊക്കെ ചെയ്യാന് സാധിക്കും എന്നത് നമ്മുടെ മുന്നിലുള്ള ചോദ്യമാണ്. ഇവിടെ ഇപ്പോള് തന്നെയുള്ള തൊഴിലില്ലായ്മയോടൊപ്പം, തൊഴില് നഷ്ടപ്പെടുന്ന പ്രവാസികളുടെ കാര്യവും കണക്കിലെടുക്കേണ്ടതുണ്ട്. അതുകൊണ്ട് ഈ സാഹചര്യത്തില് ഏറ്റവും ചുരുങ്ങിയത് മൂന്നു മേഖലകളില് സംസ്ഥാനത്തിന്‍റെ സവിശേഷ ശ്രദ്ധ പതിയേണ്ടതുണ്ട്. കോവിട് പ്രതിരോധത്തില് സര്‍ക്കാര് നല്‍കിയ നേതൃത്വം എല്ലാ ജനവിഭാഗങ്ങളെയും ചേര്‍ത്ത് ഇവിടെയും നടത്തേണ്ടതുണ്ട്. അതില് ഒന്നാമത് സംസ്ഥാനത്തിന്‍റെ എല്ലാ വരുമാന സ്രോതസ്സുകളെയും ഉപയോഗപ്പെടുത്തുക എന്നതും, ഭരണനടത്തിപ്പിലെ ധൂര്‍ത്തുകള് അവസാനിപ്പിക്കുക എന്നതും ആണ്. രണ്ടാമതായി, മദ്യം, ലോട്ടറി ഇവയോടുള്ള സമൂഹത്തിന്‍റെ അതിരുകടന്ന ആവേശം ഒരു സാമൂഹ്യപ്രശ്നമായി കണ്ടു അതിനെ നേരിടേണ്ടതുണ്ട്. എളുപ്പമുള്ള ഒരു വരുമാനമാര്‍ഗ്ഗം എന്നതിന് ഉപരിയായി, ഇത് വ്യത്യസ്ത ജനവിഭാഗങ്ങളെ എങ്ങനെ ബാധിക്കുന്നു എന്ന് മനസ്സിലാക്കി വേണ്ട ബോധവല്‍ക്കരണം നടത്താന് ഇനിയും വൈകിക്കൂടാ. മൂന്നാമത്, കോവിഡിന് ശേഷം തൊഴില് മേഖലകളില് വരുന്ന വലിയ മാറ്റങ്ങള് ഉള്‍ക്കൊണ്ടുകൊണ്ട്, ഇവിടത്തെ ചെറുപ്പക്കാരെ ലഭ്യമായ തൊഴിലുകള്‍ക്കു പ്രാപ്തര് ആക്കുന്ന പരിപാടികള് ഉടനെ തുടങ്ങേണ്ടതുണ്ട്. സംസ്ഥാനത്തിന്‍റെ ശരിയായ സാമ്പത്തിക സ്ഥിതിയെപ്പറ്റി ജനങ്ങളെ ബോധിപ്പിച്ചുകൊണ്ടു ഇവക്കെല്ലാം തുടക്കം കുറിക്കാവുന്നതാണ്. മുകളില് പറഞ്ഞ മേഖലകളില് നാം കണ്ടെത്തുന്ന സത്യസന്ധമായ ഉത്തരങ്ങളില് ആണ് കേരളമോഡലിന്‍റെ ഭാവി.\nലേഖകന്‍റെ ബ്ലോഗ് : www.bobygeorge.com


മാനിനെ വേട്ടയാടുന്ന കടുവകൾ; അപൂർവ ദൃശ്യങ്ങൾ! |2Tigers Chasing Deer At Pench National Park\nമാനിനെ വേട്ടയാടുന്ന കടുവകൾ; അപൂർവ ദൃശ്യങ്ങൾ!\nമനോരമ ലേഖകൻ January 01, 2020 04:07 PM IST\nസിംഹങ്ങൾ കൂട്ടമായി വേട്ടയാടുന്ന ജീവികളാണ്. എന്നാൽ കടുവകൾ അങ്ങനെയല്ല. ഒറ്റയ്ക്കാണ് ഇവയുടെ ഇരതേടൽ. ഭക്ഷണം മറ്റാരുമായും ഇവർ പങ്കുവയ്ക്കാറുമില്ല. എന്നാൽ മധ്യപ്രദേശിലെ പെഞ്ച് നാഷണൽ പാർക്കിൽ നടന്ന ദൃശ്യങ്ങൾ ഏവരേയും അമ്പരപ്പിക്കുന്നതാണ്.\nഒരു മാനിനെ രണ്ട് കടുവകൾ ചേർന്ന് വേട്ടയാടുന്ന ദൃശ്യങ്ങളാണ് ഇപ്പോൾ സമൂഹമാധ്യമങ്ങളിൽ നിറയുന്നത്. ഐഎഫ്എസ് ഉദ്യോഗസ്ഥനായ സുശാന്ത നന്ദയാണ് ഈ ദൃശ്യങ്ങൾ ട്വിറ്ററിലൂടെ പങ്കുവച്ചത്. 13 സെക്കൻഡ് ദൈർഘ്യമുള്ള ഈ ദൃശ്യങ്ങളിൽ രണ്ടു കടുവകൾ ചേർന്ന് ഒരു മാനിനു പിന്നാലെ പായുന്നത് കാണാം. വിഡിയോ അവസാനിക്കുന്നത് വരെ മാനിനെ കടുവകൾ പിടികൂടിയിട്ടില്ല.  എന്നാൽ പിന്നീട് എന്തു സംഭവിച്ചു എന്നത് വ്യക്തമല്ല.\nസാധാരണയായി പ്രായപൂർത്തിയായ കടുവകൾ ഒന്നിച്ച് ഇരതേടാറില്ല. അതിർത്തി തിരിച്ചാണ് കടുവകളുടെ വാസം. കടുവക്കുട്ടികൾ രണ്ടര വയസ്സുവരെ മാത്രമേ അമ്മയ്ക്കൊപ്പം ജീവിക്കാറുള്ളൂ. പിന്നീട് സ്വതന്ത്രമായാണ് ഇവയുടെ ജീവിതവും ഇരതേടലുമെല്ലാം. എന്നാൽ ഇവിടെയെന്താണ് സംഭവിച്ചതെന്നു വ്യക്തമല്ല.\nEnglish Summary:2Tigers Chasing Deer At Pench National Park


Emalayalee.com - കവളപ്പാറ ദുരന്തത്തിന് ഒരു വയസ്; പുനരധിവാസ പ്രവര്‍ത്തനങ്ങള് എങ്ങുമെത്തിയില്ല\nമലപ്പുറം:കവളപ്പാറ ഉരുള്‍പൊട്ടല് അപകടത്തിന് ഇന്ന് ഒരാണ്ട് തികയുമ്പോള് പാതിയിലായ പുനരധിവാസത്തെ നോക്കി മഴകൊണ്ടു നില്‍ക്കുകയാണു കവളപ്പാറയിലെ ദുരന്തബാധിതര്. 19 കുടുംബങ്ങളിലെ 59 പേരുടെ ജീവനെടുത്ത ഉരുള്‍പൊട്ടലില് 44 വീടുകളാണു പൂര്‍ണമായി തകര്‍ന്നത്. എന്നാല് ഇതുവരെ യാഥാര്‍ഥ്യമായത്5വീടുകള് മാത്രം. വാസയോഗ്യമല്ലാത്ത 24 വീടുകള് ഉള്‍പ്പെടെ പ്രദേശത്തുനിന്ന് 96 കുടുംബങ്ങളെയാണു മാറ്റിപ്പാര്‍പ്പിച്ചത്. അവരില് വീട് നിര്‍മാണത്തിനു തുടക്കമായതു 36 കുടുംബങ്ങള്‍ക്കാണ്. സര്‍ക്കാര് നേരിട്ടു നടത്തുന്ന ഒരു ഭവന നിര്‍മാണ പദ്ധതി പോലും കവളപ്പാറക്കാര്‍ക്കായി ഇതുവരെയില്ല.\nഉദ്യോഗസ്ഥ രാഷ്ട്രീയ വടംവലികള് പദ്ധതികള്‍ക്കു കുരുക്കിട്ടപ്പോള് പുനരധിവാസത്തെ ഇതുവരെയെങ്കിലുമെത്തിച്ചത് സുമനസ്സുകളും സന്നദ്ധ സംഘടനകളും ചേര്‍ന്നാണ്.\nകവളപ്പാറ ഉരുള്‍പൊട്ടലിന്റെ ദുരിതം മുഴുവന് അനുഭവിച്ച 31 ആദിവാസി കുടുംബങ്ങള് ഇപ്പോഴും പോത്തുകല്ലിലെ ദുരിതാശ്വാസ ക്യാംപില് കഴിയുകയാണ്. ബാക്കിയുള്ളവര് ബന്ധുവീടുകളിലും വാടക വീടുകളിലും. പുതിയ വീടിനും സ്ഥലത്തിനുമായുള്ള ഇവരുടെ കാത്തിരിപ്പിനും ഒരു വര്‍ഷത്തെ പഴക്കമുണ്ട്. വീടും സ്ഥലവും നഷ്ടപ്പെട്ടവര്‍ക്കു 10 ലക്ഷം രൂപ വീതം അനുവദിക്കുമെന്ന് അപകടത്തിനു പിന്നാലെ സര്‍ക്കാര് പ്രഖ്യാപിച്ചിരുന്നു.\nവീടും സ്ഥലവും നഷ്ടപ്പെട്ട കവളപ്പാറയിലെ 67 കുടുംബങ്ങള്‍ക്കായി മാതൃകാ ഗ്രാമം ഒരുക്കാനുള്ള പദ്ധതിയും പിന്നീടു തയാറാക്കി. ഇതിനായി ഭൂമിയേറ്റെടുക്കുന്നതിന്2തവണ വിജ്ഞാപനം പുറപ്പെടുവിച്ചെങ്കിലും ഒടുവില് സര്‍ക്കാര് പദ്ധതിയില്‍നിന്നു പിന്മാറുകയായിരുന്നു. പ്രഖ്യാപനങ്ങളെല്ലാം വാക്കില് ഒതുങ്ങുന്നുവെന്നു കണ്ടതോടെ പുനരധിവാസം യാഥാര്‍ഥ്യമാക്കാന് കവളപ്പാറ നിവാസികള്‍ക്കു കോടതിയെ സമീപിക്കേണ്ടി വന്നു.\nസമരങ്ങളും കോടതി ഇടപെടലുകളും ഉണ്ടായതോടെ കവളപ്പാറയിലെ 53 കുടുംബങ്ങള്‍ക്കു വീടും സ്ഥലവും വാങ്ങാന് 10 ലക്ഷം രൂപ വീതം അനുവദിച്ച് കഴിഞ്ഞമാസം സര്‍ക്കാര് ഉത്തരവിറക്കുകയായിരുന്നു. എങ്കിലും കളപ്പാറക്കാരുടെ മനസ്സിലെ ഭീതിയൊഴിഞ്ഞിട്ടില്ല. ഭൂമി ഏറ്റെടുക്കല്, വീടു നിര്‍മാണം എന്നിങ്ങനെ അവരുടെ പുനരധിവാസ സ്വപ്നങ്ങളിലേക്ക് ദൂരം ഇനിയുമേറെ ബാക്കി.


ബൈബിളിൽ, ദൈവം എപ്പോഴും തന്റെ സന്ദേശത്തെ ലോകത്തിലെ ജനങ്ങൾക്കു നൽകുന്നത് ആ കാലത്തിലെ പ്രവാചകനിൽക്കൂടിയാണ്. അവൻ മോശെയോട് മുൾപ്പടർപ്പിൽ നിന്നും സംസാരിച്ചു കൊണ്ട് എബ്രായ ജനങ്ങളെ മിസ്രായീമിൽ നിന്നും പുറത്തു കൊണ്ടുവരാൻ ആജ്ഞാപിച്ചു. കാണാനാകാവുന്ന അഗ്നിസ്തംഭവും മറ്റടയാളങ്ങളും അവന്റെ മിനിസ്ട്രിയെ സാധൂകരിച്ചിരുന്നു. മിശിഹായുടെ വരവിനെ യോഹന്നാൻ സ്നാപകനാൽ സന്ദേശം കൊണ്ടുവരപ്പെട്ട് ലോകത്തെ തയ്യാറാക്കി. യോർദ്ദാൻ നദിയിൽ യേശുവിനെ സ്നാനം കഴിപ്പിക്കുമ്പോൾ, “ഇവൻ എന്റെ പ്രീയ പുത്രൻ, ഇവനിൽ ഞാൻ പ്രസാദിച്ചിരിക്കുന്നു, എന്ന് സ്വർഗ്ഗത്തിൽ നിന്നുണ്ടായ ശബ്ദം, ദൈവത്തിന്റെ കുഞ്ഞാടിനെ പരിചയപ്പെടുത്തുന്ന, യോഹന്നാന്റെ മിനിസ്ട്രിയാണെന്നു ദൈവം സാധൂകരിച്ചുകാണിച്ചു. വർഷങ്ങൾക്കുശേഷം, കർത്താവിന്റെ ശബ്ദം വീണ്ടും ഒരു പ്രവാചകന്, അവൻ പൌലൊസിനോട് അന്ധനാക്കുന്ന പ്രകാശത്തോടുകൂടെ കേൾപ്പിക്കുകയും, അതിനുശേഷം അവനോടു സഭകളെ ക്രമത്തിലാക്കാൻ നിർദ്ദേശിക്കുന്നതായും കാണുന്നു. പഴയ നിയമത്തിലുടനീളം, ഒരു വിഭാഗീയ സഭയുടെ ചട്ടക്കൂട്ടിലൂടെയോ മത സംഘടനയിലൂടെയോ ദൈവം ഒരിക്കൽപ്പോലും സംസാരിച്ചിട്ടില്ല. അവൻ എപ്പോഴും ജനങ്ങളോട് ഒരു മനുഷ്യൻ മുഖാന്തരമാണ് സംസാരിച്ചിരുന്നത്: ഒരു പ്രവാചകനാൽ. മാത്രമല്ല അവൻ ഈ പ്രവാചകന്മാരെ അലൌകീകമായ അടയാളങ്ങളാൽ തെളിയിച്ചിരുന്നു.\nഎന്നാൽ ഇന്നത്തെപ്പറ്റി എന്താണ്? ഇന്നും ദൈവം തന്റെ വചനത്തെ പ്രവാചകന്മാർക്ക് വെളിപ്പെടുത്തുമോ? ഇന്നും അലൌകീകമായ അടയാളങ്ങൾ ഉണ്ടോ? ഒരു നൂതന കാല പ്രവാചകനെ ദൈവം ലോകത്തിലേയ്ക്ക് അയച്ചു തരുമോ? അതിന് വളരെ തീർച്ചയായ ഒരു ഉത്തരമുണ്ട്. “അതെ!”\nഎന്നാൽ ഒരു പ്രവാചകൻ കാഴ്ചയിൽ വന്നു എന്നു നാം എങ്ങനെയാണ് അറിയുക? അവൻ കാണാൻ എങ്ങനെയുണ്ടാകും? അവൻ പ്രവർത്തിക്കുന്നത് എങ്ങനെ ആയിരിക്കും? അവൻ നമുക്ക് എന്ത് അടയാളം തരും? ഏതു തിരുവചനത്തെയാണ് അവൻ പൂർത്തീകരിക്കുക?\nപഴയ കാലത്തിലെ പ്രവാചകന്മാർ ദൈവത്തിന്റെ ധൈര്യശാലി കളായ മനുഷ്യരായിരുന്നു, മാത്രമല്ല മതപരമായ സംഘടനകൾക്കു വിരുദ്ധമായി നിൽക്കാൻ ഭയപ്പെട്ടിരുന്നതുമില്ല. വാസ്തവത്തിൽ, പുരോഹിതന്മാരാൽ അവർ ഏകദേശം എപ്പോഴും അധിക്ഷേപിക്ക പ്പെടുമായിരുന്നു. ഏലീയാവ് തന്റെ ദിവസത്തിലെ മത സംഘടനകളെ വെല്ലുവിളിച്ചിരുന്നു, അവരോട് നിങ്ങളുടെ ബലിയെയാണോ അതല്ല എന്റേതിനെയാണോ ദൈവം സ്വീകരിക്കുന്നത് നോക്കാം, എന്നു വെല്ലുവിളിച്ചിരുന്നു. അവർ ആർപ്പിട്ടു. അവർ പ്രവചിച്ചു. അവരുടെ ബലിപീഡത്തിൽക്കിടന്നു ശക്തിയായി ചാടി. അവർ തങ്ങളെ കത്തികൊണ്ട് മുറിവേൽപ്പിച്ചു. എന്നാൽ ദൈവം അവരെ കേട്ടില്ല. ഏലീയാവ് സ്വർഗ്ഗത്തിലേയ്ക്ക് നോക്കിക്കൊണ്ട് പറഞ്ഞു, “നീ യിസ്രായേലിന്റെ ദൈവ മാണെന്നും, ഞാൻ നിന്റെ ദാസനാണെന്നും, ഇന്നു അറിയാൻ ഇടവരട്ടെ, മാത്രമല്ല ഇതെല്ലാം ഞാൻ നിന്റെ വാക്കിനാലാണ് ചെയ്തിരിക്കുന്നതെന്നും അറിയാൻ ഇന്നു ഇടവരട്ടെ.” അതുകഴിഞ്ഞപ്പോൾ അവൻ ആകാശത്തു നിന്നു തീ ഇറങ്ങി, യാഗത്തെ ദഹിപ്പിച്ചു. പ്രവാചകനായ മീഖാ, യിസ്രായേലിന്നും, മുഴുവൻ പുരോഹിതവർഗ്ഗത്തിനും വിരോധമായി നിൽക്കുകയും, മഹാപുരോഹിതനായ സിദെക്കീയാവ് ഒരു കള്ള പ്രവചനമാണ് നടത്തിയത് എന്നു പറഞ്ഞു അവനെ ശാസിക്കയും ചെയ്തു. സത്യം സംസാരിച്ചതിനാൽ മഹാപുരോഹിതൻ അവന്റെ കരണത്തടിക്കയും, രാജാവ് അവനെ കാരാഗൃഹത്തിൽ അടച്ചിടുകയും ചെയ്തു. മാത്രമല്ല കർത്താവായ യേശുവിനെപ്പോലും പുരോഹിതവർഗ്ഗം അവന്റെ നാൾകളിൽ ഇത്രയേറെ വെറുക്കയും, അവനെ രണ്ടു കള്ളന്മാരുടെ നടുവിലായി ക്രൂശിലേറ്റുകയും ചെയ്തു. ചരിത്രം സത്യമാണ് പിടിച്ചിരിക്കുന്നെങ്കിൽ, ഒരു പ്രവാചകനാണെങ്കിൽ ഈ നൂതനകാലത്തിലെ വിഭാഗീയ സഭകൾ അവനെ വെറുത്തിരിക്കും, മാത്രമല്ല ഒരു കള്ളപ്രവാചകൻ, ബുദ്ധിഭ്രമം ഉള്ളയാൾ അതല്ലെങ്കിൽ, ഏറ്റവും മോശമായത് എന്ന് പേർ ചാർത്തപ്പെടും. എന്നാലോ ദൈവം തന്റെ ദാസനോടൊപ്പം തന്നെ നിൽക്കും.\nഈ നൂതന കാലത്ത് ഒരു പ്രവാചകനുണ്ടായിരുന്നാൽ, അവനെ കത്തോലിക്കാസഭ എങ്ങനെയാണ് അംഗീകരിക്കുക? ബാപ്റ്റിസ്റ്റ് സഭയോ? ലൂഥറീൻ സഭയോ? ഏതെങ്കിലും ഒരു വിഭാഗീയ സഭയോ?\nഎല്ലാവരും അവനെ വിശ്വസിക്കണമെന്നു കർത്താവായ യേശു നിയമനപത്രം കൊടുത്തിരിക്കുന്നു: വിശ്വസിക്കുന്നവരാല്‍ഈ അടയാളങ്ങൾ നടക്കും; എന്റെ നാമത്തില്‍അവർ ഭൂതങ്ങളെ പുറത്താക്കും; പുതുഭാഷകളിൽ സംസാരിക്കും, സര്‍പ്പങ്ങളെ പിടിച്ചെടുക്കും; മരണകരമായ യാതൊന്നും കുടിച്ചാലും അവര്‍ക്ക് ഹാനിവരികയില്ല; രോഗികളുടെ മേൽ കൈ വെച്ചാൽ അവര്‍ക്ക് സൌഖ്യം വരും എന്നു പറഞ്ഞു. (മര്‍ക്കൊ. 16:17-18). ഇന്നും ഈ വചനം വാസ്തവമായി രിക്കുന്നോ? അതല്ല അത് വാസ്തവം അല്ലെന്നുവരുകിൽ, എപ്പോഴാണ് കർത്താവിന്റെ വചനത്തിന്റെ കാലാവധി കഴിഞ്ഞത്? ബൈബിളിൽ ഉടനീളം പ്രവാചകന്മാർ, രോഗികളെ സൌഖ്യമാക്കു ന്നവരും, ഭൂതങ്ങളെ പുറത്താക്കാനും, അത്ഭുതങ്ങൾ പ്രവത്തിക്കാൻ കഴിയുന്നവരുമായിരുന്നു. അഗ്നിസർപ്പങ്ങളുടെ കടിയേറ്റതിനാൽ മരിക്കാതെ സൌഖ്യം പ്രാപിക്കേണ്ടതിന്നു മോശെ യിസ്രായേൽ ജനങ്ങളുടെ മുന്നിൽ പിച്ചള സർപ്പത്തെ ഉയർത്തി (സംഖ്യാ 21:9). ഒരു ശക്തനായിരുന്ന സിറിയാക്കാരൻ, നയമാനെ കുഷ്ടരോഗത്തിൽ നിന്നും സൌഖ്യം ലഭിക്കാനായി, എലീശായുടെ അടുക്കൽ വന്നു (2 രാജാ. 5:9). മാളിക മുകളിൽ ഒരു ജനാലയിലിരുന്നു മയങ്ങിയതിനാൽ നിലത്തുവീണു മരിച്ചുപോയ യൌവ്വനക്കാരനായ വ്യക്തിയുടെമേൽ പൌലൊസ് വന്ന് കിടന്നുകൊണ്ടു ആ മരിച്ച ശരീരത്തിലേയ്ക്ക് ജീവനെ മടക്കി കൊണ്ടുവന്നു (പ്രവൃത്തികൾ 20:10). നമ്മുടെ കർത്താവായ യേശുവിന്റെ ജീവിതത്തിന്റെ ഏകദേശം മൂന്നര കൊല്ലത്തെ രേഖ മാത്രമേ നമുക്കുള്ളൂ, എന്നാൽ ആ ചുരുങ്ങിയ കാലയളവിൽ, അവൻ തുടർച്ചയായി രോഗികളെ സൌഖ്യമാക്കി. അന്ധരെ കാണാൻ തക്കവണ്ണം ഇടയാക്കി. കുഷ്ടരോഗികൾ സൌഖ്യ മായി. ചെകിടർക്കു അവരുടെ കേൾവി ലഭിച്ചു. മുടന്തർ നടന്നു. സകലവിധത്തിലുള്ള വ്യാധികളും സൌഖ്യമായി (മത്താ. 4:23).\nദൈവം തന്റെ പ്രവാചകന്മാരെ രോഗസൌഖ്യം വരുത്തുന്ന രീതിയിൽ അല്ലാതെയും സാധൂകരിച്ചിരുന്നു. വളരെ പരമപ്രധാനമായി സൂക്ഷിക്കുന്ന ഹൃദയ രഹ്യങ്ങൾപോലും ഈ ദൈവപുരുഷന്മാരാൽ വിവേചിക്ക പ്പെടുമായിരുന്നു. നെബുക്കദ്നേസർ രാജാവിന് പരിഭ്രമപ്പെടുത്തുന്ന ഒരു സ്വപ്നമുണ്ടായി, എന്നാൽ അത് എന്തായിരുന്നു എന്നതിനെക്കുറിച്ച് അവന് ഓർമ്മിക്കാനായില്ല. പ്രവാചകനായ ദാനീയേൽ ആ രണ്ടു സ്വപ്നത്തേയും രാജാവിനെ അറിയിക്കുകയും അതിനുശേഷം സംഭവിക്കാൻ പോകുന്ന കാര്യവും അറിയിച്ചു (ദാനീ. 2:28). ശേബാരാജ്ഞി ശാലോമോന്റെ മുന്നിലേയ്ക്ക് വന്നപ്പോൾ, അവനിൽ നിന്നും യാതൊന്നും മറക്കപ്പെട്ടിരുന്നില്ല. അവൻ അത്രമാത്രം ആത്മാ വിനാൽ നിറഞ്ഞിരുന്നതിനാൽ അവൾ തന്റെ ഹൃദയത്തിലെ ചോദ്യം അവനോട് ചോദിക്കുന്നതിനു മുമ്പു തന്നെ അവൻ അതിന്റെ ഉത്തരം പറഞ്ഞു (1 രാജാ. 10:3). സിറിയയിലെ രാജാവിന്റെ സകല പദ്ധതികളും, മാത്രമല്ല അവൻ കിടക്കമുറിയിൽ സംസാരിച്ചിരുന്ന രഹസ്യ വാക്കുകൾ പോലും യിസ്രായേൽ രാജാവിനെ എലീശാ അറിയിച്ചിരുന്നു (2 രാജാ. 6:12).\nതന്റെ സ്വന്ത പ്രവർത്തികളാൽ, അതായത് ഈ ആത്മാക്കളെ വിവേചിക്കുന്ന ആത്മാവ്, ക്രിസ്തുവിന്റെ ആത്മാവായിരുന്നു എന്നു സാധാരണയായി കർത്താവായ യേശു കാണിച്ചിരുന്നു. “ഇതാ ഒരു കാപട്യമില്ലാത്ത യിസ്രായേല്യൻ!” എന്നു നഥനയേലിനെക്കുറിച്ചു ആത്മവിവേചനം ചെയ്തു കൊണ്ട് അവന്റ പ്രാകൃതത്തെ പറയുമ്പോൾ, തുടർന്നും ഫിലിപ്പോസ് മിശിഹായെക്കുറിച്ച് അവനോടു പറയുമ്പോൾ അവൻ എവിടെയായിരുന്നു (യോഹ. 1:48) എന്നും പറയുന്നതായി കാണുന്നു. യേശു തന്റെ ഹൃദയം അറിഞ്ഞു എന്നു മനസ്സിലാക്കിയപ്പോൾ, അന്നേരം തന്നെ അവൻ ക്രിസ്തുവാണെന്നും അവൻ പത്രൊസിന്റെ അപ്പന്റെ പേർ, യോനായാണ് എന്നും പറഞ്ഞു (യോഹ. 1:42). അപ്പോൾ തന്നെ പത്രൊസ് തനിക്കുള്ളതെല്ലാം ഉപേക്ഷിച്ചിട്ട്, തന്റെ ജീവിതം മുഴുവനും യേശുവിനെ പിമ്പറ്റി നടന്നു. യേശു ശമര്യക്കാരിയായ ഒരു സ്ത്രീയെ കിണറ്റിക്കരയിൽ വെച്ചു കണ്ടപ്പോൾ അവളുടെ ജീവിതത്തിൽ സംഭവിച്ച പാപങ്ങളെല്ലാം അവളോട് പറഞ്ഞു. അവളുടെ ആദ്യത്തെ വാക്കുകൾ ഇപ്രകാരമായിരുന്നു, “യജമാനനെ നീ ഒരു പ്രവചാകൻ എന്നു ഞാൻ കാണുന്നു.” (യോഹ. 4:19) ഈ മുന്നു വ്യക്തികളും മൂന്നു വ്യത്യസ്തങ്ങളായ നിലയിലുള്ളവരായിരുന്നു, എന്നിരിക്കിലും അവൻ ആ ഹൃദയരഹസ്യങ്ങളെ വെളിപ്പെടുത്തുന്ന ദാനത്തെ കണ്ട മാത്രയിൽ തന്നെ അവർ യേശുവിനെ തിരിച്ചറിഞ്ഞു.\nബൈബിളിന്റെ അവസാന പേജ് എഴുതി ക്കഴിഞ്ഞപ്പോൾ ഈ ദാനം കാഴ്ചയിൽ നിന്നും മറഞ്ഞോ? ഈ വിധത്തിലുള്ള ആശ്ചര്യാത്ഭുതങ്ങൾ ബൈബിളിൽ ഇത്രയും സരളമായി എഴുതിയിരിക്കുമ്പോൾ, അവയെല്ലാം ഇന്ന് എവിടെയാണ്? ഒരു നൂതന കാല പ്രവാചകൻ തികച്ചും തീർച്ചയായും ആശ്ചര്യാത്ഭുതങ്ങളാൽ സാധൂകരിക്കപ്പെടും.\nദൈവം തന്റെ ജനങ്ങളെ മറന്നുപോയോ? അവനു ഇന്നും രോഗികളെ സൌഖ്യമാക്കാനാകുമോ? അവന് തന്റെ പ്രവാചക ന്മാരിലൂടെ ഇന്നും നമ്മോടു സംസാരിക്കാനാകുമോ? ഇന്നേക്കു വേണ്ടി ഏതെങ്കിലും പ്രവാചകനെ മുൻകൂട്ടി കാണാൻ കഴിയുന്നോ?\nഇനിയും നിറവേറപ്പെടാനായി എന്തെങ്കിലും പ്രവചനം അവിടെ ഉള്ളതായി കാണുന്നോ?


' എനിക്കൊന്നും ചെയ്യാൻ സാധിക്കില്ല; സൺറൈസേഴ്‌സ്‌എന്നെ നിലനിർത്തില്ല ' - ഡേവിഡ് വാർണർ | David warner says SRH will not retain him\n' എനിക്കൊന്നും ചെയ്യാൻ സാധിക്കില്ല; സൺറൈസേഴ്‌സ്‌എന്നെ നിലനിർത്തില്ല ' - ഡേവിഡ് വാർണർ\nഅത്ര എളുപ്പം മറക്കാൻ കഴിയുന്ന നേട്ടങ്ങളല്ല സൺറൈസേഴ്‌സിന് വേണ്ടി വാർണർ നേടിയത്, ആ ചെമ്പൻ മുടിക്കാരൻ ഒറ്റക്ക് നിന്ന് നയിച്ച് ടീമിനെ വിജയതീരത്തെത്തിച്ച എണ്ണമറ്റ മത്സരങ്ങൾ\n30 Nov 2021 8:11 AM GMT\n2022 ഐപിഎൽ സീസണിന്റെ മെഗാ ലേലത്തിന് മുന്നോടിയായി നിലനിർത്തുന്ന താരങ്ങളുടെ ലിസ്റ്റ് നൽകാനുള്ള അവസാന നിമിഷം വരെ ആരാധകരുടെ ചോദ്യമായിരുന്നു ഓസ്‌ട്രേലിയൻ സൂപ്പർ താരം ഡേവിഡ് വാർണറെ അദ്ദേഹത്തിന്റെ ടീമായ സൺറൈസേഴ്‌സ് നിലനിർത്തുമോ എന്നത്. പക്ഷേ ആ ലിസ്റ്റ് ഔദ്യോഗികമായി പുറത്തുവരും മുമ്പ് തന്നെ തന്നെ സൺറൈസേഴ്‌സ് നിലനിർത്തില്ലെന്ന് വ്യക്തമാക്കിയിരിക്കുകയാണ് വാർണർ.\n' എനിക്കൊന്നും ചെയ്യാൻ കഴിയില്ല; അവരെന്നെ നിലനിർത്തില്ല ' എന്നായിരുന്നു വാർണറിന്റെ പ്രതികരണം.\nഇൻസ്റ്റഗ്രാമിൽ ഒരു ആരാധകന് എസ്.ആർ.എച്ച് നിങ്ങളെ നിലനിർത്തുമോ എന്ന ചോദ്യത്തിന് മറുപടി നൽകുകയായിരുന്നു മുൻ ഹൈദരാബാദ് നായകൻ കൂടിയായ വാർണർ.\nകഴിഞ്ഞ സീസണിലെ യുഎഇ പാദ മത്സരങ്ങളിലെ മോശം പ്രകടനമാണ് വാർണറെ കൈവിടുക എന്ന കടുത്ത തീരുമാനത്തിലേക്ക് എത്തിച്ചത്.\nഅത്ര എളുപ്പം മറക്കാൻ കഴിയുന്ന നേട്ടങ്ങളല്ല സൺറൈസേഴ്‌സിന് വേണ്ടി അവരുടെ ഓറഞ്ച് കുപ്പായത്തിൽ വാർണർ നേടിയത്. ഐപിഎല്ലിൽ സൺറൈസേഴ്‌സിന്റെ ഒരേയൊരു കിരീടം നേടിക്കൊടുത്ത നായകൻ വാർണറാണ്. അത് കൂടാതെ ആ ചെമ്പൻ മുടിക്കാരൻ ഒറ്റക്ക് നിന്ന് നയിച്ച് ടീമിനെ വിജയതീരത്തെത്തിച്ച എണ്ണമറ്റ മത്സരങ്ങൾ.\nവാർണറെ ഹൈദരാബാദ് കൈവിട്ടതോടെ മെഗാലേലത്തിൽ വാർണർക്ക് വേണ്ടി കടുത്ത മത്സരം തന്നെ നടക്കുമെന്നാണ് പ്രതീക്ഷിക്കുന്നത്. നിലവിലെ സൂചനകൾ അനുസരിച്ച് നായകൻ കെയിൻ വില്യംസണിനെ മാത്രമാണ് ഹൈദരാബാദ് നിലനിർത്തിയിരിക്കുന്നത്.\nഅതേസമയം വിവിധ ടീമുകൾ ഏതൊക്കെ ആൾക്കാരെ നിലനിർത്തുമെന്ന് ഇന്ന് രാത്രിയറിയാം. നിലനിർത്താനുള്ള താരങ്ങളുടെ പേര് നൽകാനുള്ള അവസാന സമയം ഇന്ന് ഉച്ചയ്ക്ക് 12 മണിക്ക് അവസാനിക്കുമെങ്കിലും രാത്രി മാത്രമേ ലിസ്റ്റ് ഔദ്യോഗികമായി പുറത്തുവരികയുള്ളൂ. ലിസ്റ്റ് പ്രഖ്യാപനം രാത്രി 9.30 മുതൽ സ്റ്റാർ സ്പോർട്സിൽ തത്സമയം കാണാൻ സാധിക്കും.\nവിവിധ ടീമുകൾ നിലനിർത്തുന്ന താരങ്ങളുടെ പട്ടികയെ കുറിച്ചുള്ള അഭ്യൂഹങ്ങൾ നിലവിൽ പുറത്തുവന്നിട്ടുണ്ടെങ്കിലും അതൊന്നും ഔദ്യോഗികമല്ല. പരമാവധി നാലു താരങ്ങളെയാണ് ഒരു ടീമിന് നിലനിർത്താൻ സാധിക്കുക. നിലനിർത്തുന്ന താരങ്ങളുടെ എണ്ണത്തിനുസരിച്ച് ലേലത്തിൽ ഉപയോഗിക്കാൻ പറ്റുന്ന തുകയും വ്യത്യാസം വരും.\nപരമാവധി ഒരു ടീമിന് ലേലത്തിൽ ഉപയോഗിക്കാൻ പറ്റുന്ന തുക 90 കോടിയാണ്. നാല് താരങ്ങളെ നിലനിർത്തിയാൽ പേഴ്സിൽ നിന്ന് 42 കോടി കുറഞ്ഞ് അത് 48 കോടിയാകും. മൂന്ന് താരങ്ങളെയാണ് നിലനിർത്തുന്നതെങ്കിൽ 33 കോടി കുറഞ്ഞ് അത് 57 കോടിയായിരിക്കും. രണ്ട് താരങ്ങളെ മാത്രമാണ് നിലനിർത്തുന്നതെങ്കിൽ 24 കോടി രൂപയാണ് പേഴ്സിൽ നിന്ന് കുറയുക-പേഴ്സിൽ 66 കോടി ബാക്കിയുണ്ടാകും. ഇനി ഒരു താരത്തെ മാത്രമേ നിലനിർത്തുന്നുവെങ്കിൽ അയാൾക്ക് 14 കോടി നൽകേണ്ടി വരും, അങ്ങനെ വന്നാൽ പേഴ്സിൽ 76 കോടി രൂപ ബാക്കിയുണ്ടാകും. ആരെയും നിലനിർത്താതെയിരുന്നാൽ മാത്രമേ പരമാവധി തുകയായ 90 കോടി രൂപയും ഉപയോഗിക്കാൻ സാധിക്കൂ.\nപുതുതായി വന്ന ലഖ്നൗവും അഹമ്മദാബാദുമടക്കം 10 ടീമുകളാണ് 2022 ഐപിഎല്ലിൽ മത്സരിക്കുക.\nSummary: David warner says SRH will not retain him\nTAGS :DavidWarner SRH Retention List


താളുകളില് നിന്ന് – പരിഷത്ത് വാർത്തകൾ\nഇന്ന് എല്ലാ രാജ്യങ്ങളെയും ജനങ്ങളേയും സംബന്ധിച്ചിടത്തോളം ശാസ്ത്രത്തിന്റെ പ്രയോഗങ്ങള് ഒഴിക്കാനും തടുക്കാനും വയ്യാത്തവയാകുന്നു. പക്ഷെ അതിന്റെ പ്രയോഗത്തിലും കവിഞ്ഞ എന്തോ ആവശ്യമായിരിക്കുന്നു. അതു ശാസ്ത്രീയമായ ഉപക്രമമാണ്. ശാസ്ത്രത്തിന്റെ സാഹസികമെങ്കിലും വിമര്‍ശനാത്മകമായ ഭാവം, സത്യത്തിന്നും പുത്തന് അറിവിന്നുംവേണ്ടിയുള്ള അന്വേഷണം, പരീക്ഷിക്കാതെയും പ്രയോഗിച്ചു നോക്കാതെയും എന്തെങ്കിലും അംഗീകരിക്കാന് കൂട്ടാക്കാതിരിക്കല് പുതിയ തെളിവു കിട്ടുമ്പോള് അവയനുസരിച്ചു പഴയ നിഗമനങ്ങള് മാറ്റാനുള്ള കഴിവ്, മുന്‍കൂട്ടി സങ്കല്പിച്ചുവച്ച തത്വത്തെയല്ല, നിരീക്ഷണത്തില് തെളിഞ്ഞ വസ്തുതയെ അവലംബിക്കല്, മനസ്സിന്റെ കഠിനസംയമനം–ഇതൊക്കെയും ആവശ്യമാണ്. ശാസ്ത്രത്തിന്റെ പ്രയോഗത്തിന്നു മാത്രമല്ല, ജീവിതത്തിന്നുതന്നെയും അതിന്റെ നാനാ പ്രശ്‌നങ്ങളുടെ പരിഹാരത്തിന്നും. ഇന്നു ശാസ്ത്രത്തെച്ചൊല്ലി ആണയിടുന്ന ധാരാളം ശാസ്ത്രജ്ഞന്മാര് താന്താങ്ങളുടെ സവിശേഷരംഗങ്ങള്‍ക്കു പുറത്ത് അതിനെ കേവലമങ്ങു മറന്നുകളയുന്നു. ശാസ്ത്രീയോപക്രമവും മനോഭാവവും ഒരു ജീവിതരീതി, ഒരു വിചാരപ്രക്രിയ, നമ്മുടെ സഹജീവികളായ മറ്റു മനുഷ്യരോടൊപ്പം പ്രവര്‍ത്തിക്കുകയും കൂടിനില്‍ക്കുകയും ചെയ്യുന്ന ഒരു സമ്പ്രദായമാകുന്നു. അഥവാ ആയിരിക്കണം. അതു കുറെ കവിഞ്ഞ ഒരു നിലയിലാണ്. നമ്മളില്, അഥവാ വല്ലവരുമുണ്ടെങ്കില്‍ത്തന്നെ, അല്പംചിലര്‍ക്കു മാത്രമെ, പാക്ഷികമായ വിജയത്തോടുകൂടിപ്പോലും, ഇമ്മട്ടില് പ്രവര്‍ത്തിക്കാന് സാധിക്കുകയുള്ളൂ. എന്നാല് തത്വജ്ഞാനവും മതവും കല്പിച്ചിട്ടുള്ള എല്ലാ വിധികള്‍ക്കും ഈ വിമര്‍ശനം ഇത്രതന്നെ, അഥവാ ഇതിലും കവിഞ്ഞ നിലയില് ബാധകമായിരിക്കുന്നു. മനുഷ്യന് സഞ്ചരിക്കേണ്ട മാര്‍ഗത്തെ ശാസ്ത്രീയമനോഭാവം ചൂണ്ടിക്കാണിക്കുന്നു. അതൊരു സ്വതന്ത്രനായ മനുഷ്യന്റെ മനോഭാവമാകുന്നു. നമ്മള് ഒരു ശാസ്ത്രീയയുഗത്തിലാണ് ജീവിക്കുന്നതെന്നു പറയുമാറുണ്ട്. പക്ഷെ, എവിടെയായാലും ശരി ജനങ്ങളില്, എന്തിനു ജനനേതാക്കളില്‍പ്പോലും, ഈ മനോഭാവം വളരെയൊന്നും കാണാനില്ല, ഇന്ന് എല്ലാ രാജ്യങ്ങളെയും ജനങ്ങളേയും സംബന്ധിച്ചിടത്തോളം ശാസ്ത്രത്തിന്റെ പ്രയോഗങ്ങള് ഒഴിക്കാനും തടുക്കാനും വയ്യാത്തവയാകുന്നു. പക്ഷെ അതിന്റെ പ്രയോഗത്തിലും കവിഞ്ഞ എന്തോ ആവശ്യമായിരിക്കുന്നു. അതു ശാസ്ത്രീയമായ ഉപക്രമമാണ്. ശാസ്ത്രത്തിന്റെ സാഹസികമെങ്കിലും വിമര്‍ശനാത്മകമായ ഭാവം, സത്യത്തിന്നും പുത്തന് അറിവിന്നുംവേണ്ടിയുള്ള അന്വേഷണം, പരീക്ഷിക്കാതെയും പ്രയോഗിച്ചു നോക്കാതെയും എന്തെങ്കിലും അംഗീകരിക്കാന് കൂട്ടാക്കാതിരിക്കല് പുതിയ തെളിവു കിട്ടുമ്പോള് അവയനുസരിച്ചു പഴയ നിഗമനങ്ങള് മാറ്റാനുള്ള കഴിവ്, മുന്‍കൂട്ടി സങ്കല്പിച്ചുവച്ച തത്വത്തെയല്ല, നിരീക്ഷണത്തില് തെളിഞ്ഞ വസ്തുതയെ അവലംബിക്കല്, മനസ്സിന്റെ കഠിനസംയമനം–ഇതൊക്കെയും ആവശ്യമാണ്. ശാസ്ത്രത്തിന്റെ പ്രയോഗത്തിന്നു മാത്രമല്ല, ജീവിതത്തിന്നുതന്നെയും അതിന്റെ നാനാ പ്രശ്‌നങ്ങളുടെ പരിഹാരത്തിന്നും. ഇന്നു ശാസ്ത്രത്തെച്ചൊല്ലി ആണയിടുന്ന ധാരാളം ശാസ്ത്രജ്ഞന്മാര് താന്താങ്ങളുടെ സവിശേഷരംഗങ്ങള്‍ക്കു പുറത്ത് അതിനെ കേവലമങ്ങു മറന്നുകളയുന്നു. ശാസ്ത്രീയോപക്രമവും മനോഭാവവും ഒരു ജീവിതരീതി, ഒരു വിചാരപ്രക്രിയ, നമ്മുടെ സഹജീവികളായ മറ്റു മനുഷ്യരോടൊപ്പം പ്രവര്‍ത്തിക്കുകയും കൂടിനില്‍ക്കുകയും ചെയ്യുന്ന ഒരു സമ്പ്രദായമാകുന്നു. അഥവാ ആയിരിക്കണം. അതു കുറെ കവിഞ്ഞ ഒരു നിലയിലാണ്. നമ്മളില്, അഥവാ വല്ലവരുമുണ്ടെങ്കില്‍ത്തന്നെ, അല്പംചിലര്‍ക്കു മാത്രമെ, പാക്ഷികമായ വിജയത്തോടുകൂടിപ്പോലും, ഇമ്മട്ടില് പ്രവര്‍ത്തിക്കാന് സാധിക്കുകയുള്ളൂ. എന്നാല് തത്വജ്ഞാനവും മതവും കല്പിച്ചിട്ടുള്ള എല്ലാ വിധികള്‍ക്കും ഈ വിമര്‍ശനം ഇത്രതന്നെ, അഥവാ ഇതിലും കവിഞ്ഞ നിലയില് ബാധകമായിരിക്കുന്നു. മനുഷ്യന് സഞ്ചരിക്കേണ്ട മാര്‍ഗത്തെ ശാസ്ത്രീയമനോഭാവം ചൂണ്ടിക്കാണിക്കുന്നു. അതൊരു സ്വതന്ത്രനായ മനുഷ്യന്റെ മനോഭാവമാകുന്നു. നമ്മള് ഒരു ശാസ്ത്രീയയുഗത്തിലാണ് ജീവിക്കുന്നതെന്നു പറയുമാറുണ്ട്. പക്ഷെ, എവിടെയായാലും ശരി ജനങ്ങളില്, എന്തിനു ജനനേതാക്കളില്‍പ്പോലും, ഈ മനോഭാവം വളരെയൊന്നും കാണാനില്ല, ശാസ്ത്രം പരിച്ഛിന്നമായ വിജ്ഞാനത്തിന്റെ ലോകത്തെക്കുറിച്ചു പ്രതിപാദിക്കുന്നു. പക്ഷെ, അതുണ്ടാക്കിത്തീര്‍ക്കുന്ന മനോഭാവവും, ആ ലോകത്തെ അതിവര്‍ത്തിക്കുന്നു. അറിവു നേടുക, സത്യത്തെ സാക്ഷാത്കരിക്കുക, നന്മയേയും സൗന്ദര്യത്തേയും ആസ്വദിക്കുക–ഇവയാണ് മനുഷ്യന്റെ പരമലക്ഷ്യങ്ങള് എന്നു പറയാം. ഇവയെല്ലാം സംബന്ധിച്ചേടത്തോളം വൈഷയികാന്വേഷണമാകുന്ന ശാസ്ത്രീയമാര്‍ഗം പ്രയോഗക്ഷമമല്ല. ജീവിതത്തില് മര്‍മസ്ഥാനീയങ്ങളായ പലതും–കലയിലും കാവ്യത്തിലുമുള്ള പ്രീതി, സൗന്ദര്യം ഉല്പാദിപ്പിക്കുന്ന വികാരവിശേഷം, നന്മയെ ഉള്ളാലെ ആദരിക്കല്–അതിന്റെ പരിധിക്കപ്പുറത്താണെന്നും തോന്നുന്നു. സസ്യശാസ്ത്രജ്ഞനും, ജന്തുശാസ്ത്രജ്ഞനും ഒരിക്കലെങ്കിലും പ്രകൃതിയുടെ വശ്യശക്തിയും സൗന്ദര്യവും അനുഭവപ്പെട്ടില്ലെന്നുവരാം. സമുദായശാസ്ത്രജ്ഞനും ഭൂതകാരുണ്യം ലവലേശം ഉണ്ടായില്ലെന്നുവരാം. എങ്കിലും ശാസ്ത്രീയമാര്‍ഗത്തിന്ന് എത്തുംപിടിയും കിട്ടാത്ത ലോകങ്ങളിലേയ്ക്കു നാം കടന്നു തത്വജ്ഞാനത്തിന്റെ വാസസ്ഥാനമായ കൊടുമുടികള് സന്ദര്‍ശിക്കുകയും ഉല്‍കൃഷ്ടങ്ങളായ വികാരവിശേഷങ്ങള് തമ്മില് നിറയുകയും ചെയ്യുമ്പോഴോ അഥവാ അപ്പുറത്തെ അപാരതയുടെ നേര്‍ക്കു നാം തുറിച്ചുനോക്കുമ്പോഴോകൂടി ആ ഉപക്രമവും മനോഭാവവും അപ്പോഴും ആവശ്യമത്രെ – ജവഹര് ലാല് നെഹ്റു


നേതാക്കൾക്ക് പാർട്ടിയെ കുറിച്ച് പഠിക്കാൻ ഇൻസ്റ്റിറ്റ്യൂട്ട് തുടങ്ങാൻ കോൺഗ്രസ് തീരുമാനം |\nനേതാക്കൾക്ക് പാർട്ടിയെ കുറിച്ച് പഠിക്കാൻ ഇൻസ്റ്റിറ്റ്യൂട്ട് തുടങ്ങാൻ കോൺഗ്രസ് തീരുമാനം\nന്യൂഡൽഹി: നേതാക്കൾക്ക് പാർട്ടിയെകുറിച്ച് പഠിക്കാൻ ഇൻസ്റ്റിറ്റ്യൂട്ട് തുടങ്ങാൻ കോൺഗ്രസ്. ഇന്ന് സമാപിച്ച ചിന്തൻ ശിബിരിലാണ് ഇതേകുറിച്ചുള്ള തീരുമാനം എടുത്തത്. കോൺഗ്രസ് എന്താണ്, പാർട്ടിയുടെ രീതികൾ എന്താണ് എന്നിവ കൂടാതെ കോൺഗ്രസ് ആശയങ്ങളും പാർട്ടിയിലെ നേതാക്കളെ ഇൻസ്റ്റിറ്റ്യൂട്ടിൽ പഠിപ്പിക്കും. എല്ലാ കോൺഗ്രസ് നേതാക്കൾക്കും പാർട്ടിയെകുറിച്ച് അറിയാനുള്ള ഒരു വേദിയായി ഇൻസ്റ്റിറ്റ്യൂട്ട് മാറുമെന്ന് സോണിയാ ഗാന്ധി സൂചിപ്പിച്ചു.\nഇതിനുപുറമേ രാജ്യത്തെ ഒരുമിപ്പിക്കുക എന്ന മുദ്രാവാക്യം ഉയർത്തി കാശ്മീർ മുതൽ കന്യാകുമാരി വരെ ഭാരത് യാത്ര സംഘടിപ്പിക്കും. മഹാത്മാ ഗാന്ധിയുടെ ജന്മദിനമായ ഒക്ടോബർ രണ്ടിന് ആരംഭിക്കുന്ന ജാഥ രാജ്യമൊട്ടാകെ സഞ്ചരിച്ച് ജനങ്ങളുടെ വികാരം മനസിലാക്കാൻ ശ്രമിക്കുമെന്ന് സോണിയ ഗാന്ധി പറഞ്ഞു.\nതിരഞ്ഞെടുപ്പുകളിൽ പാർട്ടിയെ കൂടുതൽ ശക്തിപ്പെടുത്തുന്നതിന് വേണ്ടി ദേശീയ തലത്തിൽ തിരഞ്ഞെടുപ്പ് സമിതികൾ രൂപവത്കരിക്കും. ഭാവിയിൽ തിരഞ്ഞെടുപ്പുമായി ബന്ധപ്പെട്ട കാര്യങ്ങളിൽ തീരുമാനമെടുക്കുക ഈ സമിതിയായിരിക്കും. ഇതിനോടൊപ്പം ദേശീയ അധ്യക്ഷനെ ഉപദേശിക്കുന്നതിന് വേണ്ടി ഒരു ഉപദേശക സമിതി, ദേശീയ തലത്തിലും സംസ്ഥാന തലങ്ങളിലും രാഷ്ട്രീയകാര്യ സമിതി എന്നിവയും രൂപീകരിക്കും.\nയുവജനങ്ങൾക്ക് പാ‌ർട്ടിയുടെ സമിതികളിൽ കൂടുതൽ പ്രാതിനിധ്യം നൽകാൻ തീരുമാനമായിട്ടുണ്ട്. ഇതിന്റെ ഭാഗമായി യുവാക്കൾക്ക് അമ്പത് ശതമാനം പങ്കാളിത്തം കോൺഗ്രസ് സമിതികളിൽ ഉറപ്പാക്കും. ഒറ്റപദവി കർശനമായി നടപ്പാക്കാനും തീരുമാനമായിട്ടുണ്ട്. കുടുംബത്തിലെ ഒരംഗത്തിന് മാത്രമായിരിക്കും ഇനി മുതൽ തിരഞ്ഞെടുപ്പിൽ മത്സരിക്കാൻ സാധിക്കുക. എന്നാൽ കുടുംബത്തിലെ രണ്ടാമത്തെ അംഗത്തിന് അഞ്ച് വർഷത്തിൽ കൂടുതൽ പ്രവൃത്തി പരിചയമുണ്ടെങ്കിൽ ഇളവ് നൽകുന്ന കാര്യം പരിഗണിക്കും.


അച്ഛനുണരാനാണെനിക്കിഷ്ടം... | Malayalam News\n2019-05-13 15:15:00 എ.വി. ഫർദിസ്\nഅബോധാവസ്ഥയിലായ അച്ഛന്റെ കട്ടിലിനരികെ ആര്യ\nഎത്ര കാത്തിരുന്നാലും അച്ഛനുണരുന്നത് കാണാൻ തനിക്ക് കഴിയുമെന്ന ശുഭാപ്തി വിശ്വാസവുമായി കഴിയുന്ന ആര്യ കേരളത്തിലെ സമാനപ്രായക്കാരായ കുട്ടികൾക്ക് മുന്നിൽ സ്വയം ഒരു മാതൃകയാവുകയാണ്. സ്വന്തം അധ്വാനം കൊണ്ട് തന്റെ മുന്നിലെ പ്രതിബന്ധങ്ങളൊന്നാകെ തട്ടിമാറ്റിക്കൊണ്ട്, ശോഭനമായ ഒരു പന്ഥാവ് വെട്ടിത്തുറന്നുകൊണ്ട്- അവളുടെ പ്രാർഥനയോടൊപ്പമാണ് ലോകം.\nഎസ്.എസ്.എൽ.സി പരീക്ഷയിൽ മുഴുവൻ വിഷയങ്ങൾക്കും എ പ്ലസ് ലഭിച്ചപ്പോൾ അത് ലോകത്ത് ആര് അറിയുന്നതിനുമപ്പുറം അച്ഛനെ അറിയിക്കാനായിരുന്നു ആര്യരാജിന് ആഗ്രഹം. അതിനായി ഈ കൗമാരക്കാരി പലതവണ അച്ഛനെ വിളിച്ചു. 'അച്ഛാ ഞാൻ എസ്.എസ്.എൽ.സി പാസായി. എല്ലാ വിഷയത്തിനും എ പ്ലസുണ്ട്.' പക്ഷേ, അർധബോധാവസ്ഥയിൽ കിടക്കുന്ന അച്ഛൻ രാജൻ സ്വന്തം മകളുടെ വിളിയൊന്നും കേൾക്കാതെ അപ്പോഴും ഉറക്കത്തിൽ തന്നെയായിരുന്നു. എന്നാൽ മാധ്യമങ്ങളിലൂടെ വിവരമറിഞ്ഞ് മാലോകരൊന്നാകെ ഈ സംഭവമറിഞ്ഞു. അങ്ങനെ ഇന്ന് മലാപ്പറമ്പ് ഫ്‌ളോറിക്കൻ ഹിൽസിലെ വീട്ടിലേക്ക് ദിനേന നാടിന്റെ പല ഭാഗത്തുനിന്നും ആര്യയെ കാണാനും ഫോണിലൂടെയും കോളുകൾ എത്തുകയാണ്.\nഏഴായിരം രൂപ മാസ വാടകയും അച്ഛന്റെ ചികിത്സയും മാസങ്ങളായി ദുരിതത്തിന്റെ ആഴക്കടലിലായിരുന്ന ഈ കുടുംബം ഇപ്പോൾ കരപറ്റുകയാണ്. പഠനത്തിനും ചികിത്സക്കും ജീവിതച്ചെലവിനുമെല്ലാം സഹായത്തിനായി അനേകം സുമനസ്സുകൾ തയാറായിവന്നു. അതെ അതിന് കാരണക്കാരിയായത് ആര്യരാജ് പി. ആർ എന്ന മിടുക്കിയാണ്. കഴിഞ്ഞ ഡിസംബർ 25 ന് കോട്ടയത്ത് വെച്ചുണ്ടായ ഓട്ടോ അപകടത്തിൽ തലയ്ക്ക് ഗുരുതരമായി പരിക്കേറ്റാണ് ആര്യയുടെ അച്ഛൻ രാജൻ വീട്ടിലെ കട്ടിലിലായത്. നാൽപത്തേഴുകാരനായ രാജൻ വാതക പൈപ്പ് ലൈൻ ജോലിക്കാരനാണ്. കഴിഞ്ഞ ക്രിസ്മസ് ദിനത്തിൽ കോട്ടയത്തെ സുഹൃത്തിന്റെ മകളുടെ മനസ്സമ്മതത്തിന് പങ്കെടുക്കാൻ പോയതായിരുന്നു. എന്തോ വാങ്ങാൻ പുറത്തിറങ്ങിയപ്പോൾ ഓട്ടോ ഇടിച്ചാണ് അപകടമുണ്ടായത്. ഒന്നര മാസത്തോളം കോട്ടയം മാതാ ആശുപത്രിയിൽ ചികിത്സിച്ചു. പിന്നീട് കോഴിക്കോട് ഗവ. മെഡിക്കൽ കോളേജ് ആശുപത്രിയിലേക്കു മാറ്റി. മൂന്നു ദിവസം കാഷ്വാലിറ്റിയിലായിരുന്നു. പിന്നീട് കോമാ സ്റ്റേജിലായതോടെ അവിടെ നിന്ന് വീട്ടിലേക്ക് ഡിസ്ചാർജ് ചെയ്തു കൊണ്ടുവന്നു. ഇതുവരെ ഏഴ് ലക്ഷത്തിനടുത്ത് ചികിത്സക്കായി ചെലവഴിച്ചു. പക്ഷേ ഫലമൊന്നുമില്ല. മകളുടെ സാന്നിധ്യവും ശബ്ദവുമെല്ലാം വീണ്ടും ഓർമ്മയെ തിരിച്ചുകൊണ്ടുവരുമെന്ന് ഡോക്ടർമാർ പറഞ്ഞതോടെ, ആര്യയുടെ പഠനം സ്‌കൂളിൽനിന്നും അച്ഛന്റെ കിടക്കയ്ക്കരികിലായി. സഹപാഠികളുടെ നോട്ടുപുസ്തകങ്ങളുമൊക്കെ കടം വാങ്ങിയാണ് ആര്യ പഠിച്ചത്. താൻ എവിടെയൊക്കെയോ എത്തണമെന്ന് ഏറെ ആഗ്രഹിച്ചിരുന്ന അച്ഛനുള്ള തന്റെ സമ്മാനമായിരിക്കും എസ്.എസ്.എൽ.സി പരീക്ഷാഫലമെന്ന് അന്നേ ആര്യ മനസ്സിലുറപ്പിച്ചു. മുഴുവൻ വിഷയങ്ങൾക്കും എ പ്ലസ് എന്ന ഉന്നത വിജയം കൈവരിച്ചിട്ടും ആര്യയുടെ സങ്കടമേഘങ്ങൾ പൂർണമായി മാറിയില്ല. അച്ഛനൊന്നുണർന്നെങ്കിൽ, അച്ഛന്റെ മോൾ നേടിയ വലിയ വിജയം ഒന്നറിഞ്ഞെങ്കിൽ…എന്നാൽ കണ്ണു തുറന്നു കിടക്കുന്ന രാജൻ ഇതൊന്നും അറിയുന്നില്ല. ആരെങ്കിലും ശരീരത്തിൽ ശക്തിയായി തൊട്ടാൽ അറിയും. പക്ഷേ സംസാരശേഷിയോ മറ്റോ ഒന്നുമില്ല.\nഎസ്.എസ്.എൽ.സി പരീക്ഷക്കു പഠനം എന്നുള്ളതിനോടൊപ്പം രാത്രി9മുതൽ പുലർച്ചെ നാലരവരെ ഉറങ്ങാതിരുന്ന് അച്ഛന്റെ അടുത്തിരുന്ന് കണക്കും സയൻസും ബയോളജിയുമെല്ലാം പഠിച്ചിരുന്നത് വെറും പരീക്ഷക്കു വേണ്ടി മാത്രമായിരുന്നില്ല. മറിച്ച് തന്റെ ശബ്ദം കേട്ട് അച്ഛൻ ബോധലോകത്തേക്ക് തിരിച്ചു വരുവാനുള്ള ഒരു കരുതൽ കൂടിയായിരുന്നു.\nവാർത്തയായതോടെ മലബാർ ഹോസ്പിറ്റൽ ഉടമ ഡോ.പി.എ ലളിത അടക്കം ഒരു കൂട്ടം ആളുകൾ ആര്യയുടെ പഠനത്തിനും മറ്റും സഹായിക്കാൻ തയാറായി വന്നു. എന്നാലതിനപ്പുറം ആര്യയെ ഏറെ സന്തോഷിപ്പിക്കുന്നത് മന്ത്രി ടി.പി രാമകൃഷ്ണന്റെ നിർദ്ദേശാനുസാരണം, മെഡിക്കൽ കോളേജിലെ പ്രിൻസിപ്പൽ അടക്കമുള്ള ഒരു വലിയ ഡോക്ടർമാരുടെ സംഘം അച്ഛന്റെ ചികിത്സ ഏറ്റെടുത്തുവെന്നതാണ്. എത്ര കാത്തിരുന്നാലും എന്റെ അച്ഛനുണരുന്നത് കാണാൻ തനിക്ക് കഴിയുമെന്ന ശുഭാപ്തി വിശ്വാസവുമായി കഴിയുന്ന ഈ കൗമാരക്കാരി കേരളത്തിലെ സമാനപ്രായക്കാരായ കുട്ടികൾക്ക് മുന്നിൽ സ്വയം ഒരു മാതൃകയാവുകയാണ്. സ്വന്തം അധ്വാനം കൊണ്ട് തന്റെ മുന്നിലെ പ്രതിബന്ധങ്ങളൊന്നാകെ തട്ടിമാറ്റിക്കൊണ്ട്, ശോഭനമായ ഒരു പന്ഥാവ് വെട്ടിത്തുറന്നുകൊണ്ട്.


വര്‍ഗീസ് പാലമലയില് Published on 11 January, 2022\nചിക്കാഗൊ: ഫെഡറേഷന് ഓഫ് കേരള അസ്സോസിയേഷന്‍സ് ഇന് നോര്‍ത്ത് അമേരിക്ക(ഫൊക്കാന) ജനുവരി 9-ാം തീയതി വൈകീട്ട് 7.30 മുതല് 9.30 വരെ ക്രിസ്തുമസ്സും ന്യൂ ഇയറും ആഘോഷിച്ചു. സൂം മീറ്റിംഗിലൂടെയായിരുന്നു ആഘോഷം സംഘടിപ്പിച്ചത്. ഫൊക്കാന പ്രസിഡന്റ് രാജന് പടവത്തില് യോഗത്തില് അദ്ധ്യക്ഷത വഹിച്ചു. സ്‌നേഹത്തിന്റെയും സാഹോദര്യത്തിന്റെയും, പുതിയ പ്രവര്‍ത്തനങ്ങളുടെയും തുടക്കമാകട്ടെ ഈ ക്രിസ്തുമസ്സും ന്യൂഇയറും എന്ന് രാജന് തന്റെ പ്രസംഗത്തില് പറഞ്ഞു.\nഫൊക്കാന ജനറല് സെക്രട്ടറി വര്‍ഗീസ് പാലമലയില് യോഗത്തിലേക്ക് ഏവരേയും സ്വാഗതം ചെയ്തു. ലോകരക്ഷകനായ യേശുക്രിസ്തുവിന്റെ ജനനം ദൈവത്തിന് നമ്മോടുളഅള സ്‌നേഹത്തെയാണ് സൂചിപ്പിക്കുന്നത് എന്നും, പുതുവര്‍ഷം പുതിയ പ്രതീക്ഷകളുടെയും ആനന്ദത്തിന്റെയും സമയമാണെന്നും അദ്ദേഹം തന്റെ പ്രസംഗത്തില് പറഞ്ഞു.\nആലുവ എം.എല്.എ. അന്‍വര് സാദത്ത് ക്രിസ്തുമസ് ന്യൂഇയര് ആഘോഷങ്ങള് ഉദ്ഘാടനം ചെയ്തു. തന്നെപ്പോലെതന്നെ തന്റെ അയല്‍ക്കാരെയും സ്‌നേഹിക്കുവാനാണ് യേശുക്രിസ്തു പറഞ്ഞത്. ആയതിനാല് മനുഷ്യവര്‍ഗ്ഗത്തെ മുഴുവനും ഒന്നായി കണ്ടാല് മാത്രമെ നമ്മുടെ മനസ്സില് ക്രിസ്തു ജനിക്കുകയുളളൂ എന്ന് അദ്ദേഹം തന്റെ പ്രസംഗത്തില് പറഞ്ഞു.\nകോതമംഗലം യല്‍ദോ മാര് ബസ്സേലിയോസ് കോളേജിലെ ഡീനും, പിറവം ബി.പി.സി. കോളേജ്, ആലുവ വൈ.എം.സി.എ.കോളേജ്, പെരുമ്പാവൂര് ഐഎല്‍എം കോളേജ് എന്നിവിടങ്ങളില് മുന് പ്രിന്‍സിപ്പലും ആയിരുന്ന പ്രൊഫസ്സര് കെ.എം.കുര്യാക്കോസ് യോഗത്തില് ന്യൂഇയര് സന്ദേശം നല്‍കി. പ്രകൃതിക്ഷോഭങ്ങളും, വിശപ്പും, ദാരിദ്ര്യവും, രോഗങ്ങളും വിഷമങ്ങളും ഇല്ലാത്ത ഒരു ലോകത്തിന്റെ തുടക്കമാകട്ടെ 2022 എന്നും, ഇത്തരം ക്രിയാത്മകവും, ആശാവഹവുമായ സ്വപ്‌നങ്ങളും പ്രതീക്ഷകളു എല്ലാവരുടെയും ജീവിതത്തിന് അര്‍ത്ഥവും ദിശാബോധവും നല്‍കട്ടെയെന്ന് അദ്ദേഹം തന്റെ സന്ദേശത്തില് പറഞ്ഞു. ഓരോരുത്തരും സ്വന്തം ജീവിതത്തില് നല്ല കാര്യങ്ങള് കൊണ്ടുവരണമെന്നും അദ്ദേഹം സൂചിപ്പിച്ചു.\nഅശരണര്‍ക്കും ആലംബഹീനര്‍ക്കും ആശ്രയമായി ചാരിറ്റി പ്രവര്‍ത്തനം നടത്തുന്ന സീമാജി നായര്‍ക്കൊപ്പം കൈകോര്‍ത്തുകൊണ്ട്, ഫൊക്കാനയുടെ ചാരിറ്റി പ്രവര്‍ത്തനങ്ങള്‍ക്ക് ആരംഭം കുറിച്ചുകൊണ്ട് ഫൊക്കാന പ്രസിഡന്റ് രാജന് പടവത്തില് ആദ്യഗഡുവായ ചെക്ക് സിനിമ സീരിയല് ആര്‍ട്ടിസ്റ്റായ സീമാജി നായര്‍ക്ക് കൈമാറി.\nജോസ് കെ.ജോയിയുടെ പ്രാര്‍ത്ഥന ഗാനവും, ഷെറിന് ജോയിയുടെ അമേരിക്കന് ദേശീയ ഗാനവും, ജോസും, സുജയും, ആലപിച്ച ഇന്ത്യന് ദേശീയ ഗാനവും, ഐറീന് എല്‍സ ജോണ്, റോഷിന് മാമ്മന്, സുമോദ് നെല്ലിക്കാല എന്നിവരുടെ ഗാനങ്ങളും, സൗമ്യബാലഗോപാലിന്റെയും മീറ്റൂ ഗ്രൂപ്പിന്റെയും ഡാന്‍സുകള് യോഗത്തിന് മാറ്റ് കൂട്ടി. കീ ബോര്‍ഡ് വായിക്കുകയും ടെക്‌നിക്കല് സപ്പോര്‍ട്ടു നല്‍കുകയും ചെയ്ത പ്രണബ് വിനോദ് ഫൊക്കാനയുടെ അഭിനന്ദനം അര്‍ഹിക്കുന്നതാണ്. എക്‌സിക്യൂട്ടീവ് വൈസ് പ്രസിഡന്റും, ഇവന്റ് കോര്‍ഡിനേറ്ററും ആയിരുന്ന ഡോ.സുജ ജോസ് യോഗത്തിന്റെ എം.സി.ആയിരുന്നു. പ്രോഗ്രാം കോര്‍ഡിനേറ്റര് സ്വരൂപ അനിലിന്റെ നേതൃത്വത്തിലുള്ള ജോര്‍ജ് ഓലിക്കല്, ഷീല ചെറു, സുജ ജോസ്, ബാല കേയാര്‍കെ, ഷൈജു എബ്രഹാം എന്നിവര് കാര്യപരിപാടികള് നിയന്ത്രിച്ചു. ട്രഷറാര് എബ്രാഹം കളത്തിലിന്റെ നന്ദി പ്രകാശത്തോടെ യോഗം പര്യവസാനിച്ചു.\nപൗലോസ് പാറക്കല്ല്, 2022-01-12 03:26:37\nമേലെ എഴുതിയിരിക്കുന്ന റിപ്പോർട്ട് വായിച്ചു. ഈ ഫൊക്കാനാ എങ്കിലും നല്ല തത്വത്തിന് അടിസ്ഥാനത്തിൽ ഒരു സാമൂഹിക സെക്കുലർ രീതിയിൽ പോകുമെന്ന് കരുതി.പക്ഷേ ഈ ഫോക് ആനയും കണക്ക് തന്നെ. അച്ഛനെയും പട്ടക്കാരെയും വരുത്തി ദീർഘനേരം, പള്ളിയിൽ സ്ഥിരം കേൾക്കുന്ന പ്രസംഗങ്ങൾ കാച്ചി വിട്ടു അല്ലെ? മറ്റെ ഫൊക്കാന കൂട്ടരും ഫോമയും എല്ലാ ഇതുതന്നെ കാണിക്കുന്നു. സെക്യുലറിസം കൈവിടുന്നു. മനുഷ്യൻറെ സമയം കളയുന്നു കൊല്ലാക്കൊല ചെയ്യുന്നു..


രണ്ട് ഏകദിനങ്ങളില് ധോണി കളിയ്ക്കില്ല: ഋഷഭ് പന്ത് വിക്കറ്റ് കീപ്പറാകും – Rashtradeepam\nരണ്ട് ഏകദിനങ്ങളില് ധോണി കളിയ്ക്കില്ല: ഋഷഭ് പന്ത് വിക്കറ്റ് കീപ്പറാകും\nBy Rashtradeepam Desk\t On Mar 9, 2019 0\nWELLINGTON, NEW ZEALAND - FEBRUARY 03: MS Dhoni of India looks on during game five in the One Day International series between New Zealand and India at Westpac Stadium on February 03, 2019 in Wellington, New Zealand. (Photo by Hagen Hopkins/Getty Images)\nഓസ്‌ട്രേലിയയ്‌ക്കെതിരായ അവസാന രണ്ട് ഏകദിനങ്ങളില് എംഎസ് ധോണിയ്ക്ക് വിശ്രമം നല്‍കി ഇന്ത്യ. ഇന്ത്യയുടെ ബാറ്റിംഗ് കോച്ച് സഞ്ജയ് ബംഗാര് ആണ് ഇക്കാര്യം അറിയിച്ചത്. ധോണിയ്ക്ക് പകരം ഋഷഭ് പന്താണ് വിക്കറ്റ് കീപ്പറായി എത്തുക. മൂന്നാം ഏകദിനത്തിലെ ബൗളിംഗിനിടെ പരിക്കേറ്റതിനാല് മുഹമ്മദ് ഷമിയ്ക്കും അടുത്ത മത്സരം നഷ്ടമായേക്കുമെന്നാണ് സൂചന.\nതന്റെ ബൗളിംഗില് സ്‌ട്രെയിറ്റ് ഡ്രൈവ് കാലില് വന്ന് തട്ടി ഷമി കളം വിട്ടുവെങ്കിലും പിന്നീട് തന്റെ ഓവറുകളുടെ ക്വോട്ട തികയ്ക്കുവാന് താരം തിരികെ എത്തിയിരുന്നു. ഷമിയുടെ ഫിറ്റ്‌നെസ്സ് അവലോകവനം ചെയ്ത ശേഷം അന്തിമ തീരുമാനം എടുക്കുമെന്നും ബംഗാര് പറഞ്ഞു. ഷമി കളിയ്ക്കുന്നില്ലെങ്കില് പകരക്കാരനായി ഭുവനേശ്വര് കുമാര് എത്തും.\nപത്തനംതിട്ടയില് ജയം ഉറപ്പെന്ന് വീണാ ജോര്‍ജ്ജ്\nഇന്ത്യയ്‌ക്കെതിരെ പാക്കിസ്ഥാന് വ്യാജവാര്‍ത്തകള് പ്രചരിപ്പിക്കുന്നു: വിദേശകാര്യ മന്ത്രാലയം\nകേരള സ്പോട്സ് കൗണ്‍സില് സ്റ്റാന്‍ഡിങ്ങ് കമ്മിറ്റി അംഗമായി ഫുട്ബാള് താരം ഐ എം വിജയനെ…\nസ്വവര്‍ഗാനുരാഗിയാണെന്ന് വെളിപ്പെടുത്തി ഇന്ത്യയുടെ വേഗതയേറിയ…\nഐ പി എല്: ചെന്നൈക്കെതിരെ പഞ്ചാബിന് 161 റണ്‍സ് വിജയലക്ഷ്യം\nസാഫ് കപ്പില് ഇന്ത്യക്ക് തുടര്‍ച്ചയായ അഞ്ചാം കിരീടം\nട്രാവന്‍കൂര് സ്‌പോര്‍ട്‌സ് സെന്ററില് കായിക പരിശീലന ക്യാമ്പ്\nU-20 ലോകകപ്പ്, പോളണ്ട് കരകയറി.\nഉറങ്ങാനായി റോഡ് സൈഡില് കാര്…